জীবন ও জীবিকার প্রশ্নে তুলে নেয়া হয়েছে লকডাউন। স্বাস্থ্যবিধি মেনে চলছে সব ধরনের কার্যক্রম। এবার আরও স্বাস্থ্য সচেতনতা বৃদ্ধিতে জনগণ, দলীয় নেতাকর্মী ও জনপ্রতিনিধিদের পাঁচটি নির্দেশনা প্রতিপালনের আহ্বান জানিয়েছেন প্রধানমন্ত্রী ও আওয়ামী লীগ সভাপতি শেখ হাসিনা। তার এই নির্দেশনার কথা জানিয়েছেন আওয়ামী লীগের সাধারণ সম্পাদক, সড়ক পরিবহন ও সেতুমন্ত্রী ওবায়দুল কাদের।\nগতকাল বুধবার রাজধানীতে সংসদ ভবন এলাকায় নিজের সরকারি বাসভবন থেকে মেট্রোরেল প্রকল্পের দায়িত্বশীল কর্মকর্তাদের সাথে ভিডিও কনফারেন্সে যুক্ত হয়ে এই নির্দেশনার কথা জানান তিনি।\nনির্দেশনাগুলো হলো : ১. অফিস আদালত, দোকানপাট, ব্যবসা প্রতিষ্ঠানসহ সর্বত্র স্বাস্থ্যবিধি মেনে চলা এবং সংক্রমণ রোধের কার্যপদ্ধতি অনুসরণ। ২. গণপরিবহনে চলাচলের সময় স্বাস্থ্যবিধি মেনে শারীরিক দূরত্ব বজায় রাখা। ৩. জনসম্মুখে সব সময় মাস্ক পরিধান ও স্বাস্থ্য বিভাগের নির্দেশনা মেনে চলা। ৪. দলীয় নেতাকর্মীরা নিজেরা স্বাস্থ্যবিধি মেনে চলবেন এবং তা প্রতিপালনে জনগণকে সচেতন করবেন। ৫. স্থানীয় জনপ্রতিনিধিদের করোনা সংক্রমণ প্রতিরোধে গুরুত্বপূর্ণ ভূমিকা পালন করতে হবে। জনপ্রতিনিধিরা অঞ্চলভিত্তিক তদারকির মাধ্যমে সংক্রমণ রোধের পাশাপাশি স্বাস্থ্যসেবা নিশ্চিতকরণেও ভূমিকা রাখবেন। আপদকালীন সময়ে স্বাস্থ্যবিধি মেনে অসহায় দুস্থ মানুষের মাঝে ত্রাণসামগ্রী বিতরণের দায়িত্বশীল ভূমিকা পালন করবেন।\nস্বাস্থ্যবিধি মানার ক্ষেত্রে উদাসীনতা সংক্রমণের মাত্রা বাড়িয়ে দিচ্ছে জানিয়ে ওবায়দুল কাদের বলেন, 'করোনা প্রতিরোধে সরকার নানামুখী পদক্ষেপ নিয়েছে। শেখ হাসিনার সরকারের পদক্ষেপ দেশ-বিদেশে প্রশংসিত হচ্ছে। সরকার সাধারণ ছুটি তুলে নেয়ার সময় এবং আগে-পরে স্বাস্থ্যবিধি ও সামাজিক দূরত্ব মেনে চলার জন্য জনগণের প্রতি আহ্বান জানিয়েছে।'\nতিনি বলেন, 'কিন্তু দুঃখজনক হলেও কিছু কিছু মানুষ স্বাস্থ্যবিধি মানতে শৈথিল্য প্রদর্শন করছে, যা সংক্রমণের মাত্রাকে বাড়িয়ে দিচ্ছে। এতে আক্রান্তের সংখ্যাও বাড়ছে। এ অবহেলা নিজের জন্য শুধু নয়, পরিবার, সমাজ তথ্য অন্যদের জন্যও ভয়ানক পরিস্থিতি তৈরি করতে পারে।'\nদেশে করোনার ক্রমঅবনতিশীল পরিস্থিতিতে সরকার সংক্রমিত এলাকা এবং এর নানা দিক বিবেচনায় নিয়ে এলাকাভিত্তিক বা জোনে বিভক্ত করার বিষয়টি ভাবছে জানিয়ে সড়ক পরিবহনমন্ত্রী বলেন, 'সংক্রমণ বৃদ্ধির পাশাপাশি সরকার এ সংক্রমণ রোধে বিভিন্ন পদক্ষেপ নিয়েছে এবং নিচ্ছে। শেখ হাসিনার সরকার জনগণের পাশে আছে সবসময়। ক্রমঅবনতিশীল এ পরিস্থিতিতে সরকার সংক্রমিত এলাকা এবং এর নানা দিক বিবেচনায় নিয়ে এলাকাভিত্তিক বা জোনে বিভক্ত করার বিষয়টি ভাবছে। বিশেষজ্ঞরা এই বিষয়ে কাজ করছে। কর্মপরিকল্পনা তৈরি করছে।'\nতিনি বলেন, 'জনগণের ঘনত্ব, সংক্রমণের মাত্রা, রোগীর সংখ্যা, পার্শ্ববর্তী এলাকায় যোগাযোগ ব্যবস্থা, টেস্ট ফ্যাসিলিটি, চিকিৎসা সুবিধাসহ নানা বিষয় এর সাথে জড়িত। বিস্তারিত পরিকল্পনা পাওয়া গেলে যাচাই-বাছাই করে সরকার এ বিষয়ে সিদ্ধান্ত নেবে।'\nওবায়দুল কাদের বলেন, 'বিশ্বের বিভিন্ন দেশে সংকট সমাধানে বিরোধী দলগুলো নানামুখী উদ্যোগ নিয়েছে। করোনা তহবিল গঠন, ত্রাণ কার্যক্রম, করোনা ক্যাম্প চালুসহ সরকারকে সহায়তা ইত্যাদি। আমরা সব রাজনৈতিক দলকে সরকারকে সহায়তা ও দায়িত্বশীল ভূমিকা পালনে আহ্বান জানিয়েছি। কিন্তু বিএনপি সার্কাসের হাতির মতো সমালোচনার বৃত্তেই আবর্তিত হচ্ছে।'\nতিনি বলেন, 'সংকটকে শেখ হাসিনার সরকার সম্ভাবনায় রূপ দিতে নিরলস কাজ করছে। বিএনপি সংকটকে পুঁজি করে রাজনৈতিক ফায়দা লুটতে চায়।'\nওবায়দুল কাদের বলেন, 'সব নির্দেশনা প্রতিপালন এবং দৃঢ় মনোবল নিয়ে করোনাবিরোধী লড়াইয়ে ঐক্যবদ্ধভাবে দেশরত্ন শেখ হাসিনার নেতৃত্বে সবাইকে সচেষ্ট থাকতে হবে। অতীতের যে কোনো দুর্যোগের মতো আমাদের ঐক্যবদ্ধ, সাহসী ও মানবিক প্রয়াস সংকট উত্তরণের পথ সুগম করব।'\nঅধিকাংশ গণপরিবহন স্বাস্থ্যবিধি মেনে চলছে জানিয়ে মন্ত্রী বলেন, 'আবার বেশকিছু অভিযোগও আমরা পাচ্ছি। আমি প্রশাসনিক নজরদারি বাড়ানোর অনুরোধ করছি ওই সব এলাকায়। অর্ধেক বা তার চেয়ে কম যাত্রী নিয়েও পরিবহন চলছে। আমি যাত্রীদের নিজেদেরও সচেতন থাকার আহ্বান জানাচ্ছি। তা না হলে টার্মিনাল এবং বাসযাত্রা হতে পারে সংক্রমণ বিস্তারের কেন্দ্র।'\nগণপরিবহনে অতিরিক্ত ভাড়া আদায় শাস্তিযোগ্য অপরাধ উল্লেখ করে তিনি বলেন, 'এই ব্যাপারে আমি মালিক-শ্রমিকদের দৃষ্টি আকর্ষণ করছি। অতিরিক্ত ভাড়া আদায়কারীদের বিরুদ্ধে কঠোর ব্যবস্থা গ্রহণের জন্য আমি বিআরটিএর সংশ্লিষ্টদের নির্দেশনা দিচ্ছি।' সূত্র : জাগো নিউজ।


মহান রুশ সমাজতান্ত্রিক বিপ্লব ও তার বর্তমান প্রাসঙ্গিকতা | মঙ্গলধ্বনি\nআগামী ৭ই নভেম্বর মহান রুশ সমাজতান্ত্রিক বিপ্লবের শতবর্ষ পূর্তী হবে। শোষণহীন মানব সমাজ গড়ার স্বপ্ন বাস্তবায়নের ক্ষেত্রে একটি গুরুত্বপূর্ণ পদক্ষেপ ছিল এই নভেম্বর বিপ্লব (জুলিয়ান ক্যালেন্ডার অনুযায়ী অক্টোবর)। সোভিয়েত জনগণের দ্বারা সম্পন্ন এই সমাজতান্ত্রিক বিপ্লব বিশ্বের ইতিহাসে এক নতুন যুগের সূচনা করে। পৃথিবীর ভূভাগের এক–ষষ্ঠাংশে সমাজতন্ত্র প্রতিষ্ঠার পথ প্রশস্ত করে। আর সোভিয়েত ইউনিয়নের জন্ম দেওয়ার পাশাপাশি গতি সঞ্চার করে পুঁজিবাদকে অতিক্রমের লক্ষ্যাভিমুখী আন্দোলনে– যে দীর্ঘ রূপান্তরের প্রক্রিয়া আজও চলছে।\nহাজার হাজার বছর ধরে শ্রমজীবী জনগণ ও প্রগতিশীল মানুষরা এক শোষণহীন মানবিক সমাজ গড়ার স্বপ্ন দেখেছেন। সেই স্বপ্ন সুনির্দিষ্ট ও বাস্তব রূপ পায় মার্কস–এঙ্গেলসের বৈজ্ঞানিক সমাজতন্ত্রের আদর্শের মধ্য দিয়ে। ১৮৪৮ সালে প্রকাশিত হয় কমিউনিস্ট ইশতেহার। এই মতাদর্শের ভিত্তিতে পৃথিবীর দেশে দেশে, বিশেষ করে পশ্চিম ইউরোপের দেশগুলিতে মেহনতি মানুষের আন্দোলন তীব্র হয়ে ওঠে। তবে ১৮৭১ সালে প্যারি কমিউনে শ্রমিক শ্রেণীর ক্ষমতা দখলের চেষ্টা সফল হয়নি। ফলে প্যারি কমিউনের অভিজ্ঞতার থেকে শিক্ষা নিয়েই লেনিনের মতো বিপ্লবীরা মার্কসবাদের প্রয়োগে উদ্যোগী হন।\nমার্কস–এঙ্গেলস কমিউনিস্ট ইশতেহার রচনার সময় এবং পরে এই ধারণার কথা বলেছিলেন যে উন্নত পুঁজিবাদী দেশেই আগে শ্রমিক বিপ্লব হবে। তবে ১৮৮২ সালে কমিউনিস্ট ইশতেহারের রুশ সংস্করণের ভূমিকায় মার্কস–এঙ্গেলস ইঙ্গিত দেন, ‘‘রুশ বিপ্লব পশ্চিমে এক সর্বহারা বিপ্লবের সঙ্কেতে পরিণত হওয়ার’’ সম্ভবনা রয়েছে।\nরাশিয়ায় মার্কসবাদী সাহিত্যের চর্চা বহু আগে থেকে শুরু হয়। মার্কসের জার্মান ভাষায় লেখা ‘ডাস ক্যাপিটাল’ (প্রথম খণ্ড) গ্রন্থটি প্রথম অনুদিত হয় রুশ ভাষায়। বিশ্ব পুঁজিবাদী ব্যবস্থার অংশত পরিধিস্থিত রাশিয়া। দেশটির ভূরাজনৈতিক বিচ্ছিন্নতার জন্যেই তার পুঁজিবাদী সাম্রাজ্যের বিকাশ ঘটে পশ্চিম ইউরোপের থেকে কিছুটা ভিন্নভাবে। আর এটাই রাশিয়ার তুলনামূলকভাবে পিছিয়ে থাকার অন্যতম কারণ। রাশিয়ার এই স্বতন্ত্র পুঁজিবাদ বিপ্লবীদের নেতৃত্বে শ্রমজীবী জনগণের ক্ষমতা দখলের জমি তৈরি করেছিল।\nরাশিয়ায় বিপ্লবী শক্তিগুলি, বিশেষত বলশেভিক পার্টি তথা কমিউনিস্ট পার্টি জার স্বৈরতন্ত্রের বিরুদ্ধে আন্দোলন সংগ্রাম গড়ে তোলে। আর এই সব লড়াই–সংগ্রাম ক্রমে বিপ্লবের রূপ নেয়। ১৯০৫ সালে অবশ্য এরূপ এক বিপ্লব ব্যর্থ হয়। জারের সরকার ব্যাপক দমন–পীড়ন নামিয়ে আনে। কিন্তু, তার মধ্যেও বলশেভিকরা একই সঙ্গে প্রকাশ্য ও গোপন, আইনি এবং বেআইনি কাজের মেলবন্ধন ঘটিয়ে মেহনতি জনগণকে সংগঠিত করতে থাকেন।\nএ সময়কালে লেনিন শ্রেণী সংগ্রামের নতুন অভিজ্ঞতা ও সমস্যার আলোকে মার্কসবাদকে সামগ্রিক ভাবে তার বিকাশের দ্বিতীয় পর্যায়ে অর্থাৎ লেনিনবাদে উন্নীত করেন। স্তালিন যেমন লেনিনবাদকে ‘‘সাম্রাজ্যবাদ ও সর্বহারা বিপ্লবের যুগের মার্কসবাদ’’ হিসেবে সংজ্ঞায়িত করেছেন। বার্নস্টাইনের সংশোধনবাদ, নারোদনিক, অর্থনীতিবাদী, মেনশেভিক, আইনি মার্কসবাদী, অটযোভিস্ট, বিলোপবাদী, কাউটস্কিপন্থী, ট্রটস্কিপন্থী ইত্যাদির মতো বিভিন্ন প্রকারের সুবিধাবাদের বিরুদ্ধে অবিরাম সংগ্রামের মধ্যদিয়েই লেনিনবাদ বিকশিত হয়। আর বলশেভিকরা মর্কসবাদ–লেনিনবাদকে রাশিয়ার বাস্তবতা অনুযায়ী সৃজনশীলভাবে প্রয়োগ করেন।\nলেনিন দ্বিতীয় আন্তর্জাতিকের সংশোধনবাদীদের বিরুদ্ধে লড়াই করেন। আর নিজের দল রাশিয়ান সোশ্যাল ডেমোক্রাটিক লেবার পার্টির (আরএসডিএলপি) অভ্যন্তরে সুবিধাবাদের বিরুদ্ধে আপসহীন সংগ্রামের মাধ্যমে বলশেভিকবাদের সূচনা করেন। ক্রমে গড়ে তোলেন সর্বহারা শ্রেণীর সংগ্রামী ও সুশৃঙ্খল অগ্রণী বাহিনী — এক নতুন ধরনের বিপ্লবী পার্টি। যা অনুসরণ করে বলশেভিক সাংগঠনিক নীতি, অর্থাৎ গণতান্ত্রিক কেন্দ্রিকতা। যার মূল কথা হল ‘‘আলোচনার স্বাধীনতা এবং কাজের ঐক্য’’। পার্টিকে নেতৃত্ব দেন পেশাদার বিপ্লবীরা।\nসম্রাজ্যবাদকে পুঁজিবাদের সর্বোচ্চ পর্যায় হিসাবে সংজ্ঞায়িত করেন লেনিন। আর সাম্রাজ্যবাদের উদ্ভবের ফলে বিশ্ব পুঁজিবাদী শৃঙ্খলের দুর্বলতম গ্রন্থিকে চিহ্নিত করে সেখানে আঘাত করেন বলশেভিকরা। সাম্রাজ্যবাদী যুদ্ধকে বিপ্লবী গৃহযুদ্ধে পরিণত করেন। যখন ১৯১৭ সালে রাশিয়ায় ফের বিপ্লবের পরিস্থিতি তৈরি হয়। ইউরোপে তখন শ্রমিক আন্দোলন অত্যন্ত শক্তিশালী হয়ে উঠেছিল। যার সমর্থন পায় রুশ বিপ্লব। সাম্রাজ্যবাদী শক্তিগুলির মধ্যে সেসময় বিশ্বকে পুনরায় নিজেদের অনুকূলে ভাগ বাঁটোয়ারা করে নিতে যুদ্ধ চলছিল। জারের সরকারও প্রথম বিশ্বযুদ্ধে জড়িয়ে পড়ে। সাম্রাজ্যবাদী শক্তিগুলির তখন রাশিয়ায় বিপ্লব দমন করার মতো যথেষ্ট সময়–শক্তি ছিল না। এদিকে বিশ্বযুদ্ধ রাশিয়ায় গভীর অর্থনৈতিক ও রাজনৈতিক সঙ্কট তৈরি করে। চরম দুর্দশাগ্রস্ত হয়ে পড়েন সৈনিক, শ্রমিক ও কৃষকরা। যাদের বিপুল সমর্থন পায় ‘শান্তি, রুটি ও জমি’–র বলশেভিক স্লোগান।\nরাশিয়ায় সর্বহারা শ্রেণীর নেতৃত্বে শ্রমিক–কৃষক মৈত্রীর ভিত্তিতে দুই পর্যায়ে বিপ্লব সংঘটিত হয়। প্রথমে ১৯১৭ সালের ফেব্রুয়ারিতে বুর্জোয়া গণতান্ত্রিক বিপ্লব হয়। সাম্রাজ্যবাদের যুগে অবশ্য বুর্জোয়ারা সামন্তবাদ–বিরোধী গণতান্ত্রিক বিপ্লব সম্পন্ন করতে কার্যত অক্ষম ছিল। বরং সামন্ত ব্যবস্থার সাথে তারা আপস করে। ফলে বুর্জোয়া গণতান্ত্রিক বিপ্লবে নেতৃত্ব দিতে হয় সর্বহারা শ্রেণীকেই। যারা ঐ বিপ্লবকে সর্বহারা সমাজতান্ত্রিক বিপ্লবের দিকে এগিয়ে নিয়ে যান।\nরাশিয়ায় স্বৈরাচারী জার রাজতন্ত্র বলপূর্বক উচ্ছেদ করা হয় ফেব্রুয়ারিতে, বুর্জোয়া গণতান্ত্রিক বিপ্লবের মধ্য দিয়ে। একদিকে কেরেনস্কির নেতৃত্বে বুর্জোয়া জোট সরকার গঠিত হয়। অন্যদিকে শ্রমিক ও কৃষকদের স্বশাসনের মাধ্যম – সোভিয়েত গণতান্ত্রিক প্রতিষ্ঠানগুলি তৈরি হয় বিপ্লবী প্রক্রিয়ার মধ্য দিয়ে। যা দ্বৈত ক্ষমতা সৃষ্টি করে সেদেশে। কেরেনস্কির নেতৃত্বে বিশ্বাসঘাতক অস্থায়ী সরকারের কার্যকলাপের দরুন গণঅসন্তোষ ক্রমেই বাড়তে থাকে। যখন দ্বিতীয় পর্যায়ে — সর্বহারা সমাজতান্ত্রিক বিপ্লব সংঘটিত হয় নভেম্বরে। সশস্ত্র অভ্যুত্থানের মধ্য দিয়ে পুঁজিপতি ও সামন্ত শ্রেণীর রাজনৈতিক ক্ষমতা ধ্বংস করে শ্রমিক কৃষক মেহনতি মানুষ – বলশেভিক পার্টির নেতৃত্বে। আর রাষ্ট্র ক্ষমতা দখল করে। অস্থায়ী সরকারকে উৎখাত করে রাশিয়ার সমস্ত ক্ষমতা হস্তান্তর করে শ্রমিক–কৃষকদের সোভিয়েতকে। কমরেড লেনিন–স্তালিন এবং বলশেভিক পার্টি পরে যাকে বলা হতো সোভিয়েত ইউনিয়নের কমিউনিস্ট পার্টি — এদের নেতৃত্বে শ্রমজীবী মেহনতি মানুষের নতুন রাষ্ট্র প্রতিষ্ঠিত হয়। এভাবেই গঠিত হয় সোভিয়েত ইউনিয়ন। যেখানে পুঁজিবাদী ব্যবস্থা ক্রমে সমাজতান্ত্রিক ব্যবস্থা দ্বারা প্রতিস্থাপিত হয়। আর শোষক শ্রেণীর একনায়কত্বের জায়গায় সর্বহারার একনায়কত্ব প্রতিষ্ঠিত হয়।\nনভেম্বর বিপ্লবের পরেই কৃষি ক্ষেত্রে সামন্ততন্ত্র উচ্ছেদের কর্মসূচী রূপায়ণ করা হয়। সকল জাতির সম্পূর্ণ সমানাধিকার এবং সেই সঙ্গে জাতিগুলির আত্মনিয়ন্ত্রণের অধিকারও দেওয়া হয়। আর এই বিভিন্ন জাতিগুলির সমন্বয়েই ইউনিয়ন অব সোভিয়েত সোশ্যালিস্ট রিপাবলিক (ইউএসএসআর)-এর ভিত্তি তৈরি হয়। কমরেড লেনিনের মৃত্যুর পর আন্তর্জাতিক কমিউনিস্ট আন্দোলনে নেতৃত্ব দেন কমরেড স্তালিন– তৃতীয় আন্তর্জাতিকের (কমিউনিস্ট ইন্টারন্যাশনাল) সময়কালে।\nবলশেভিক বিপ্লব পরবর্তী সময়ে বিভিন্ন দেশেই শ্রমিক শ্রেণী রাজনৈতিক ক্ষমতা দখলের চেষ্টা করেছিল। বিশেষত জার্মানিতে শ্রমিক আন্দোলন যথেষ্ট শক্তিশালী ছিল। কিন্তু এই বিপ্লব প্রচেষ্টা ব্যর্থ হয়। ফলে সোভিয়েত ইউনিয়নকে এক দেশে সমাজতন্ত্র গড়ার পথে এগোতে হয়। প্রসঙ্গত উল্লেখ্য, সাম্রাজ্যবাদ সর্বদাই অসম বিকাশ ঘটায়। সেজন্য এক দেশে বিপ্লব হওয়া শুধু কোন সম্ভবনা নয়, এটা আবশ্যিক। কারণ, একই সময় সারা বিশ্ব জুড়ে বিপ্লব হবেনা। যতদিন সাম্রাজ্যবাদ থাকবে এবং অসম বিকাশ হবে ততদিন এটা অসম্ভব। এটা লেনিনবাদের একটি মৌলিক তত্ত্ব যা এখনও সত্য।\nআর লেনিন মনে করতেন, পুঁজিবাদী দেশগুলির সর্বহারা বিপ্লবী আন্দোলনের উচিত উপনিবেশ এবং নির্ভরশীল দেশগুলির জাতীয় মুক্তি আন্দোলনের সঙ্গে জোটবদ্ধ হওয়া। বলশেভিক বিপ্লব বিশ্বের বিভিন্ন প্রান্তে বিপ্লববাদী আন্দোলনে প্রেরণা জোগায় এবং গণআন্দোলনগুলিকে জোরদার করে তোলে। দেশে–দেশে উপনিবেশ এবং আধা উপনিবেশ মুক্তির সংগ্রাম রুশ বিপ্লব থেকে উৎসাহ পায়। আর সোভিয়েত ইউনিয়নের দৃষ্টান্তের চাপেই বিভিন্ন কল্যাণমূলক ব্যবস্থা চালু করতে বাধ্য হয় পশ্চিমী পুঁজিবাদী দেশগুলি।\nসদ্যোজাত সোভিয়ের ইউনিয়ন অবশ্য মারাত্মক প্রতিবিপ্লবের মুখোমুখি হয়েছিল। সাম্রাজ্যবাদী হস্তক্ষেপ ও অবরোধ হয় সেখানে। চার বছর ধরে গৃহযুদ্ধ চলে। সোভিয়েত ইউনিয়ন এবং তার লাল ফৌজ প্রতিবিপ্লব দমন করে। তবে সাম্রাজ্যবাদী হস্তক্ষেপ ও গৃহযুদ্ধ সেদেশের অর্থনীতিকে বিধ্বস্ত করে। সেজন্যে ১৯২০’র দশকে অন্তর্বর্তীকালীন ব্যবস্থা হিসাবে নয়া অর্থনৈতিক নীতি (১৯২১ – ১৯২৯) গ্রহণ করতে হয়। এদিকে তপ্ত যুদ্ধের পর শীতল যুদ্ধ চলতে থাকে। তার মধ্যেই ১৯৩০’র দশকে বিশেষত যৌথকরণ কার্যক্রমকে সংহত করা হয়। আর উৎপাদনের উপকরণের রাষ্ট্রীয়করণ করা হয়।\nবিপ্লবোত্তর সোভিয়েত রাশিয়ায় জনগণের জীবনমানের উন্নয়ন ঘটে। সেখানে সকল নাগরিকের জন্য শিক্ষা, স্বাস্থ্য ও কর্মসংস্থানের ব্যবস্থা করা হয়। নরীদের জন্য সমানাধিকার আইনগতভাবে প্রতিষ্ঠা করা হয়। আর সেই সঙ্গে ব্যাপক মাত্রায় শিল্পায়ন হয়। বিজ্ঞান–প্রযুক্তি এবং সংস্কৃতি ক্ষেত্রেও উল্লেখযোগ্য অগ্রগতি ঘটে। সমাজতান্ত্রিক নির্মাণে সোভিয়েত রাশিয়াকে নেতৃত্ব দেন স্তালিন। যার নেতৃত্বে সোভিয়েত ইউনিয়ন ও তার লাল ফৌজ দ্বিতীয় বিশ্বযুদ্ধে ফ্যাসিবাদকে পরাস্ত করে মানবসভ্যতাকে রক্ষা করে।\nতবে সোভিয়েত ইউনিয়নের সমাজতান্ত্রিক রূপান্তর প্রক্রিয়ার ক্ষেত্রে সীমাবদ্ধতা ও দুর্বলতা ছিল। এর কারণ অংশত সর্বহারার একনায়কতন্ত্র সংক্রান্ত পূর্বতন ঐতিহাসিক অভিজ্ঞতার অভাব (স্বল্পকালস্থায়ী প্যারি কমিউন ব্যতীত) এবং সেই সঙ্গে ইউএসএসআর’র বিরুদ্ধে সাম্রাজ্যবাদী অবরোধ ও আগ্রাসণ। সেদেশে যেমন সমাজতান্ত্রিক গণতন্ত্রের বিকাশের ক্ষেত্রে দুর্বলতা থেকে যায়। ক্রমে ক্রমে সোভিয়েত প্রতিষ্ঠানগুলি কার্যত নিষ্ক্রিয় হয়ে পড়ে। তাছাড়া উৎপাদিকা শক্তির বিকাশে জোর দেওয়া হলেও উৎপাদন সম্পর্ক ও উপরিকাঠামোর ক্ষেত্রে বৈপ্লবিক প্রক্রিয়া চালিয়ে যাওয়ার ব্যাপারে ঘাটতি থেকে যায়। পরবর্তীকালে সোভিয়েত নেতৃত্বের কিছু অধিবিদ্যাগত (মেটাফিজিক্যাল) দুর্বলতাও দেখা দেয়। আর একাংশের মধ্যে আমলাতান্ত্রিকতা ও ব্যক্তিপূজার ঝোঁক ক্রমেই বাড়তে থাকে। মার্কসবাদ–লেনিনবাদকে যান্ত্রিক ভাবে ব্যাখ্যা করার প্রবণতা তৈরি হয়। সেই সঙ্গে ব্যাপক মাত্রায় বিরাজনীতিকরণ চলতে থাকে। আর এর মধ্যেই উদ্ভব ঘটে বিশেষ সুবিধাভোগী আমলাতন্ত্রের। যাদের কর্তৃত্ব ও প্রভাব বাড়তে থাকে। ফলে এক নতুন আমলাতান্ত্রিক বুর্জোয়া শ্রেণীর জন্ম হয় সোভিয়েত ইউনিয়নে।\nকমরেড স্তালিনও পরবর্তীকালে কিছু ভুল পদক্ষেপ নেন। তবে রাশিয়ায় বিপ্লব ও নির্মাণে স্তালিনের অবদান তাঁর এই ভুলগুলোর তুলনায় অনেক বড় হয়ে উঠেছে। সেজন্যেই মাও সে–তুঙ এ ব্যাপারে বলেছেন, স্তালিনের ‘‘মূল্যায়ন হওয়া উচিত সত্তর শতাংশ সাফল্য এবং তিরিশ শতাংশ ভুল’’ (মাও সে–তুঙ, নির্বাচিত রচনাবলী, ৫ম খণ্ড, পৃষ্ঠা ৩১৭, ১৯৫৬)।\nএদিকে, দ্বিতীয় বিশ্বযুদ্ধের মধ্য দিয়ে পুঁজিবাদের সাধারণ সঙ্কটের দ্বিতীয় পর্যায়ের সূচনা হয় এবং পরবর্তী বেশ কয়েক বছর ধরে তা চলে। পূর্ব ইউরোপ, চীন, উত্তর ভিয়েতনাম এবং উত্তর কোরিয়া পুঁজির জোয়াল থেকে মুক্ত হয়। আর এক শক্তিশালী সমাজতান্ত্রিক শিবির আবির্ভূত হয়। যা বিশ্ব সমাজতান্ত্রিক বিপ্লব এগিয়ে নিয়ে যাওয়ার এক কার্যকর হাতিয়ার হয়ে ওঠে। যখন সমাজতান্ত্রিক দেশগুলির মধ্যেকার সম্পর্কের ক্ষেত্রেও আন্তর্জাতিকতাবাদের সঙ্গে দেশপ্রেমকে মেলানোর নীতি অনুসরণ করা হয়েছিল।\nতবে ১৯৫৩ সালে স্তালিনের মৃত্যুর পর আধুনিক সংশোধনবাদী ক্রুশ্চেভ চক্র প্রতিবিপ্লবের মধ্য দিয়ে সোভিয়েত ইউনিয়নে ক্ষমতা দখল করে। আর ১৯৫৬ সালে সেদেশে পুনপ্রতিষ্ঠিত হয় পুঁজিবাদ। যা ছিল রাষ্ট্রীয় আমলাতান্ত্রিক পুজিবাদ। ক্রুশ্চেভ ‘শান্তিপূর্ণ রূপান্তর’, ‘শান্তিপূর্ণ সহাবস্থান’ এবং ‘শান্তিপূর্ণ প্রতিযোগিতা’–র দক্ষিণপন্থী সুবিধাবাদী নীতি ঘোষণা করেন। যখন সোভিয়েত রাশিয়ায় বিকৃত জাতীয়তাবাদী প্রবণতা দেখা দেয়। সোভিয়েত সামাজিক সাম্রাজ্যবাদের তৎপরতা শুরু হয়। সংশোধনবাদ পূর্ব ইউরোপের দেশগুলিতেও সমাজতন্ত্রকে ধ্বংস করে। আর ঐ দেশগুলিকে কার্যত সামাজিক সাম্রাজ্যবাদের উপনিবেশে রূপান্তরিত করে। পূর্ব ইউরোপে স্বাধীন বিকাশের প্রশ্নে যেমন অনুমোদন দিতে অস্বীকার করে সোভিয়েত ইউনিয়ন। প্রসঙ্গত উল্লেখ্য, সংশোধনবাদ হচ্ছে সাম্রাজ্যবাদ ও প্রতিক্রিয়ার হাতিয়ার। যা মার্কসবাদের সংশোধনের অজুহাতে তার মূল নীতিগুলিকে জলাঞ্জলি দেয়। চিরাচরিত সংশোধনবাদ প্রকাশ্যেই তা করে। কিন্তু আধুনিক সংশোধনবাদ মার্কসবাদের মুখোশ পরে মার্কসবাদের বিরোধিতা করে।\nসোভিয়েত ইউনিয়নে পুঁজিবাদের পুন:প্রতিষ্ঠার অভিজ্ঞতা ও চীনের প্রারম্ভিক নেতিবাচক অভিজ্ঞতা থেকে শিক্ষা নিয়েছিলেন চীনের কমিউনিস্টরা। তাঁদের নেতৃত্বে সংশোধনবাদের বিরুদ্ধে আন্তর্জাতিক সংগ্রাম সংঘটিত হয়। যখন সোভিয়েত ইউনিয়ন ও সমাজতান্ত্রিক চীনের মধ্যে মহাবিতর্ক হয়। চীনে পুঁজিবাদের পুন:প্রতিষ্ঠা রোধ করতে মহান সর্বহারা সাংস্কৃতিক বিপ্লবেরও (১৯৬৬–১৯৭৬) সূচনা করা হয় মাও সে–তুঙ–এর নেতৃত্বে। তবে ১৯৭৬ সালে মাও সে–তুঙ–এর মৃত্যুর পর দেঙ জিয়াও পিঙ’–র দক্ষিণপন্থী গোষ্ঠী চীনের কমিউনিস্ট পার্টির নেতৃত্ব কব্জা করে। আর পুঁজিবাদী পথ অনুসরণ করে।\n১৯৯১ সালে অবশ্য পরাশক্তি সোভিয়েত ইউনিয়নেরও পতন ঘটে। পূর্ব ইউরোপ ও সোভিয়েত ইউনিয়নে রাষ্ট্রীয় আমলাতান্ত্রিক ধনতন্ত্র ভেঙে পড়ে এবং ব্যক্তিগত সম্পত্তি ভিত্তিক ‘‘সাধারণ’’ ধনতন্ত্র দ্বারা প্রতিস্থাপিত হয়। ফলে এঅঞ্চলের জনসাধারণের দুর্দশা আরও বাড়ে।\nএদিকে যেটা লক্ষণীয়, সংশোধনবাদী, প্রতিক্রিয়াশীল ও সাম্রাজ্যবাদী শক্তিগুলি বলশেভিক বিপ্লবের সাফল্যের ইতিহাস বিকৃত করতে এখনও ক্রমাগত অপপ্রচার চালিয়ে যাচ্ছে। তবে সোভিয়েত সমাজতন্ত্রের বিপর্যয় ঘটলেও নভেম্বর সমাজতান্ত্রিক বিপ্লবের আদর্শ এখনও বিপ্লববাদী সংগ্রামকে আত্মবিশ্বাসে বলীয়ান হয়ে উঠতে প্রেরণা জোগাচ্ছে। প্রসঙ্গত, স্মরণে রাখা প্রয়োজন যে, পুঁজিবাদের বয়সও প্রায় ৫০০ বছর হয়ে গেছে; তাকে বহুবার হোঁচট খেতে হয়েছে। আর এখনও দুনিয়ার সর্বত্র পুঁজিবাদ পুরোপুরি সংহত হতে পারেনি। বরং সঙ্কটে পড়ে খাবি খাচ্ছে।\nযদিও সাম্রাজ্যবাদ নিজেই বিশ্বায়িত। তবে বৈদ্যুতিন তথ্য প্রযুক্তির বিকাশ ও তা কাজে লাগানোয় সাম্রাজ্যবাদের সাফল্যের দরুন অতীতের তুলনায় আরও ব্যপকভাবে বিশ্বায়িত হয়েছে সাম্রাজ্যবাদ। স্পষ্টতই সাম্রাজ্যবাদের রূপের পরিবর্তন হয়েছে। কিন্তু তার মূল চরিত্র একই রকম রয়েছে। সম্রাজ্যবাদ, পুঁজিবাদের সর্বোচ্চ পর্যায় এবং তা হচ্ছে একচেটিয়া পুঁজিবাদ। যখন বর্তমানে আন্তর্জাতিক লগ্নি পুঁজির বিশ্বময় আধিপত্য লক্ষ্য করা যাচ্ছে। পুঁজিবাদের কাঠামোগত সঙ্কটও ঘনীভূত হচ্ছে। আর মার্কিন সাম্রাজ্যবাদ ও তার দোসররা বিভিন্ন দেশে যুদ্ধ চালিয়ে যাচ্ছে।\nএর মধ্যেই রুশ সমাজতান্ত্রিক বিপ্লব ও নির্মাণের অভিজ্ঞতা থেকে অনেক কিছু শিক্ষণীয় আছে। যেমন লক্ষণীয়, রাশিয়ার সংসদে (ডুমা) গিয়ে বলশেভিকরা সংসদকে উন্মোচন করার কাজটিও করেছিলেন। তবে স্পষ্টতই লেনিনবাদী পার্টিটির ভরকেন্দ্র ছিল সংসদ ও সংসদীয় রাজনীতির বাইরে। আর নভেম্বর বিপ্লবের পরেই বলশেভিক পার্টিকে সংবিধান সভা ভেঙে দিতে হয়েছিল। কারণ, তখন সংবিধান সভা প্রতিক্রিয়াশীলদের হাতিয়ার হিসাবে কাজ করছিল। বৈপ্লবিক সংস্কার করার ও সোভিয়েত সরকারের মাধ্যমে সর্বহারার একনায়কত্ব অনুশীলনের পথে তা বাধা হয়ে দাঁড়িয়েছিল। এই ঘটনাক্রম শিক্ষণীয়। যখন ইতিমধ্যেই ‘‘বিবর্তনমূলক সমাজবাদ’’ এবং তার যমজ ভাই ‘‘সংসদীয় পথে সমাজবাদ’’–এর সংস্কারবাদী প্রতিশ্রুতি যে কাল্পনিক ও ভিত্তিহীন, তা ইতিহাসে বারংবার প্রমাণিত হয়ে গিয়েছে।\nআরও যেটা লক্ষণীয়, রুশ বিপ্লব সফল হওয়ার আগে পর্যন্ত আন্তর্জাতিক কমিউনিস্ট আন্দোলনে সংশোধনবাদের আধিপত্য ছিল। আর লেনিনের নেতৃত্বাধীন বলশেভিকদের মতো প্রকৃত বিপ্লবীরা সংখ্যালঘু ছিলেন। কিন্তু, বলশেভিকরা সঠিক রণনীতি ও রণকৌশল অবলম্বন করে লাগাতার আন্দোলন–সংগ্রামের মাধ্যমে যেভাবে শক্তি বৃদ্ধি করেন আজকের দিনের সংগ্রামে তা অত্যন্ত শিক্ষণীয়।\nবর্তমানে সাম্রাজ্যবাদী ব্যবস্থার বৈশ্বিক সঙ্কট চলছে। বিপ্লবী আন্দোলন তৈরিতে বস্তুগত উপাদান অনুকূল। কিন্তু সেই সঙ্গে দরকার বিষয়ীগত উপাদানের। যার অর্থ, সমাজতন্ত্রের পক্ষে জনগণের চেতনায় পুঁজিবাদের বিকল্প প্রতিষ্ঠা করা। এর জন্যে বিপ্লবী সংগঠন ও জনগণকে এমএলএম মতাদর্শে শিক্ষিত করে তোলা দরকার। যাতে চেতনার মান উন্নয়ন হয়। আর বিপ্লবী বাহিনীর সাংস্কৃতিক রূপান্তর ও সর্বহারাকরণ ঘটানো যায়– অসর্বহারা প্রবণতা মোকাবিলার মাধ্যমে। স্পষ্টতই, এর জন্য বলশেভিকোচিত দৃঢতা অর্জন করা দরকার। মাও সে–তুঙ–এর নেতৃত্বে চীনের কমিউনিস্টরা যেমন বলশেভিকীকৃত কমিউনিস্ট পার্টি গড়ায় জোর দিয়েছিলেন; অর্থাৎ এমন ‘‘এক পার্টি যা জাতীয় মাপের এবং ব্যাপক গণচরিত্রসম্পন্ন, আর মতাদর্শগত, রাজনৈতিক ও সাংগঠনিক দিক থেকে সম্পূর্ণ সংহত একটি পার্টি’’।\nলেনিনবাদী নীতি অনুসারে জনগণের সঙ্গে নিবিড় সংযোগ রেখে, গণউদ্যোগকে স্বীকৃতি দিয়ে এবং সেই সঙ্গে সমালোচনা ও আত্মসমালোচনার মাধ্যমে ত্রুটি সংশোধন (যার অন্তর্ভুক্ত মতাদর্শগত সংশোধন, রাজনৈতিক সংশোধন, সাংগঠনিক সংশোধন আর সাংস্কৃতিক সংশোধন) প্রক্রিয়া চালানোও জরুরি। আর স্বাস্থ্যকরভাবে কমিউনিস্ট পার্টির অভ্যন্তরীণ সংগ্রাম পরিচালনা করার বিষয়টি এর সঙ্গে অঙ্গাঙ্গীভাবে জড়িত। এভাবে বিকাশ ঘটানো প্রয়োজন বিপ্লবী শক্তির। যার লক্ষ্য থাকবে সর্বহারার একনায়কতন্ত্রের অধীনে সমাজতন্ত্র নির্মাণ করা। যাতে শ্রেণীহীন সমাজ অর্থাৎ সাম্যবাদ প্রতিষ্ঠার দিকে এগোনো যায়।\nবর্তমান বিশ্বের গুরুতর সামাজিক, অর্থনৈতিক ও পরিবেশগত সমস্যাগুলি পুঁজিবাদের সহজাত বৈশিষ্ট্য। সেজন্যেই মানবতার সেবায় এবং পরিবেশ রক্ষায় নিয়োজিত এমন এক সমাজ ও অর্থনীতির দ্বারা পুঁজিবাদকে প্রতিস্থাপন করা আবশ্যক। যখন একমাত্র বিকল্প সমাজতন্ত্র। আর ব্যাপক, গণতান্ত্রিক, সমতাভিত্তিক, পরিবেশগত ও বৈপ্লবিক পরিবর্তনের মাধ্যমে সমাজতন্ত্র প্রতিষ্ঠার লক্ষ্যে সংগ্রামকে এগিয়ে নিয়ে যাওয়ারই প্রেরণা দেয় বলশেভিক বিপ্লব। এই বিপ্লবের ইতিবাচক ও নেতিবাচক অভিজ্ঞতা থেকে শিক্ষা নেওয়া জরুরি। যখন বর্তমানে নয়া উদারবাদী বিশ্বায়নের ফলে দুনিয়া জুড়ে বৈষম্য ও দারিদ্র বাড়ছে। তাছাড়া সাম্রাজ্যবাদী বিশ্বায়ন প্রক্রিয়ার মাধ্যমে প্রাকৃতিক সম্পদ লুঠতরাজ চলছে। যাতে পরিবেশ ধ্বংস হচ্ছে। এদিকে, পুঁজিবাদের সঙ্কটও ক্রমেই ঘনীভূত হচ্ছে। যে সঙ্কটের বোঝা চাপানো হচ্ছে জনসাধারণের ঘাড়ে। ফলে বাড়ছে জনবিক্ষোভ। যা দমন করতে মরিয়া শাসক শ্রেণী। ধর্ম–বর্ণ–জাতি–সম্প্রদায়ের বিভেদে মানুষকে ভাগ করতে উঠে পড়ে লেগেছে তারা। যখন নানা রূপে নব্য ফ্যাসিবাদের উত্থান ঘটছে।\nএর মধ্যেই বিশ্বের বিভিন্ন প্রান্তে নভেম্বর বিপ্লবের শতবার্ষিকী পালিত হচ্ছে। যখন সাম্রাজ্যবাদ, সামন্তবাদ ও পুঁজিবাদের বিরুদ্ধে সংগ্রাম চালাচ্ছেন শ্রমজীবী জনসাধারণ। যাদের রাডিকাল অংশ রুশ সমাজতান্ত্রিক বিপ্লব থেকে শিক্ষা নিচ্ছেন; আর সংশোধনবাদ ও মতান্ধতার মোকাবিলা করে এমএলএম মতাদর্শকে নিজ নিজ দেশের বাস্তবতা অনুযায়ী সৃজনশীল ভাবে প্রয়োগ করার চেষ্টা চালাচ্ছেন। বিশ্ব সর্বহারা বিপ্লবকে এগিয়ে নিয়ে যাওয়ার লক্ষ্যে সংগ্রাম করছেন। যা মহান রুশ সমাজতান্ত্রিক বিপ্লবের বর্তমান প্রাসঙ্গিকতাকেই প্রমাণ করছে।।\n Karl Marx & Frederick Engels, ‘‘Manifesto of the Communist Party: Preface’’, The 1882 Russian Edition\n J. V. Stalin, “Concerning Questions of Leninism’’, Collected Works, Vol. VIII, January 25, 1926\n Mao Tse-tung, “STRENGTHEN PARTY UNITY AND CARRY FORWARD PARTY TRADITIONS”, in Selected Works of Mao Tse-tung, Vol. V, (Foreign Languages Press, Peking, First Edition), p. 317, 1956\n Mao Tse-tung, ‘‘INTRODUCING THE COMMUNIST’’, in Selected Works of Mao Tse-tung, Vol. II, October 4, 1939\nসংবাদ সম্মেলনে সোভিয়েত সমাজতান্ত্রিক বিপ্লবের শতবর্ষ উদযাপন কমিটির বক্তব্য


বিলুপ্তির ঝুঁকিতে বাংলা ভাষা! বিলুপ্তির ঝুঁকিতে বাংলা ভাষা! – DBDnews24\nবিলুপ্তির ঝুঁকিতে বাংলা ভাষা!\nUpdate Time : শনিবার, ২ ফেব্রুয়ারী, ২০১৯\nযে উদ্দেশ্য নিয়ে ১৯৫২ সালে সালাম, বরকত, রফিক, জব্বার জীবন দিয়েছিলেন, সেকি শুধু পাকিস্তানের কাছ থেকে রাষ্ট্রভাষা হিসেবে মাতৃভাষার স্বীকৃতি আদায়ের জন্য, নাকি বাঙালির জাতিরাষ্ট্রে বাংলা তার স্বমহিমা নিয়ে জাতির চেতনাকে ক্রমাগত সমৃদ্ধ করবে এবং বাংলা ভাষা হয়ে উঠবে পৃথিবীর অন্যতম প্রধান শ্রেষ্ঠ ভাষা, সে জন্য?\nএটা সত্যি, বাংলাদেশ পৃথিবীর মানচিত্রে তার নিজস্ব জায়গা করে নিয়েছে। কিন্তু সর্বস্তরে বাংলা ভাষা চালুর যে স্বপ্ন, সেই স্বপ্ন বাস্তবায়িত না হওয়া পর্যন্ত শহীদদের জীবনদান কি পূর্ণ হতে পারে?\n১৯৭১ সালে পাকিস্তানি বর্বর সেনাবাহিনীর সঙ্গে রক্তক্ষয়ী যুদ্ধের মাধ্যমে এবং ত্রিশ লাখ শহীদ ও দুই লাখ মা-বোনের সম্ভ্রমের বিনিময়ে যে স্বাধীন বাংলাদেশ আমরা পেয়েছি, সে দেশে কেন সর্বস্তরে বাংলা ভাষা চালুর ব্যাপারে নতুন করে সচেতনতা সৃষ্টির জন্য হাহাকার করতে হবে? কেন নতুন করে আদালতকে নির্দেশনা জারি করতে হবে? এর মাধ্যমে আমরা যে শহীদদের জীবনদান ও স্বাধীনতার চেতনাকেই ভূলুণ্ঠিত করছি, তা নিয়ে কি কারও মাথাব্যথা আছে?\nসবচেয়ে দুর্ভাগ্যজনক হল, বাংলা ভাষাকে প্রতিষ্ঠিত করার বদলে আমরা যেন জাতি হিসেবে তাকে বিকৃতির জন্য প্রতিযোগিতায় নেমেছি। ইংরেজি ভাষার ধরনে বাংলা ভাষা বলার প্রবণতা, যাকে বহুবার ‘বাংলিশ’ বলে ব্যঙ্গ করা হয়েছে, তাতেও কারও টনক নড়েনি। বরং বাংলিশ ব্যবহারের সঙ্গে সঙ্গে ব্যবহারিক ক্ষেত্রে বাংলা ভাষা নিয়ে এক ধরনের ইয়ার্কি করার প্রবণতাও লক্ষ করা যাচ্ছে।\nবিভিন্ন সরকারি-বেসরকারি দফতর, সংবাদপত্র এবং টিভি চ্যানেলগুলোতে যেভাবে ভাষার ভুল প্রয়োগ, অপপ্রয়োগ এবং যার যেভাবে খুশি লেখার স্বৈরাচার চলছে, তাতে বাংলা ভাষা এখন হুমকির মুখে রয়েছে। সরকার কর্তৃক সর্বক্ষেত্রে বাংলা একাডেমির যে ‘ব্যবহারিক বাংলা অভিধান’ ব্যবহারের নির্দেশ দান করা হয়েছিল, সেটা অনুসরণ করার তাগিদও কারও মধ্যে লক্ষ করা যাচ্ছে না।\nঅন্যদিকে নির্দেশিত অভিধানটির ছাপা বন্ধ করে ছাপা হয়েছে ‘আধুনিক বাংলা অভিধান’ নামে নতুন এক অভিধান, যেটি শুধু ভুলে ভর্তি নয়, অনেক ক্ষেত্রে বিভ্রান্তিমূলক। ফলে সব ক্ষেত্রে এখন বিভ্রান্তিমূলক ও অশুদ্ধ বানানের ছড়াছড়ি চলছে। এটা রীতিমতো শহীদদের আত্মার সঙ্গে বেইমানির শামিল। বিকৃতি, বিভ্রান্তি এবং অশুদ্ধতার প্রয়োগে বাংলা ভাষার এখন নাভিশ্বাস ওঠার জোগাড়।\nএ অবস্থা থেকে উদ্ধার পেতে হলে সরকারকেই শক্ত হাতে হাল ধরতে হবে। তা না হলে এই আত্মঘাতী ভূমিকার জন্য বাংলা ভাষা যেমন বিকৃতির গহ্বর থেকে বেরিয়ে আসতে পারবে না, তেমনি বিলুপ্তির ঝুঁকি নিয়ে শহীদদের জীবনদানকেও বৃথা করে তুলবে।\nএখন আমাদেরই ভেবে দেখতে হবে, আমরা কি সেই আত্মঘাতী ভূমিকায় অবতীর্ণ হয়ে আমাদের প্রাণপ্রিয় মাতৃভাষাকে রক্ষা করতে সবাই মিলে এগিয়ে আসব; নাকি পৃথিবীর অন্যতম শ্রেষ্ঠ ভাষাটিকে বিলুপ্তির সম্ভাবনার দিকে ঠেলে দেব?-যুগান্তর


» এতিম রোহিঙ্গা শিশু এবং পোপ ফ্রান্সিসের আগমণ\nএতিম রোহিঙ্গা শিশু এবং পোপ ফ্রান্সিসের আগমণ\nলিখেছেন: মাসউদুর রহমান | তারিখ: বৃহস্পতিবার, ২ নভেম্বর, ২০১৭ সময়: ৭:০০ অপরাহ্ন |\nএকজন মানুষ বিপদে পড়লে কয়েক ধরনের লোক তার কাছে যায়। প্রত্যেকে যায় সাহায্য-সহানুভূতি দেখিয়ে, কিন্তু অধিকাংশর চিন্তার আড়ালে থাকে নিজের স্বার্থ উদ্ধার ।যেমন রোহিঙ্গারা বিপদে পড়েছে,\n– রাজনীতিবিদরা গেছে নির্বাচনী প্রচার করতে।\n– স্বর্ণ ব্যবসায়ীরা গেছে কমমূল্যে স্বর্ণ কিনতে,\n– নারী ব্যবসায়ীরা গেছে কমমূল্যে নারী পাওয়া যায় কি না ?\n– অনেকের বাসায় কাজের মানুষ নাই, ক্যাম্পে গেছে কাজের মানুষ খুঁজতে।\nএভাবে অনেকেই গেছে তার নিজের স্বার্থ উদ্ধার করতে।\nএখন আমার কথা হলো- আগামী ৩০শে নভেম্বর রোহিঙ্গা পরিদর্শনে বাংলাদেশে আসবে পোপ। তার কি উদ্দেশ্য ??\nপোপের কি উদ্দেশ্য আছে তা আমার জানা নাই, কিন্তু আজকে খবরে দেখি, ইউরোপীয় ইউনিয়ন গণনা শেষ করতে পেরেছে রোহিঙ্গা ক্যাম্পে ৪০ হাজার এতিম শিশু আছে। (http://bit.ly/2iojiyg)\nউল্লেখ্য, রোহিঙ্গাদের উপর হামলার উপলক্ষ ছিলো ২৫শে আগস্ট বার্মীজ নিরাপত্তা বাহিনীর উপর কথিত আরসা নামক সংগঠনের হামলা । ২৭ আগস্ট তারিখে খবর আসতে থাকে রোহিঙ্গাদের উপর পাল্টা হামলা হচ্ছে। ২৭শে আগস্ট কেউ জানে না রোহিঙ্গাদের উপর কতটুকু হামলা হবে? এবং সেই হামলার জোরে যে তারা বাংলাদেশে আসবে এটাও বোধ করি তখনও কারো জানা নাই। এবং সেই আসার পরিমাণটা যে লক্ষ লক্ষ হবে সেটাও তখন বোঝার কথা না। খোদ বাংলাদেশ সরকার ২৯ইশে আগস্ট ঘোষণা করে – “রোহিঙ্গাদের ঢুকতে দেয়া হবে না।” (http://bit.ly/2zsPdbG)\nকিন্তু মজার ব্যাপার হচ্ছে, রোহিঙ্গাদের প্রতি সহানুভূতি দেখিয়ে ২৭শে আগস্ট তারিখেই বাংলাদেশে ৩ দিনের জন্য আসার ঘোষণা দেয় পোপ ফ্রান্সিস। তারিখ দেয়া হয় ৩০ নভেম্বর থেকে ২রা ডিসেম্বর (http://bit.ly/2vkQCzt)। তারমানে কি তার জানা ছিলো রোহিঙ্গাদের একটা বড় অংশ বাংলাদেশে প্রবেশ করবে ? তার কি জানা ছিলো, রোহিঙ্গাদের বিতারণ মোটোমুটি নভেম্বরের পর্যন্ত চলবে। তার কি জানা ছিলো বাবা-মাকে হত্যার কারণে একটা বিরাট জনগোষ্ঠী এতিম হবে, যাকে খ্রিস্টান মিশনারীগুলোর খাদ্য বানানো যাবে ??\nবিভিন্ন যুদ্ধের বাই প্রডাক্ট এতিম শিশুদের এতিম কেন্দ্র করে খ্রিষ্টান মিশনারীদের কার্যক্রম বৃদ্ধি নতুন কিছু নয়। বাংলাদেশের মুক্তিযুদ্ধের সময় এমনটি ঘটেছে। আজকে ইউরোপীয় ইউনিয়নের গণনা শেষ করা ৪০ হাজার এতিম শিশুই হয়ত তাদের মূল টার্গেট। যার আনুষ্ঠানিক কার্যক্রমের ফিতা কাটতে হয়ত ৩০শে নভেম্বর পোপ ফ্রান্সিসের আগমন।\nসর্বশেষ সম্পাদনা: নভেম্বর ৫, ২০১৭ সময়: ৭:১১ অপরাহ্ন[fbls]


১লা নভেম্বর থেকেই একাধিক ফোনে বন্ধ হয়ে যাবে হোয়াটসঅ্যাপ! আপনার ফোনে চলবে তো? জানুন কিভাবে! - Tollytimes.Com\nপ্রথম পাতা/নিউজ/১লা নভেম্বর থেকেই একাধিক ফোনে বন্ধ হয়ে যাবে হোয়াটসঅ্যাপ! আপনার ফোনে চলবে তো? জানুন কিভাবে!\nনিজস্ব প্রতিবেদন :- বর্তমান সময় সোশ্যাল মিডিয়ার যুগ। নিয়মিত এই সোশ্যাল মিডিয়া গনমাধ্যমের জায়গা প্রায় ধীরে ধীরে দখল করে নিতে বসেছে। যে কোন খবরা-খবর দ্রুতগতিতে সোশ্যাল মিডিয়াতে ছড়িয়ে পড়ে। কাজের ব্যস্ততার ফাঁকেই সামান্য কিছু ইন্টারনেটের এমবি খরচ করে খুব সহজেই মানুষ মুঠোফোনের চোখ রেখে এই সব খবরাখবর জানতে পারেন। সময় পেরিয়ে যাবার সাথে সাথেই সোশ্যাল মিডিয়া আরো উন্নত হয়ে চলেছে। ফেসবুক, ইউটিউব, হোয়াটসঅ্যাপ,ইনস্টাগ্রামের মতো অ্যাপ্লিকেশনগুলি দিন প্রতি দিন জনপ্রিয় হয়ে উঠছে মানুষের মধ্যে।\nএই অ্যাপ্লিকেশনগুলি এর সাহায্যে শুধুমাত্র দূরের মানুষের সাথে চ্যাটিং করা যায় তা-ই নয় নানান ধরনের ঘটনাবলী সম্পর্কে জ্ঞান লাভ করা যায়। এই হোয়াটসঅ্যাপ নিয়ে বেশ কিছুদিন আগে কিছু আতঙ্ক ছড়িয়ে ছিল সাধারণ মানুষের মধ্যে। কারণ এমনটা শোনা যাচ্ছিল যে আপনি হোয়াটসঅ্যাপে যদি কাউকে কোন ম্যাসেজ করেন বা কোন ছবি বা ভিডিও বা অন্য কোন কিছু যোগাযোগ রাখেন তাহলে সেগুলো সমস্ত কিছুর রেকর্ড হয় হোয়াটসঅ্যাপ কোম্পানির কাছে যা পরবর্তী ক্ষেত্রে বিক্রি করে দেয়া হয় কোন হ্যাকার বা অন্য কোন সংস্থাকে।\nযার ফলে আপনার নিরাপত্তা নিয়ে প্রশ্ন ওঠে ।।সেই অর্থে হোয়াটসঅ্যাপ করা বন্ধ করে দিয়েছিল অনেকে । কিন্তু হোয়াটসঅ্যাপ সংস্থা জানিয়েছে যেটি সম্পূর্ণ মিথ্যা এবং ভুয়ো ঘটনা। তবে পহেলা নভেম্বর থেকে বন্ধ হয়ে যাচ্ছে এই সমস্ত ফোনগুলোতে হোয়াটসঅ্যাপ পরিষেবা একদম ঠিক শুনেছেন। আপনার ফোন সেই তালিকায় নেই তো ?কিভাবে জানবেন যে আপনার ফোন সেই তালিকায় রয়েছে কিনা?\nপাশাপাশি কোন কোন ফোনের ক্ষেত্রে সম্পূর্ণ রকম ভাবে বন্ধ হয়েছে হোয়াটসঅ্যাপ তা জেনে নিন এক নজরে। সংস্থার তরফ থেকে এমনটা জানানো হচ্ছে যে সমস্ত এন্ড্রয়েড ফোনের এন্ড্রয়েড ভার্সন অ্যান্ড্রয়েড ৪.০.৪ বা তারও আগের অপারেটিং সিস্টেম যে ফোনে রয়েছে, তাতে আর কাজ করবে না এই অ্যাপ। আইফোনের ক্ষেত্রে iOS ৯ বা তার আগের অপারেটিং সিস্টেম রয়েছে যে ফোনে, সেসব হ্যান্ডসেটে চলবে না WhatsApp।


মাধবপুর উপজেলা - বাংলাপিডিয়া\nমাধবপুর উপজেলা (হবিগঞ্জ জেলা) আয়তন: ২৯৪.২৮ বর্গ কিমি। অবস্থান: ২৩°৫৮´ থেকে ২৪°১৬´ উত্তর অক্ষাংশ এবং ৯১°১৬´ থেকে ৯১°২৫´ পূর্ব দ্রাঘিমাংশ। সীমানা: উত্তরে লাখাই ও হবিগঞ্জ সদর উপজেলা, দক্ষিণে ভারতের ত্রিপুরা রাজ্য, পূর্বে চুনারুঘাট উপজেলা ও ভারতের ত্রিপুরা রাজ্য, পশ্চিমে ব্রাহ্মণবাড়ীয়া সদর ও নাসিরনগর উপজেলা।\nজনসংখ্যা ২৭২৫৭৮; পুরুষ ১৩৮১৪৩, মহিলা ১৩৪৫৩৫। মুসলিম ২১৬৫১০, হিন্দু ৫৫২৩৫, বৌদ্ধ ৬৫৯, খ্রিস্টান ১৩ এবং অন্যান্য ১৬১।\nজলাশয় প্রধান নদী: মাটিয়াইন ও সাস্তি।\nপ্রশাসন মাধবপুর থানা গঠিত হয় ১৮০৪ সালে।\n১ ১১ ১৮১ ২৬৮ ১৮৮০২ ২৫৩৭৭৬ ৯২৬ ৪৭.৯৫ ৪৪.৯৪\n৭.০১ ৯ ১২ ১৬৬৪৬ ২৬৭৬ ২৩.৭৩\n১.৩১ ২ ২১৫৬ ১৬৪৬ ৭১.৪১\nআদৈর ১৬ ৩৭৭২ ৮২৩১ ৮০২৮ ৩৪.২৪\nআন্দিউরাউক ৭৭ ৬০৫৯ ৮৪০৩ ৮০৫০ ৪৯.৪৮\nচৌমোহনী ৫১ ৮০২৫ ১০৫৬১ ১৪৯৩৩ ৪১.৬৪\nছাতিয়াইন ৪৩ ৫০৭৮ ১০৫০৯ ১০২১৪ ৪১.৭২\nজগদীশপুর ৬৯ ৫৮৭১ ১১৯৯৮ ১১৭৫৩ ৪১.৫০\nধর্মঘর ৬০ ৬৮২২ ১২০৭৭ ১২০৮৮ ৪৪.৯০\nনোয়াপাড়া ৮৬ ৭৫৫০ ১৩৩৬৫ ১২৭৮০ ৪১.৪২\nবাগাসুরা ১৭ ৫৮২২ ১২৩৪৪ ১১৬৬৯ ৪২.৯৯\nবাহারা ২৫ ৭০৫৩ ১৪৬১৬ ১৪৪৩৭ ৩৮.৪৬\nবুল্লা ৩৪ ৬২৫৭ ৭৯৩১ ৮২৮৬ ৩৪.৩৩\nশাহ জাহানপুর ৯৪ ১০৪০৫ ১৪৭৮০ ১৪৩৭৯ ৪২.৮৫\nমুক্তিযুদ্ধের ঘটনাবলি ১৯৭১ সালের ৪ এপ্রিল এ জেলার মাধবপুর উপজেলার তেলিয়াপাড়া চা বাগানের ডাকবাংলোতে মুক্তিযুদ্ধের সর্বাধিনায়ক মহম্মদ আতাউল গনি ওসমানী দ্বিতীয় ও চতুর্থ ইস্ট বেঙ্গল রেজিমেন্টের কতিপয় অফিসারের সঙ্গে মিলিত হয়ে মুক্তিযুদ্ধের বিভিন্ন দিক নিয়ে আলোচনা করেন।\nমুক্তিযুদ্ধের স্মৃতিচিহ্ন বধ্যভূমি ১, স্মৃতিস্তম্ভ ১ (তেলিয়াপাড়া)।\nধর্মীয় প্রতিষ্ঠান মসজিদ ২৫৪, মন্দির ৭, মাযার ৫।\nশিক্ষার হার, শিক্ষা প্রতিষ্ঠান গড় হার ৪২.১২%; পুরুষ ৪৭.৬৭%, মহিলা ৩৬.৫২%। কলেজ ২, মাধ্যমিক বিদ্যালয় ১০, প্রাথমিক বিদ্যালয় ১১৯, কমিউনিটি বিদ্যালয় ২, কিন্ডার গার্টেন ৩, মাদ্রাসা ৮। উল্লেখযোগ্য শিক্ষা প্রতিষ্ঠান: গোবিন্দপুর সরকারি উচ্চ বিদ্যালয় (১৮৩২), আদৈর লোকনাথ উচ্চ বিদ্যালয় (১৯১১), ছাতিয়াইন বিশ্বনাথ উচ্চ বিদ্যালয় (১৯২১), জগদীশপুর জে. সি উচ্চ বিদ্যালয় (১৯২৪), আওলিয়াবাদ আরকে উচ্চ বিদ্যালয়, হরষপুর দারুল উলুম ইসলামিয়া মাদ্রাসা।\nসাংস্কৃতিক প্রতিষ্ঠান লাইব্রেরি ৩, ক্লাব ৮, সিনেমা হল ২, অডিটোরিয়াম ১, মহিলা সংগঠন ১, খেলার মাঠ ৫।\nগুরুত্বপূর্ণ স্থাপনা ও দর্শনীয় স্থান শাহজীবাজার বিদ্যুৎ উৎপাদন কেন্দ্র এবং নওয়াপাড়া, জগদীশপুর, তেলিয়াপাড়া ও সুরমা চা বাগান।\nজনগোষ্ঠীর আয়ের প্রধান উৎস কৃষি ৬১.৪৩%, অকৃষি শ্রমিক ৪.৩৮%, ব্যবসা ১০.৭৯%, পরিবহণ ও যোগাযোগ ১.৫১%, চাকরি ৬.৮২%, নির্মাণ ০.৭১%, ধর্মীয় সেবা ০.৩৫%, রেন্ট অ্যান্ড রেমিটেন্স ১.৪৮% এবং অন্যান্য ১২.৫৩%।\nকৃষিভূমির মালিকানা ভূমিমালিক ৫৭.৩৭%, ভূমিহীন ৪২.৬৩%। শহরে ৫১.৬২% এবং গ্রামে ৫৭.৭৬% পরিবারের কৃষিজমি রয়েছে।\nপ্রধান কৃষি ফসল ধান, আলু, পাট, সরিষা, ডাল, গম।\nবিলুপ্ত বা বিলুপ্তপ্রায় ফসলাদি তিল, মিষ্টি আলু, তিশি, কাউন।\nপ্রধান ফল-ফলাদি আম, জাম, পেঁপে, নারিকেল, কাঁঠাল।\nমৎস্য,গবাদিপশু ও হাসঁ-মুরগির খামার মৎস্য ১৬, গবাদিপশু ১১।\nযোগাযোগ বিশেষত্ব পাকারাস্তা ৩৫ কিমি, কাঁচারাস্তা ৭৭৮ কিমি; রেলপথ ৪০ কিমি; নৌপথ ১৬০ নটিক্যাল মাইল।\nশিল্প ও কলকারখানা টেক্সটাইল মিল, বিদ্যুৎ উৎপাদন কেন্দ্র, সাবান কারখানা, মোমবাতি কারখানা।\nহাটবাজার ও মেলা হাটবাজার ২৮, মেলা ১। মাধবপুর বাজার, নোয়াপাড়া বাজার, তেলিয়াপাড়া বাজার, মনতলা বাজার, জগদীশপুর বাজার ও ধর্মঘর বাজার উল্লেখযোগ্য।\nবিদ্যুৎ ব্যবহার এ উপজেলার সবক’টি ওয়ার্ড ও ইউনিয়ন পল্লিলবিদ্যুতায়ন কর্মসূচির আওতাধীন। তবে ২৬.৬১% পরিবারের বিদ্যুৎ ব্যবহারের সুযোগ রয়েছে।\nপ্রাকৃতিক সম্পদ গ্যাস ও কাঁচবালু।\nপানীয়জলের উৎস নলকূপ ৯০.৪৪%, পুকুর ২.৫৪%, ট্যাপ ১.৩৭% এবং অন্যান্য ৫.৬৫%।\nস্যানিটেশন ব্যবস্থা এ উপজেলার ২৮.১৩% (গ্রামে ২৬.৫৯% ও শহরে ৫০.৪৭%) পরিবার স্বাস্থ্যকর এবং ৫৮.৩২% (গ্রামে ৫৯.১৪% ও শহরে ৪৩.৮৬%) পরিবার অস্বাস্থ্যকর ল্যাট্রিন ব্যবহার করে। ১৩.৫৫% পরিবারের কোনো ল্যাট্রিন সুবিধা নেই।\nস্বাস্থ্যকেন্দ্র উপজেলা স্বাস্থ্য কমপ্লেক্স ১, ইউনিয়ন স্বাস্থ্য ও পরিবার কল্যাণ কেন্দ্র ৬, পরিবার পরিকল্পনা কেন্দ্র ৬, কমিউনিটি ক্লিনিক ২, প্রাইভেট ক্লিনিক ১. মা ও শিশু কল্যাণ কেন্দ্র ২, মাতৃসদন ৬, দাতব্য চিকিৎসালয় ২, উপস্বাস্থ্য কেন্দ্র ১, ডায়াগনস্টিক সেন্টার ১, পশু চিকিৎসা কেন্দ্র ১।\nএনজিও কেয়ার, ব্র্যাক, ভিশন, আশা। [এ.বি.এম মাসুদ লস্কর]\nতথ্যসূত্র আদমশুমারি রিপোর্ট ২০০১, বাংলাদেশ পরিসংখ্যান ব্যুরো; মাধবপুর উপজেলা মাঠ পর্যায়ের প্রতিবেদন ২০১০।\n'http://bn.banglapedia.org/index.php?title=মাধবপুর_উপজেলা&oldid=18475' থেকে আনীত


ধর্মমতের ঊর্ধ্বে উঠে বুদ্ধিজীবীদের কেন অযোধ্যায় রাম মন্দিরের পক্ষে বলা কর্তব্য – BAARTA TODAY\nTagged: bangodesh.com, international, প্রতি, বিশেষ\nমূলস্রোতের ইতিহাসকারদের লেখা পাঠ্যবইয়ে ইচ্ছা করেই চেপে যাওয়া হয়েছে বহু তথ্য। সাম্প্রদায়িক সম্প্রীতির ছবিটি আমাদের খাওয়াতে তাঁরা সদাই সচেষ্ট, যদিও তা মোটেই মধ্যযুগীয় ভারতের প্রকৃত চিত্র নয়।\nভারতের মার্ক্সীয় ঐতিহাসিকরা আমাদের বারবার বলে এসেছেন যে ভারত বিজেতা ইসলামি শাসকরা কেবল সম্পদের লোভেই হিন্দু মন্দিরগুলি দখল করেছিল। এই অভিযানগুলোর পেছনে ইসলামি সাম্প্রদায়িকতার ইন্ধন কিন্তু তাঁরা বেশ যত্ন নিয়েই এড়িয়ে গেছেন।\nসুতরাং, এই মন্দিরগুলির মালিকানা পুনরুদ্ধারের চেষ্টা কোনো বিবাদ সৃষ্টির স্বার্থে একেবারেই নয়। দ্বন্দ্বের উদ্রেক তখনই হয়, যখন আমি অপরের সম্পদে নজর দিই। তাই, অযোধ্যার রাম জন্মভূমির মালিকানা দাবি করলেই হিন্দুরা লোভী কিংবা সাম্প্রদায়িক হয়ে যায় না।\nঅধিকাংশ ধর্মনিরপেক্ষ ভাষ্যকার বিভ্রান্তিকর এক নৈতিক সাম্যবোধের দ্বারা চালিত। ঘটনাটি যে যুগেই ঘটে থাকুক না কেন, এক পক্ষের আগ্রাসন আর অপর পক্ষের আত্মসম্মানের মধ্যে কোনো তুলনা আসেই না।\nঅযোধ্যা মন্দির চত্বরে ইসলামি অধিকার অস্বীকার করার কারণটি কখনোই জাতীয়তাবাদ বা ধর্মমত নয়, যেমনটা হিন্দুত্ববাদীরা প্রচার করে থাকেন। কারণটি অতি অবশ্যই বৌদ্ধিক।\nপ্রতিশোধ বনাম পুনরুদ্ধার\nরাশিয়ার গির্জাগুলো ধ্বংস করে কমিউনিস্টরা সেখানে সুইমিং পুল তৈরি করেছিল। “ধর্ম হল জনসাধারণের কাছে আফিম” – এই আদর্শ মেনেই গুঁড়িয়ে দেওয়া হয় ওগুলোকে। ১৯৯০-৯১ নাগাদ তাদের পতনের পরবর্তী ১০ বছরে ওইসব জায়গায় আগের চেয়েও জমকালো বহু গির্জা তৈরি করে রুশজাতি। এই প্রক্রিয়াকে কেউ কখনো ধর্মান্ধতা বলে দাগিয়ে দেয় নি কিন্তু। রাজনৈতিক কর্মকাণ্ড মুছে ফেলতে যদি ধর্মস্থান পুনঃপ্রতিষ্ঠা করা যায়, তাহলে অযোধ্যায় একটি সুমহান রাম মন্দির হতে কোনো বৌদ্ধিক বাধা থাকবে কেন?\n“মূর্তিপূজা ইসলাম বিরোধী, তাই এর বিনাশ চাই” – এই গোঁড়ামির বশে ইসলামি আক্রমণকারীরা ভারতে হাজার হাজার মন্দির ধূলিসাৎ করে। এই মতবাদের যোগ্য উত্তরাধিকারী আজকের তালিবান আর ইসলামিক স্টেট। অথচ, শোষিত, নিপীড়িত জনগোষ্ঠী সব ভুলে, সব মেনে এগিয়ে যাবে, তা কি আশা করা ঠিক?\nপ্রতিশোধ আর পুনর্বাসনের মৌলিক পার্থক্য আছে। ভারতের উদারবাদী ভাষ্যকারগণ এইসব সাম্প্রদায়িক গোঁড়ামি দেখতে পান না বলেই হিন্দুদের প্রতি মুসলিমদের বন্ধুভাব আনতে তাঁরা ব্যর্থ। উল্টে তাঁদের যাবতীয় যুক্তি – তর্ক মুসলিমদের আরোই আপোসবিমুখ করতে ব্যস্ত।\nঅযোধ্যার সংগ্রাম থেকে শিক্ষা\nঅযোধ্যার সংগ্রাম থেকে বহু কিছু শেখার আছে। কৌশলী মুসলিম পক্ষ তাদের অবস্থান বদলেছে বারেবারে। কখনো তারা ভূগর্ভে মন্দিরের উপস্থিতির প্রমাণ চেয়েছে, কখনো আদালতের হস্তক্ষেপ চেয়েছে, আবার পরে তারাই দাবি করেছে যে ১৬শ শতকের এক বৈধ সার্বভৌম রাষ্ট্রের কার্যকলাপ সংশোধন করার এক্তিয়ার আদালতের নেই। মোট কথা, কোনো অবস্থাতেই তারা ওই জমির মালিকানা হিন্দুদের ছাড়তে রাজি নয়। অথচ, ১৯৪৯ থেকেই বাবরি মসজিদ পরিত্যক্ত এবং মুসলিমদের কাছে সেটির কোনো গুরুত্বই ছিল না।\nউল্টোদিকে, জায়গাটি হিন্দুদের এক পবিত্র তীর্থ, হাজার হাজার বছর ধরে। কিন্তু তবুও মুসলিমদের শুভবুদ্ধির ওপর আস্থা রেখে তারা বিফলই হয়েছে। অথচ, এমনই শত শত মন্দিরের ওপর দাবি স্বেচ্ছায় ত্যাগ করেই তিনটি মাত্র সর্বোচ্চ তীর্থস্থান তারা ফেরত চেয়েছিল।\nঅযোধ্যা বিবাদটিকে কেবল জমিজমার মামলা হিসেবে দেখা হিন্দুদের আর উচিত হবে না। গত কয়েক দশকে এই বিতর্ক থেকে সবচেয়ে বড়ো যে শিক্ষা পাওয়া গেছে তা হলো – লড়াইটা এক মৌলিক ধর্মীয় – দার্শনিক – বৌদ্ধিক দায়িত্ব পালনের।\nধর্মনিরপেক্ষতা – বহুত্ববাদ বনাম মন্দির\nহিন্দু – মুসলিম দুই পক্ষের দাবিদাওয়ার বাইরে এক শ্রেণির বুদ্ধিজীবী নিয়মিত অসৎ প্রচার চালিয়ে থাকেন, যার আশু প্রতিরোধ প্রয়োজন।\nকাশী, অযোধ্যা ও মথুরা – এই তিনটে শহরই সুবিখ্যাত তীর্থস্থান। এও মনে করা হয় যে এসব জায়গায় প্রতিটা বাড়িতেই একটা করে মন্দির রয়েছে। যে রাম জন্মভূমি স্বয়ং শ্রী রামের নামেই বহুকাল ধরেই পরিচিত, সেখানে রাম মন্দির নির্মাণ কতটা ন্যায্য – এই প্রশ্নটাই বেশ হাস্যকর। স্বভাবতই, এই বুদ্ধিজীবীদের কাছে হিন্দুদের কোনো যুক্তিই যথেষ্ট বলে গ্রাহ্য হয় না।\n‘অযোধ্যায় একটি মন্দির এবং অন্যান্য কবিতা’ (রূপা, দিল্লি, ১৯৯৩) বইটিতে অমিত জয়রাম অদ্বৈতবাদী এক দার্শনিকের ঢঙে লিখছেন যে হিন্দু ধর্মের পরম্পরা অনুসারে মন্দির থাকা অথবা একজন ধার্মিক হিন্দু হওয়ার জন্য মন্দিরে যাওয়া জরুরি নয়। আপাতভাবে, যুক্তিটি নির্ভুল। স্বামী বিবেকানন্দ নিজেও ঢাকায় এক প্রকাশ্য সভায় (১৯০১) বলেছিলেন যে মন্দিরে উপাসনা হিন্দু ধর্মপথে উত্তরণের সোপানে প্রথম ধাপ মাত্র। কিন্তু স্রেফ এই যুক্তিতে কোটি কোটি হিন্দুর দৈনন্দিন বিশ্বাসকে অবজ্ঞা করে মন্দির প্রতিষ্ঠার বিরোধিতা করা কতখানি সঙ্গত?\nবামপন্থীরা আবার ধর্মনিরপেক্ষ দৃষ্টিভঙ্গি থেকে মন্দিরের দাবির বিরোধিতা করেন। কিন্তু ভারত এতটা ধর্মনিরপেক্ষ আর সংস্কৃতিগত ভাবে এত দুর বিচিত্র হল কীভাবে? এ কিন্তু সম্ভব হয়েছে হিন্দু মূল্যবোধের কাঁধে ভর করেই।\nইসলামি দস্যু ও শাসকরা সহস্রাধিক মন্দির গুঁড়িয়ে দিলেও একমাত্র এই রাম জন্মভূমির ওপর হিন্দুরা তাদের দাবি কোনোদিন ছাড়ে নি। মনে রাখা দরকার, এই স্থানটির জন্য হিন্দুরা লড়েছে এবং মরেছে। হিন্দু মননে অযোধ্যার বিশেষ স্থান উপলব্ধি করতে সমস্যা হয় না। (‘হিন্দু মন্দির : তাদের সাথে কী হল’, অরুণ শৌরি, হর্ষ নারায়ণ, জয় দুবাষী, রাম স্বরূপ, সীতা রাম গোয়েল, ১৯৯০)\nএদিকে উদারবাদীরা আবার বহুত্ববাদের ধুয়ো তুলে বলেন ভারত কেবল হিন্দুদের নয়। অথচ যে পক্ষ শতাব্দীর পর শতাব্দী লাঞ্ছিত, তাদেরকেই বারবার আপোস করতে বলা হয়। তাঁদের এ বহুত্ব ভুয়ো।\nঅন্য কোন দেশের কোন প্রধান জনগোষ্ঠীটি মথুরার ইদগাহ – কৃষ্ণ জন্মভূমি বা কাশীর জ্ঞানবাপী মসজিদ – বিশ্বনাথ মন্দিরের মতো এরকম পরিষ্কার এবং অপমানজনক দখলদারি মুখ বুঝে মেনে নেয়, নিয়েছে বা নেবে?\n‘রাজনৈতিক স্বার্থে ইতিহাসের অপব্যবহার : বাবরি মসজিদ – রাম জন্মভূমি বিবাদ’ (১৯৮৯) পুস্তিকায় রোমিলা থাপার প্রমুখ মার্ক্সবাদী ইতিহাসবিদরাই দেখিয়েছেন কীভাবে শিক্ষক – শিক্ষাবিদ ও গবেষক মহল কয়েকশো বছরের বর্বর ধ্বংসলীলা ভুলিয়ে দিতে চেষ্টা করেছে। আংশিক ধ্বংসপ্রাপ্ত মন্দিরগুলি (যেমন, জ্ঞানবাপী মসজিদের পশ্চাৎ ভাগে কিংবা কুতুব মিনারের গাত্রেও হিন্দু মূর্তি প্রভৃতি লক্ষ্য করা যায়) ধ্বংসের নানা স্তরে দাঁড়িয়ে ইসলামি দস্যুদের অভাবনীয় বর্বরতার সাক্ষ্যই বহন করছে। অথচ, কালে কালে ঐতিহাসিক, গবেষক, বিদ্বান, জ্ঞানী ব্যক্তিরা বললেন, অযোধ্যায় কোনো মন্দির ভাঙার নির্দেশ বাবর দেয় নি, তুলসীদাসের রামচরিতমানসে কোনো রাম মন্দির ভাঙার উল্লেখ নেই ইত্যাদি ইত্যাদি।\nসংবিধান বিশেষজ্ঞ এবং বাবরি বিতর্ক নিয়ে তিন খণ্ডে বই লিখে ফেলা এ জি নুরানী আবার বলছেন, “হিন্দুদের মনোবেদনার তত্ত্ব উদ্দেশ্যপ্রণোদিত এক বানোয়াট।”\nআর এস শর্মা, ইরফান হাবিবের মতো বিশিষ্ট ইতিহাসকারগণ এবং প্রত্নতত্ত্ববিদ সুরজ ভান বারংবার মিডিয়াকে বলেছেন যে বাবরি মসজিদের নীচে চাপা পড়ে নেই কোনো রাম মন্দির (শর্মা ও হাবিব টাইমস অফ ইন্ডিয়াকে, ১৯৮৯; ভান এশিয়ান এজকে, ১৯৯০)।\nক্ষত আজও টাটকা\nমূলস্রোতের ইতিহাসবিদদের লেখা পাঠ্যপুস্তক থেকে মুঘল যুগ বা তার পূর্ববর্তী আগ্রাসনের হিন্দু – মুসলিম দ্বন্দ্বের দিকটি সচেতনভাবেই বাদ দেওয়া হয়েছে। তাঁরা সর্বতোভাবে চান গঙ্গা – যমুনা সম্প্রীতির পরম সুন্দর ছবিটিই আমরা বিশ্বাস করি, কিন্তু মধ্যযুগের ভারত বাস্তবে তো তেমনটি ছিল না।\n“এত পরিমাণ বিপরীত সাক্ষ্যপ্রমাণের সামনে এরকম একটা ভাষ্যের পক্ষে দাঁড়ানো শক্ত। বিভিন্ন হিন্দু মন্দিরের ধ্বংসাবশেষ কিংবা প্রজন্ম থেকে প্রজন্মে বাহিত পরাজয়ের, আত্মগ্লানির আখ্যান – সমস্তই এই অপরূপ চিত্রটির বিপক্ষেই যায়”, লিখেছেন কপিল এস কমিরেড্ডি তাঁর ‘হিংস্র গণতন্ত্র : নতুন ভারতের সংক্ষিপ্ত ইতিহাস’ পুস্তকে।\n“অথচ রাষ্ট্রের যে কোনো বিদ্যালয়ের একটা পাঠ্য ইতিহাস বই খুলে দেখুন, কী ঘটেছিল তার কোনো ব্যাখ্যাই নেই। “আমাদের জনপ্রিয় ধর্মনিরপেক্ষ ইতিহাসকার ও বুদ্ধিজীবীদের লক্ষ্যই ছিল ধর্মান্ধ দস্যুদের নির্বিচার বর্বরতার কিছু নির্বিষ কৈফিয়ৎ আবিষ্কার করা।\nএরকমই এক উদাহরণ পাই রোমিলা থাপারের ‘সোমনাথ : ইতিহাসের বহু স্বর’ (২০০৪) বইটিতে। সেখানে তিনি লিখছেন, আগ্রাসী ইসলামি সৈন্যদল সময় ও সম্পদের অভাবেই বিজিত জমিতে মসজিদ ও ইসলামি সৌধ তৈরি করতে ভেঙে ফেলা মন্দিরগুলির ইট পাথর ব্যবহার করত।\nযারা অযোধ্যা সমস্যার স্থায়ী সমাধান সত্যিই চান, তাঁদেরকে আমাদের সভ্যতার এই দগদগে ক্ষতটা আগে অনুভব করতে হবে। প্রথমেই একে স্বীকার করতে হবে, এর শুশ্রুষা করতে হবে। তবে গিয়ে আমরা বৌদ্ধিকভাবে সৎ একটি সমাধানে উপনীত হতে পারব।\nPrevious Post: শ্রী রাম জন্মভূমি মন্দিরের তথ্যাবলী\nNext Post: সমস্যা মেটাতে ভারতের বিশেষ বন্ধু দেশ পাঠালো কয়েক হাজার টন পিঁয়াজ, শীঘ্রই কমবে দাম


মিউজিয়ামে কার সঙ্গে কথা বলছেন পন্থ? দেখে অবাক শার্দূল, সোশ্যাল মিডিয়ায় ফাঁস করলেন রহস্য | Bongnews24X7.Com\nপ্রথম পাতা খেলা মিউজিয়ামে কার সঙ্গে কথা বলছেন পন্থ? দেখে অবাক শার্দূল, সোশ্যাল মিডিয়ায় ফাঁস...\nমিউজিয়ামে কার সঙ্গে কথা বলছেন পন্থ? দেখে অবাক শার্দূল, সোশ্যাল মিডিয়ায় ফাঁস করলেন রহস্য\n1 September, 2021, 3:45 PM\nক্রিকেটের ময়দান হোক বা তার বাইরে, বরাবরই বেশ হাসি-খুশি মেজাজে দেখা মেলে ভারতীয় তারকা ব্যাটসম্যান তথা উইকেটরক্ষক ঋষভ পন্থের। প্রায়ই সতীর্থদের সঙ্গে খুনসুটিতে মেতে থাকতে দেখা যায় তাঁকে। আগামীকাল থেকে ওভালে ইংল্যান্ডের বিরুদ্ধে চতুর্থ টেস্ট শুরুর আগেই ফের একবার খুশির মুডে দেখা গেল পন্থকে। সম্প্রতি লন্ডনের মিউজিয়ামে ঘুরতে গিয়েছিলেন তিনি। সঙ্গে ছিলেন তাঁর সতীর্থ শার্দূল ঠাকুর৷ সেই মিউজিয়ামেই এক কাণ্ড ঘটালেন পন্থ!\nনিশ্চয়ই এবার মনে প্রশ্ন জাগছে, মিউজিয়ামে গিয়ে কী করেছেন পন্থ? আসলে সেখানে গিয়ে ডায়নোসরের সঙ্গে কথা বলার চেষ্টা করছিলেন এই ভারতীয় তারকা ক্রিকেটার। অন্তত তাঁর সতীর্থ শার্দূলের তা-ই মত। নিজের ইনস্টাগ্রাম স্টোরিতে ডায়নোসরের সঙ্গে পন্থের কিছু ছবিও শেয়ার করেছেন এই ভারতীয় অলরাউন্ডার। যেখানে লেখা, ‘ডায়নোসরের সঙ্গে কথা বলা একমাত্র তাঁকেই (পন্থ) মানায়।’ বোঝাই যাচ্ছে, চতুর্থ টেস্টে নামার আগেই দুজনে বেশ ফুরফুরে মেজাজে রয়েছেন।\nপ্রসঙ্গত, মাঠের বাইরে মজায় মেতে থাকলেও বাইশ গজে কিন্তু নিজের নামের প্রতি তেমন সুবিচার করে উঠতে পারছেন না পন্থ। ইংল্যান্ডের মাটিতে শেষ পাঁচ ইনিংসে তাঁর ব্যাট থেকে এসেছে যথাক্রমে ২৫, ৩৭, ২২, ২ ও ১ রান। তাঁর ব্যাটে এখন চলছে রানের খরা। দলকে জেতাতেও ব্যর্থ তিনি। তবে পন্থ যে নিজের ছন্দে ফিরবেনই সে বিষয়ে নিশ্চিত আরেক ভারতীয় ক্রিকেটার তথা ভারত-ইংল্যান্ড টেস্ট সিরিজের অন্যতম কমেন্টেটর দীনেশ কার্তিক। তাঁর মতে, নিজের দিনে একা হাতে ম্যাচ জেতাতে পারেন ঋষভ। তাঁর ফর্মে ফেরা শুধু সময়ের অপেক্ষা। আপাতত চতুর্থ টেস্টে ভারতীয় তারকা উইকেটকিপার ঠিক কী ভূমিকা রাখেন, সে দিকেই তাকিয়ে ক্রিকেটপ্রেমীরা।


প্রচলিত ভুল ধারণা : বানর প্রাণিটি কি বনী ইসরাঈলের বানরে রূপান্তরিত হওয়া মানুষের বংশধর?\nবনী ইসরাঈলের জন্য শনিবারে মাছ শিকার করা নিষেধ ছিল। তারা সমুদ্র-উপকূলের অধিবাসী হওয়াতে মাছ শিকার করা ছিল তাদের প্রিয় কাজ। এদিকে অন্যান্য দিনের তুলনায় শনিবারে সমুদ্রকূলে মাছ আসত বেশি। নিষেধাজ্ঞা অমান্য করেই তারা মাছ শিকার করতে থাকে। এতে আল্লাহ ওদের প্রতি অসন্তুষ্ট হন এবং তাদের উপর বানর ও শুকরে রূপান্তরিত হওয়ার আযাব নেমে আসে। এ থেকে কারো কারো মনে এ ধারণা জন্মেছে যে, বানর জাতি সেই বিকৃত বনী ইসরাঈলেরই বংশধর। কিন্তু তাদের এ ধারণা ঠিক নয়। মানুষ ও বানর আল্লাহ তাআলার ভিন্ন দুটি সৃষ্টি। বানর মানুষ ছিল না এবং মানুষও বানর ছিল না। এরা সম্পূর্ণ পৃথক দুটি প্রজাতি। আল্লাহ তাআলা আযাব স্বরূপ কিছু মানুষকে বানর-শুকরে রূপান্তরিত করে দিয়েছিলেন। রূপান্তুরিত বানর পৃথিবীতে বংশবিস্তার করেনি। সেই অবস্থাতেই তাদের মৃত্যু হয়েছে। সুতরাং বানর স্বতন্ত্র একটি প্রজাতি; বিকৃত ও রূপান্তরিত কোনো প্রজাতি নয়। সহীহ মুসলিমে আব্দুল্লাহ ইবনে মাসউদ রা. থেকে বর্ণিত হয়েছে, জনৈক ব্যক্তি একবার রাসূলুল্লাহ সাল্লাল্লাহু আলাইহি ওয়াসাল্লামকে জিজ্ঞাসা করল, আল্লাহর রাসূল! আমাদের যুগের বানর ও শুকরগুলো কি সেই রূপান্তরিত সম্প্রদায়? নবীজী উত্তরে বললেন, আল্লাহ তাআলা যখন কোনো সম্প্রদায়ের আকৃতি রূপান্তরিত করেন তখন তাদের বংশ বিস্তার হয় না। অর্থাৎ তারা রূপান্তরিত অবস্থায়ই ধ্বংস হয়ে যায়। তিনি আরো বললেন, বানর ও শুকর তো পৃথিবীতে আগেও ছিল। -সহীহ মুসলিম, হাদীস ২৬৬৩\n(মাসিক আল কাউসার)


উচ্চশিক্ষার মানোন্নয়নে জাতীয় বিশ্ববিদ্যালয় ও ৭৪ কলেজের চুক্তি\nSELECT bn_content.*, bn_bas_category.*, DATE_FORMAT(bn_content.DateTimeInserted, '%H:%i %e %M %Y') AS fDateTimeInserted, DATE_FORMAT(bn_content.DateTimeUpdated, '%H:%i %e %M %Y') AS fDateTimeUpdated, bn_totalhit.TotalHit FROM bn_content INNER JOIN bn_bas_category ON bn_bas_category.CategoryID=bn_content.CategoryID INNER JOIN bn_totalhit ON bn_totalhit.ContentID=bn_content.ContentID WHERE bn_content.Deletable=1 AND bn_content.ShowContent=1 AND bn_content.ContentID=114668 LIMIT 1\nপ্রকাশিত: ১৭:২২ ২৫ জুন ২০১৯\nকলেজ পর্যায়ে শিক্ষার মানোন্নয়নের লক্ষ্যে জাতীয় বিশ্ববিদ্যালয় ও দেশের ৭৪টি সরকারি-বেসরকারি কলেজের মধ্যে একটি চুক্তি সম্পাদিত হয়েছে।\nমঙ্গলবার বিশ্ববিদ্যালয় মঞ্জুরি কমিশনে এ চুক্তি সই হয়। জাতীয় বিশ্ববিদ্যালয়ের উপাচার্য প্রফেসর ড. হারুন-অর-রশিদ ও নির্বাচিত কলেজের অধ্যক্ষ এবং প্রতিনিধিরা নিজ প্রতিষ্ঠানের পক্ষে চুক্তিতে সই করেন।\nকলেজ এডুকেশন ডেভেলপমেন্ট প্রজেক্ট (সিইডিপি) চুক্তির আওতায় অনার্স ও মাস্টার্স পাঠদানকারী দেশের ১২২টি কলেজকে প্রতিযোগিতার ভিত্তিতে প্রাতিষ্ঠানিক উন্নয়ন মঞ্জুরি দেয়া হবে।\nপ্রথম পর্যায়ে ৭৪টি কলেজকে এ, বি ও সি ক্যাটাগরিতে ৮ কোটি, ৪ কোটি এবং ২.৪০ কোটি টাকা দেয়া হবে। কলেজে পরিবেশের মানোন্নয়ন, শিক্ষকদের প্রশিক্ষণ, শিক্ষার্থীদেরকে কর্মক্ষেত্রে যুগোপযোগি করে গড়ে তোলার জন্য এ অর্থ সহায়তা দেয়া হচ্ছে।\nজাতীয় বিশ্ববিদ্যালয়ের উপাচার্য প্রফেসর ড. হারুন-অর-রশিদের সভাপতিত্বে চুক্তি সম্পাদন অনুষ্ঠানে প্রধান অতিথি হিসেবে উপস্থিত ছিলেন ইউজিসি চেয়ারম্যান অধ্যাপক ড. কাজী শহীদুল্লাহ।\nশহীদুল্লাহ বলেন, এর মাধ্যমে দেশে কলেজ পর্যায়ে উচ্চশিক্ষা গ্রহণের পরিবেশ উন্নত হবে। কর্মসংস্থান ও বেকারত্ব লাঘবে এ প্রকল্প অবদান রাখবে বলে মনে করেন তিনি।\nপ্রফেসর হারুন-অর-রশিদ বলেন, একটি বিশেষজ্ঞ প্যানেলের মূল্যায়নের মাধ্যমে এ কলেজগুলোকে নির্বাচন করা হয়েছে। অত্যন্ত স্বচ্ছতার ভিত্তিতে গ্রাম ও শহরের বিভিন্ন কলেজকে এ প্রকল্পের আওতায় নিয়ে আসা হয়েছে।\nঅনুষ্ঠানে আরো উপস্থিত ছিলেন- ইউজিসি সদস্য অধ্যাপক ড. মো. আখতার হোসেন, অধ্যাপক ড. এম. শাহ্ নওয়াজ আলি, অধ্যাপক ড. দিল আফরোজা বেগম, অধ্যাপক ড. সাজ্জাদ হোসেন, অধ্যাপক ড. মুহাম্মদ আলমগীর; বঙ্গবন্ধু শেখ মুজিবুর রহমান ডিজিটাল ইউনিভার্সিটি’র উপাচার্য অধ্যাপক ড. মুনাজ আহমেদ নূর সহ ইউজিসি’র বিভাগীয় প্রধানরা।\nজাতীয় বিশ্ববিদ্যালয়ের অধিভুক্ত কলেজগুলোর মানোন্নয়নে প্রথমবারের মতো বাংলাদেশ সরকার ও বিশ্ব ব্যাংকের অর্থায়নে ৫ বছর মেয়াদী ১ হাজার ৪০ কোটি টাকার কলেজ এডুকেশন ডেভেলপমেন্ট প্রজেক্ট (সিইডিপি) গ্রহণ করা হয়। ইউজিসি ও জাতীয় বিশ্ববিদ্যালয় এ প্রকল্পের বাস্তবায়নকারী সংস্থা।


Devotee crucifies himself for the 32nd time on Good Friday dgtl-Ebela.in\n৩২ বার ক্রুশবিদ্ধ হলেন আজকের ‘যিশু’! জেনে নিন আসল কাহিনি\nনিজস্ব প্রতিবেদন, এবেলা.ইন | ৩১ মার্চ , ২০১৮, ১২:৫২:৫৭ | শেষ আপডেট: ৩১ মার্চ , ২০১৮, ১৫:২৪:৪৬\n‘গুড ফ্রাইডে’। বিশ্ব জুড়ে ক্রিশ্চানরা এই দিনটি পালন করেন চার্চে গিয়ে বা নিজেদের মতো করে ঈশ্বরের কাছে প্রার্থনা করেন।\n৩২ বার ক্রুশবিদ্ধ হলেন আজকের ‘যিশু’! ছবি: এএফপি\nখ্রিস্ট ধর্মালম্বীদের কাছে খুবই গুরুত্বপূর্ণ একটি দিন ‘গুড ফ্রাইডে’। কারণ, যিশুকে এই দিনই ক্রুশ বিদ্ধ করা হয়েছিল। দিনটিকে ‘হোলি ফ্রাইডে’, ‘ব্ল্যাক ফ্রাইডে’ বা ‘গ্রেট ফ্রাইডে’-ও বলা হয়।\nবিশ্ব জুড়ে ক্রিশ্চানরা এই দিনটি পালন করেন চার্চে গিয়ে বা নিজেদের মতো করে ঈশ্বরের কাছে প্রার্থনা করেন।\nবিশ্বের প্রধান ১০টি ধর্মীয় চিহ্ন ও তাদের অর্থ\nকিন্তু, সাধারণ সব রকম রীতিনীতিকেই ছাপিয়ে গেলেন ফিলিপিন্সের এক বাসিন্দা। ৫৮ বছরের রুবেন এনাজে। থাকেন রাজধানী শহর ম্যানিলা থেকে মাত্র ৭৬ কিলোমিটার দূরত্বে, কুটুড নামে একটি গ্রামে।\nগত ৩২ বছর ধরে, গুড ফ্রাইডে-র দিন রুবেন এনাজে, যিশুর মতো নিজেকে ক্রুশ বিদ্ধ করেন। তাঁর দুই হাতে এবং পায়ে গাঁথা হয় দু’ইঞ্চির পেরেক। কাঠের ক্রসের সঙ্গে তার পর তাঁকে ঝুলিয়ে দেওয়া হয়। যেমন করা হয়েছিল যিশুকে।\nরোমান সেনাদের পোশাক পরে গ্রামবাসীরা ফুটিয়ে\nতুলেছেন ইতিহাসের সেই ঘটনা। ছবি— এএফপি\nমাঠের মাঝখানে ক্রুশবিদ্ধ রুবেন এনাজের দু’পাশে থাকেন আরও দুই গ্রামবাসী। এ বছর এক মহিলাকও দেখা যায় এমন ক্রুশবিদ্ধ অবস্থায়। তাঁর এটি সপ্তম বছর বলে জানা গিয়েছে।\nআন্তর্জাতিক সংবাদমাধ্যমের খবর অনুয়ায়ী, ফিলিপিন্সের ক্যাথলিক চার্চ, জনসাধারণের এমন কীর্তিতে বাধা না দিলেও, সমর্থনও করে না। চার্চের মতে, ভক্তদের এমন কাণ্ড এ ধর্মের ‘ভুল ব্যাখ্যা’ বহন করে সকলের কাছে।\nপ্রসঙ্গত, এ দেশের প্রায় ৮০ শতাংশ মানুষই ক্যাথলিক। এবং, তাঁদের কাছে বড়দিন যেমন খুশির জোয়ার বয়ে আনে, তেমনই গুড ফ্রাইডে একটি অত্যন্ত দুঃখের দিন। তাঁর মনে করেন, এ দিন প্রায়শ্চিত্ত করলে ধুয়ে যাবে জীবনের সকল কলুষ। সেরে যাবে শরীরের সব ব্যাধি। পূরণ হবে মনের সব বাসনা।


ইবিতে নৃত্য নাট্য 'আমি স্বাধীনতা' মঞ্চস্থ | খুলনার ক্যাম্পাস | CampusLive24.com\nইবিতে নৃত্য নাট্য 'আমি স্বাধীনতা' মঞ্চস্থ\nPublished: 2019-11-03 00:36:58 BdST, Updated: 2020-07-13 21:07:21 BdST\nইবি লাইভঃ নৃত্য নাট্যে মহান মুক্তিযুদ্ধের চিত্রকে তুলে ধরেছে ইসলামী বিশ্ববিদ্যালয়ের (ইবি) নৃত্য শিল্পীরা। শনিবার বিশ্ববিদ্যালয়ের ছাত্র-শিক্ষক সাংস্কৃতিক কেন্দ্রের (টিএসসিসি) আয়োজনে নৃত্য প্রশিক্ষণ কর্মশালার সমাপনী অনুষ্ঠানে মুক্তিযুদ্ধ ভিত্তিক নৃত্য নাট্য ‘আমি স্বাধীনতা’ মঞ্চস্থ হয়।\nবেলা ১২ টায় বিশ্ববিদ্যালয়ের বীরশ্রেষ্ঠ হামিদুর রহমান মিলনায়তনে মঞ্চায়িত হয় নাট্যটি। নাট্যটিতে বাংলাদেশের স্বাধীনতা যুদ্ধে বাঙ্গালীর অসামান্য আত্মত্যাগ, পাকিস্তানীদের নিযার্তনসহ বিভিন্ন চিত্র তুলে ধরেন কুশীলবরা। নাট্যটির রচনা ও পরিচালনা করেন ভারতের নৃত্যশিল্পী সোমাগিরি।\nএর আগে টিএসসিসি’র উদ্যোগে আয়োজিত পাঁচ দিনব্যাপী নৃত্য প্রশিক্ষণ কর্মশালায় অংশ নেওয়া শিক্ষার্থীদের মাঝে সনদ বিতরণ করেন ভিসি প্রফেসর ড. হারুন-উর-রশিদ আসকারী।\nএসময় উপস্থিত ছিলেন প্রো-ভিসি প্রফেসর ড. শাহিনুর রহমান, কোষাধ্যক্ষ ড. সেলিম তোহা, রেজিস্ট্রার (ভারপ্রাপ্ত) এস এম আব্দুল লতিফ। অনুষ্ঠানের সভাপতিত্ব করেন নৃত্য প্রশিক্ষণ কর্মশালা আয়োজক কমিটির আহবায়ক প্রফেসর ড. জাকারিয়া রহমান। ইসলামী বিশ্ববিদ্যালয়ে এবারই প্রথমবারের মতো নৃত্য প্রশিক্ষণ কর্মাশালা অনুষ্ঠিত হয়।\nঅনুষ্ঠানে ভিসি ড. রাশিদ আসকারী বলেন, ‘একুশ শতকে সব ক্ষেত্রেই প্রশিক্ষণ অত্যন্ত জরুরী হয়ে পড়েছে। নাচের মত একটি শিল্পকলায় প্রশিক্ষণ অপরিহার্য বিষয়। শুধু বর্তমানে নয়, মানব সভ্যতার শুরু থেকেই নৃত্য একটি গুরুত্বপূর্ণ বিষয় হিসেবে প্রতিষ্ঠিত হয়ে এসেছে।\nএক গবেষণায় দেখা গেছে, নাচ মানুষের আয়ুষ্কাল বাড়ায়। ৩০ হাজার বছর আগে প্রস্তর যুগে গুহায় পাহাড়ের ভিতর মানু্ষ যেসব চিত্রকলা একে রেখেছিল এতে নাচের বিষয়টি স্পষ্ট ফুটে ওঠে।’


Amit shah's Door to door campaign in Bhabanipur kolkata , মমতার 'বড় বোনের' এলাকায় অমিত শাহ! হাতজোড় করে চাইলেন ভোট– News18 Bangla\nAMIT SHAHS DOOR TO DOOR CAMPAIGN IN BHABANIPUR KOLKATA SB\nAmit Shah in Bhabanipur: মমতার 'বড় বোনের' এলাকায় অমিত শাহ! হাতজোড় করে চাইলেন ভোট\nভবানীপুরে অমিত শাহ\nবিজেপি প্রার্থী রুদ্রনীল ঘোষের (Rudranil Ghosh) হয়ে ভোট চাইলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। ভবানীপুরে বাড়ি-বাড়ি গিয়ে বিজেপিকে জেতানোর আর্জি জানালেন তিনি।\n#কলকাতা: মমতা বন্দ্যোপাধ্যায়ের (Mamata Banerjee) কেন্দ্র। তবে, এ বছর মমতা বন্দ্যোপাধ্যায়ের কেন্দ্রও নয়। ভবানীপুর থেকে সরে নিজের ভোটভাগ্য পরীক্ষার জন্য আন্দোলনের নন্দীগ্রামকে বেছে নিয়েছেন তৃণমূল নেত্রী। যদিও 'বড় বোন' ভবানীপুরের জন্য বেছে নিয়েছেন দীর্ঘদিনের অনুগত সৈনিক, ভূমিপুত্র শোভনদেব চট্টোপাধ্যায়কে। আর সেই ভবানীপুরেই এদিন বিজেপি প্রার্থী রুদ্রনীল ঘোষের (Rudranil Ghosh) হয়ে ভোট চাইলেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। ভবানীপুরে বাড়ি-বাড়ি গিয়ে বিজেপিকে জেতানোর আর্জি জানালেন তিনি।\nঅমিত শাহের ভবানীপুর-সফর নিয়ে প্রস্তুত ছিল বিজেপি। কেন্দ্রীয় স্বরাষ্ট্রমন্ত্রী যখনই ছোট ঘুপচি এলাকায় ঢোকেন, শুরু হয় উলু-শঙ্খধ্বনি। মহিলারা এগিয়ে আসেন মালা নিয়ে। রব ওঠে, 'জয় শ্রীরাম', 'ভারত মাতা কি জয়।' যতগুলি বাড়িতে অমিত শাহ যান, প্রতিটি বাড়িতেই দিয়ে যান বিজেপির সংকল্পপত্র।\nপ্রসঙ্গত, ভবানীপুর ছিল মুখ্যমন্ত্রী মমতা বন্দ্যোপাধ্যায়ের নির্বাচনী কেন্দ্র। এবার তিনি বেছে নিয়েছেন নন্দীগ্রামকে (Nandigram)। তাঁর বিপরীতে লড়ছেন সদ্য তৃণমূল ত্যাগী শুভেন্দু অধিকারী। আর মমতা-হীন ভবানীপুরে তৃণমূলের প্রার্থী হয়েছেন বিদ্যুৎমন্ত্রী শোভনদেব চট্টোপাধ্যায়। লোকসভা ভোটে ভবানীপুর আসনে বিজেপির অভাবনীয় ভোটবৃদ্ধি হয়েছিল। আর সেই কারণেই ওই আসনও ছিনিয়ে নিতে বদ্ধপরিকর গেরুয়া শিবির। তাই রোড শো নয়, প্রচারের ছক পালটে বাড়ি-বাড়ি প্রচার সারলেন অমিত শাহ।\nএরপর তিনি যান, ভবানীপুরে ৫৫ বছরের পুরনো কর্মীর বাড়িতে মধ্যাহ্নভোজ সারেন অমিত শাহ। কেন্দ্রীয় স্বরাষ্ট্রমন্ত্রীর জন্য পদে ছিল জিরে ভাত, লুচি, রুটি, কুমড়ো ভাজা, বেগুন ভাজা, ছানার ডালনা, ধোকা, সন্দেশ, নতুন গুড়ের রসগোল্লা। এরপর জগদ্দল ও সন্ধ্যায় মধ্যমগ্রামে রোড শো করবেন তিনি।\nFirst published: April 09, 2021, 15:21 IST


জিয়া চ্যারিটেবল মামলার রায়ের নথি হাইকোর্টে\nবিএনপি চেয়ারপারসন বেগম খালেদা জিয়ার বিরুদ্ধে জিয়া চ্যারিটেবল ট্রাস্ট দুর্নীতি মামলার রায়ের নথি হাইকোর্টে পাঠানো হয়েছে। গতকাল ঢাকার বিশেষ জজ আদালত-৫ এর বিচারক ড. আখতারুজ্জামানের আদালত থেকে এ নথি পাঠানো হয়। এই আদালতের বেঞ্চ সহকারী মোকাররম হোসেন সাংবাদিকদের এ তথ্য জানান।\nগত ৩০ এপ্রিল ওই মামলায় খালেদা জিয়ার জামিনের আবেদনটি নথিভুক্ত করে দুই মাসের মধ্যে মামলার নথি তলব করা হয়। বিচারিক আদালতের দেয়া সাজা বাতিল ও খালাস চেয়ে বিএনপির চেয়ারপারসনের আপিল আবেদন শুনানির জন্য গ্রহণ করেন হাইকোর্ট। একই সাথে অর্থদণ্ড স্থগিত এবং সম্পত্তি জব্দের আদেশের ওপর স্থিতাবস্থা দিয়েছেন আদালত। তবে মামলায় খালেদা জিয়ার জামিন আবেদনের শুনানি গ্রহণ করেননি হাইকোর্ট। নথি পাওয়ার পর জামিন আবেদনের ওপর শুনানি গ্রহণ করবেন বলে জানিয়েছেন আদালত। বিচারপতি ওবায়দুল হাসান ও বিচারপতি এস এম কুদ্দুস জামানের হাইকোর্ট বেঞ্চ এ আদেশ দেন।\nওই দিন শুনানিতে আদালত বলেছিলেন, সাত বছরের সাজার মামলায় আমরা জামিন দেই না, তা না। মামলার নথি আসুক, তখন জামিনের আবেদনটি দেখা হবে। এ মামলায় রেকর্ড না দেখে বেইল (জামিন) দিচ্ছি না।\nএর আগে, ২০১৮ সালের ২৯ অক্টোবর ঢাকার বিশেষ জজ আদালত-৫ এর বিচারক ড. আখতারুজ্জামান এ মামলায় খালেদা জিয়াকে ৭ বছরের কারাদণ্ড দেন। একই সাথে তাকে ১০ লাখ টাকা জরিমানা এবং ওই ট্রাস্টের নামে কেনা কাকরাইলের ৪২ কাঠা জামি রাষ্ট্রের অনুকূলে বাজেয়াপ্ত করার আদেশ দেন।\nএ মামলার অপর আসামি সাবেক প্রধানমন্ত্রীর রাজনৈতিক সচিব হারিছ চৌধুরী, তার একান্ত সচিব জিয়াউল ইসলাম মুন্না ও ঢাকা সিটি করপোরেশনের সাবেক মেয়র সাদেক হোসেন খোকার একান্ত সচিব মনিরুল ইসলাম খানকেও একই কারাদণ্ড দেন আদালত।


তথ্যমন্ত্রী: খালেদা জিয়া কেন সেদিন সকালে বাসা ছেড়েছিলেন? - Jonoprio24.com তথ্যমন্ত্রী: খালেদা জিয়া কেন সেদিন সকালে বাসা ছেড়েছিলেন? - Jonoprio24.com\nতথ্যমন্ত্রী: খালেদা জিয়া কেন সেদিন সকালে বাসা ছেড়েছিলেন?\nরাজধানীর পিলখানায় বিডিআর বিদ্রোহের পেছনের মানুষদের আইনের আওতায় আনার দাবি জানিয়েছেন আওয়ামী লীগ যুগ্ম সাধারণ সম্পাদক এবং তথ্যমন্ত্রী ড. হাছান মাহমুদ। আজ শুক্রবার চট্টগ্রাম নগরীর দেওয়ানজি পুকুর পাড়স্থ নিজ বাসভবনে সমসাময়িক বিষয় নিয়ে সাংবাদিকদের সঙ্গে আলাপকালে তিনি এ কথা বলেন।\nতথ্যমন্ত্রী বলেন, বিএনপির যুগ্ম মহাসচিব রিজভী আহমেদ নানা ধরনের প্রশ্ন উপস্থাপন করেছেন। তারা নাকি ক্ষমতায় গেলে পিলখানা হত্যাকাণ্ডের পেছনে আরো কারা কারা আছে সেগুলো নিয়ে তদন্ত করবেন। এখন আমাদের কথা হলো, খালেদা জিয়া ঘুম থেকে দুপুর ১২টার আগে ওঠেন না। অথচ সেদিন তিনি খুব সকালে ক্যান্টনমেন্টের বাসা থেকে বের হয়ে গেছেন। তারেক রহমানের সঙ্গে ৩০-৪০ বার ফোনে কথা বলেছেন। এটা কেনো এবং এর পেছনের রহস্য কী?\nতখন বাংলাদেশ আওয়ামী লীগ সদ্য সরকার গঠন করেছিল উল্লেখ করে তিনি বলেন, সরকারের তখনও দুই মাস পূর্ণ হয়নি। এর মাঝেই মাত্র দেড় মাসের মাথায় এই হত্যাকাণ্ড সংগঠিত হয়েছিল। এ ঘটনার পেছনে মূল উদ্দেশ্য ছিল সরকারকে অস্থিতিশীল করা।\nবিডিআর হত্যাকাণ্ডের বিচার ইতোমধ্যে অনুষ্ঠিত হয়েছে দাবি করে মন্ত্রী বলেন, শুধু দেশ নয়, বিশ্বের ইতিহাসে এতবড় একটি হত্যাকাণ্ডের এতগুলো আসামির বিচার হয়েছে বলে খুব কমই উদাহরণ আছে।\nডিজিটাল নিরাপত্তা আইনে আটক লেখক মুশতাক আহমেদের মৃত্যুর বিষয়ে এক প্রশ্নের জবাবে তিনি বলেন, দেশের সব মানুষকে ডিজিটাল নিরাপত্তা দেয়ার জন্যই এ আইন। তাছাড়া এ বিষয়টা আজ থেকে ১০-১৫ বছর আগে ছিল না। কাজেই ডিজিটাল নিরাপত্তার বিষয়টিও ছিল না। অনলাইনে যখন একজন সাংবাদিকের চরিত্র হনন করা হয়, গৃহিনীকে অপবাদ দেয়া হয়, সাধারণ মানুষ ডিজিটাল আক্রমণের শিকার হন, তখন তারা কোন আইনে বিচার পাবেন? সে জন্যই ডিজিটাল নিরাপত্তা আইনের প্রবর্তন।\nআওয়ামী লীগের এই যুগ্ম সাধারণ সম্পাদক বলেন, মুশতাক আহমেদের মৃত্যু অনভিপ্রেত। তার মৃত্যুতে শোক জানাই। কারা কর্তৃপক্ষের কোনো গাফেলতি ছিল কি না, সেটাও তদন্ত করে দেখা হচ্ছে। পাশাপাশি এ আইনের অপব্যবহার রোধে আমরা সচেতন আছি। বিশেষ করে সাংবাদিকদের বিরুদ্ধে যেন অপব্যবহার না হয়, সেজন্য তথ্য মন্ত্রণালয় সবসময় সচেতন।


ঘুষের লেনদেন থেকে তওবা করুন\n/ ধর্ম / ঘুষের লেনদেন থেকে তওবা করুন\nকাউকে কোনো কাজ করে দেওয়ার বিনিময়ে তাকে চাপ প্রয়োগ করে অন্যায়ভাবে ঠকিয়ে তার কাছ থেকে নগদ অর্থ বা কোনো মালপত্র উপঢৌকন বা বকশিশ হিসেবে আদায় করাই ঘুষ।\nসুদের পরেই নিষিদ্ধ, অপবিত্র অর্থ ও মাল হিসেবে ঘুষের অর্থ উপঢৌকন বকশিশ নামে চিহ্নিত করা হয়েছে। ইসলামী পরিভাষায় ঘুষকে রেশওয়াত বলা হয়। ঘুষ অতিশয় অপবিত্র, চরম ঘৃণিত, দূষণীয় এবং অপছন্দনীয় বিষয়। ঘুষ গ্রহণ ও প্রদানের মতো জঘন্য ও ঘৃণিত দুর্নীতি আর নেই। সম্প্রতি ঘুষের মারাত্মক প্রাদুর্ভাবে সমাজের লোকজন তাদের নৈতিক চরিত্র হারিয়ে ফেলেছে। ফলে একদিকে যেমন হত্যা, খুন, মারামারি, কাটাকাটি তথা নৈরাজ্য বৃদ্ধি পাচ্ছে, অন্যদিকে সাধারণ মানুষের মনে হতাশা বাড়ছে।\nবলা চলে, ঘুষের দাপটে এখন সমাজ থেকে ন্যায়বিচার বিদায় নিতে চলেছে, যা কোনোভাবেই কাম্য নয়। ঘুষ সম্পর্কে শেষ নবী হজরত রাসুলুল্লাহ (সা.) অনেক কঠোর বাণী প্রদান করেছেন। তিনি বলেছেন, ঘুষ লেনদেনে জড়িত উভয়েই সমঅপরাধী। ঘুষদাতা ও গ্রহীতা সম্পর্কে আল্লাহর রাসুল (সা.) বলেছেন, ‘ঘুষ লেনদেনে যারা সম্পৃক্ত, তারা উভয়ই দোজখের আগুনে জ্বলবে।’\nএমনকি পীর, আলেম, ওলামা, ইমাম এবং পরহেজগার লোকদেরও উচিত ঘুষখোরের দাওয়াত বা ভোজ অনুষ্ঠানে যোগদান থেকে বিরত থাকা এবং অন্যদেরও পাপ পথে অর্জিত ঘুষের অর্থে দাওয়াত ও ভোজ অনুষ্ঠান বর্জন করা। ঘুষখোর ও ঘুষদাতারা যদি তার কৃত অপরাধ থেকে মুক্তি পেতে চায়, তাহলে যতক্ষণ পর্যন্ত না তাদের ঘুষের মাল এবং ঘুষের বিনিময়ে অর্জিত সম্পদ এর মালিকের কাছে প্রত্যর্পণ করবে এবং তারা না করলে তাদের অপরাধ মার্জিত হবে না।\nপবিত্র কোরআনে আল্লাহতায়ালা জানান, বান্দার হক নষ্ট করলে বান্দার কাছেই ক্ষমা চাইতে হবে, নতুবা হক পাই পাই করে বুঝিয়ে দিতে হবে। আল্লাহতায়ালা কেবল তার নির্দেশিত ইবাদত-বন্দেগিতে কেউ যদি গাফেল হয়, সেজন্য বান্দা কায়মনে ক্ষমা চাইলে আল্লাহ তাকে ক্ষমা করে দিতে পারেন। পবিত্র হাদিসে সুস্পষ্টভাবে পরকালীন জীবনে ঘুষ লেনদেনকারী উভয়কে দোজখের আগুনে জ্বলতে হবে বলা হয়েছে। সুতরাং আল্লাহ ও পরকালে ভয় রাখুন; ঘুষ লেনদেন, দুর্নীতি ও চাঁদাবাজি থেকে মহান আল্লাহর দরবারে সেজদায় পড়ে ক্ষমাভিক্ষা চান ও তওবা করুন।


নোয়াখালী ব্যুরো | প্রকাশের সময় : ২০ ডিসেম্বর, ২০১৯, ৭:২৯ পিএম\nমেয়াদ উত্তীর্ণ প্রসাধনী সামগ্রী দিয়ে গ্রাহকের রুপচর্চা করার অপরাধে নোয়াখালী জেলা শহর মাইজদীর ‘রোজ বিউটি পার্লার’কে অর্থদন্ড ও তিন পার্লার কর্মীকে কারাদ- দিয়েছে ভ্রাম্যমাণ আদালত। এসময় পার্লার থেকে মেয়াদ উত্তীর্ণ ও অনুমোদনহীন প্রসাধনী জব্দ করা হয়।\nবৃহস্পতিবার দিবাগত রাতে এ অভিযান পরিচালনা করেন জেলা প্রশাসনের এক্সিকিউটিভ ম্যাজিস্ট্রেট মো. রোকনুজ্জামান খান। দ-প্রাপ্তরা হলো, পার্লারের পরিচালক নাসিমা আক্তার (৪০), সার্ভিস কর্মী শিমু আক্তার (২২) ও সূচি (২০)।\nভ্রাম্যমাণ আদালত সূত্রে জানা গেছে, বৃহস্পতিবার সন্ধ্যায় এক প্রবাসীর স্ত্রী গায়ে হলুদের অনুষ্ঠানে যাওয়ার জন্য শহরের নতুন বাসস্ট্যান্ড এলাকার ‘রোজ বিউটি পার্লার’এ সাজতে যায়। পরে পার্লার কর্মীরা মেয়াদোত্তীর্ণ প্রসাধনী দিয়ে তার রুপ চর্চা করে। এসময় ওই গৃহবধূ তার মুখ প্রচন্ডভাবে জ্বলছে বলে তাদের জানায়। তখন পার্লার কর্মীরা জানায় এটা তেমন কিছু না একটু পর ঠিক হয়ে যাবে। পরে ওই গৃহবধূ মেকআপ তুলে ফেলার দেখে তার মুখ আগুনো পোড়ার মত ঝলসে গেছে দেখে তিনি ভ্রাম্যমাণ আদালতে অভিযোগ করেন। অভিযোগের ভিত্তিতে ওই পার্লারে অভিযান চালিয়ে ৩০হাজার টাকা অর্থদ- ও তিনজনকে এক মাস করে কারাদ- প্রদান করা হয়।\nজেলা প্রশাসনের এক্সিকিউটিভ ম্যাজিস্ট্রেট মো. রোকনুজ্জামান খান বিষয়টি নিশ্চিত করে জানান, বিউটি পার্লারের প্রসাধনী সম্পর্কে ক্রেতা ও গ্রাহকদের সচেতন থাকতে হবে। উল্লেখ্য, নোয়াখালী জেরা শহরসহ পৌর এলাকায় ব্যাঙের ছাতার মত অসংখ্য বিউটি পার্লার গড়ে ওঠেছে। এসব পার্লারের মেয়াদ উত্তীর্ণ ও নি¤œ মানের সামগ্রী ব্যবহারের অসংখ্য অভিযোগ রয়েছে।\nঘটনাপ্রবাহ: বিউটি পার্লা


ডেঙ্গুজ্বরে আক্রান্ত হয়ে আইসিইউতে এমপি জোয়াহেরুল ডেঙ্গুজ্বরে আক্রান্ত হয়ে আইসিইউতে এমপি জোয়াহেরুল – BdNewsBook\nডেঙ্গুজ্বরে আক্রান্ত হয়ে আইসিইউতে এমপি জোয়াহেরুল\nজেলা প্রতিনিধি, টাঙ্গাইল ::\nটাঙ্গাইল-৮ আসনের (সখীপুর-বাসাইল) সংসদ সদস্য (এমপি) ও জেলা আওয়ামী লীগের সাধারণ সম্পাদক জোয়াহেরুল ইসলাম ডেঙ্গুজ্বরে আক্রান্ত হয়ে ঢাকার স্কয়ার হাসপাতালের নিবিড় পরিচর্যা কেন্দ্রে (আইসিইউ) চিকিৎসাধীন রয়েছেন।\nএমপি জোয়াহেরুলের পারিবারিক সূত্রে জানা যায়, গত ২৩ জুন জাতীয় সংসদ বাজেট অধিবেশনে বক্তৃতা শেষে বাসায় ফেরার পরেই প্রচন্ড জ্বরে আক্রান্ত হন এমপি জোয়াহেরুল। পরদিন ২৪ জুন তাকে রাজধানীর স্কয়ার হাসপাতালে ভর্তি করা হয়। পরীক্ষা-নিরীক্ষা করার পর তিনি ডেঙ্গুজ্বরে আক্রান্ত বলে জানা যায়। পরে তার ফুসফুস ও কিডনি জটিলতা দেখা দেওয়ায় অবস্থার অবনতি হয়। গত শনিবার (২৯ জুন) থেকে তিনি আইসিইউ রয়েছে।\nকৃষিমন্ত্রী ড. মো. আব্দুর রাজ্জাক, টাঙ্গাইল জেলা আওয়ামী লীগের সভাপতি ও জেলা পরিষদ চেয়ারম্যান ফজলুর রহমান খান ফারুক, টাঙ্গাইল-৫ আসনের (সদর) এমপি মো. ছানোয়ার হোসেন, টাঙ্গাইল-৪ আসনের (কালিহাতী) এমপি হাসান ইমাম খান সোহেল হাজারী, টাঙ্গাইল-২ আসনের (গোপালপুর-ভূঞাপুর) এমপি তানভীর হাসান ছোট মনিরসহ দলীয় নেতারা তাকে হাসপাতালে দেখতে গেছেন।\nপ্রধানমন্ত্রী শেখ হাসিনা এবং আওয়ামী লীগের সাধারণ সম্পাদক এবং সড়ক ও সেতুমন্ত্রী ওবায়দুল কাদের তার চিকিৎসার খোঁজখবর নিচ্ছেন বলে পারিবারিক সূত্র জানিয়েছে।\nপরিবারের পক্ষ থেকে এমপি জোয়াহেরুল স্ত্রী রওশন আরা খান তার রোগমুক্তির জন্য সবার কাছে দোয়া চেয়েছেন।


প্রকাশের সময় : সেপ্টেম্বর ১৬, ২০১৯, ১২:০৮ অপরাহ্ণ\nআপডেট সময় : সেপ্টেম্বর ১৬, ২০১৯ at ১:০৪ অপরাহ্ণ\nমাহফুজ নান্টু, কুমিল্লা : মহানগরীর পদুয়ার বাজার ঐতিহ্যবাহী হাজী আক্রাম উদ্দিন স্কুল অ্যান্ড কলেজের নবীন বরণ অনুষ্ঠানে রোববার একথা বলেছেন কুমিল্লা সদর আসনের সংসদ সদস্য ও কুমিল্লা মহানগর আওয়ামী লীগের সভাপতি বীরমুক্তিযোদ্ধা আ.ক.ম বাহাউদ্দিন বাহার এর জ্যেষ্ঠ মেয়ে, স্বেচ্ছাসেবী সংগঠন জাগ্রত মানবিকতার সাধারণ সম্পাদক ও কুমিল্লা মহানগর মুক্তিযোদ্ধা সংসদ সন্তান কমান্ড আহ্বায়ক তাহসিন বাহার সূচনা।\nএ সময় তিনি আরো বলেছেন, শিক্ষাই জাতির মেরুদণ্ড। যে জাতি যতো শিক্ষিত, সে জাতি ও দেশ ততো বেশি উন্নত। কোন দেশের খনিজ সম্পদ তাদের উন্নত শিখরে পৌঁছাতে পারে না। উন্নত শিখরে পৌঁছাতে হলে শিক্ষার বিকল্প নেই। আজকের শিক্ষার্থীরাই আগামীর বাংলাদেশের চালিকা শক্তি। তাই সকল শিক্ষার্থীদের মাঝে দেশপ্রেম জাগ্রত করার মাধ্যমে জাতির জনক বঙ্গবন্ধু শেখ মুজিবুর রহমানের স্বপ্নের সোনার বাংলাদেশ গড়ার লক্ষ্যে কাজ করে যেতে হবে। তা হলেই আমরা দেশ ও জাতিকে সোনার বাংলাদেশ উপহার দিতে সম্ভব হবো।\nকুমিল্লা সিটি কর্পোরেশন ২২নং ওয়ার্ড এর সাবেক কাউন্সিলর ও প্রতিষ্ঠানের কলেজ শাখার প্রতিষ্ঠাতা সভাপতি রোটারিয়ান আবদুল মালেক ভূঁইয়ার সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন কুমিল্লা সদর দক্ষিণ উপজেলার মাধ্যমিক শিক্ষা অফিসার মো. শাহ জালাল।\nস্বাগত বক্তব্য রাখেন প্রতিষ্ঠানের অধ্যক্ষ মীর মো. আবু তাহের। অতিথিদের মধ্যে আরো উপস্থিত ছিলেন গভর্নিং বডির প্রতিষ্ঠাতা সদস্য মো. আবদুল গণি ভূঁইয়া, গভর্ণিং বডির কো-অপ্ট সদস্য মো. সফিকুল আলম,গভর্নিং বডির অভিভাবক সদস্য মাওলানা মো. আবুল বাশার, মো. মেহেদি হাসান, মো. জসিম উদ্দিন চৌধুরী, মো. দেলোয়ার হোসেন এবং সদস্য আছিয়া বেগম, সাবেক সদস্য- মাহবুব আলম মজুমদার, মোতাহের হোসেন চৌধুরী, আফরিন জাহান। পদুয়ার বাজার মডেল সরকারি প্রাথমিক বিদ্যালয়ের সভাপতি গাজী সাদেকুর রহমান,বাবু নির্মল ঘোষ, প্রধান শিক্ষক আবদুল কামাল মজুমদার। এছাড়াও প্রতিষ্ঠানে কর্মরত সকল প্রভাষক ও শিক্ষক মন্ডলী সভায় উপস্থিত ছিলেন।\nপবিত্র কোরান তেলাওয়াত, গীতা পাঠ ও জাতীয় সংগীত পরিবেশনের মাধ্যমে অনুষ্ঠান শুরু হয়। আলোচনা অনুষ্ঠান সঞ্চালন করেন প্রভাষক মো. মাঈনুদ্দীন খন্দকার এবং প্রভাষক মাহবুব আলম। সাংস্কৃতিক অনুষ্ঠান সঞ্চালন করে দ্বাদশ শ্রেণির ছাত্রী নাজমা ও হাসিনা। সাংস্কৃতিক অনুষ্ঠানে নৃত্য, নাটিকা, আবৃত্তি ও গান পরিবেশন করে প্রতিষ্ঠানে অধ্যয়নরত শিক্ষার্থীরা। সম্পাদনা: সুতীর্থ


সরেজমিনবার্তা - নির্বাচনী পরিবেশ সন্তোষজনক, ইভিএম এ সংশয়\nনির্বাচনী পরিবেশ সন্তোষজনক, ইভিএম এ সংশয়\nনিউজ টি ২০ দিন ৮ ঘন্টা ৩৪ সেকেন্ড আগে আপলোড হয়েছে।\nনিজস্ব প্রতিবেদকঃ আসন্ন সিটি করপোরেশন নির্বাচনে মেয়র, সাধারণ কাউন্সিলর ও সংরক্ষিত আসনে মহিলা কাউন্সিলর পদে মনোনয়ন জমা দেওয়া প্রার্থীদের মনোনয়ন যাচাই বাছাই চলছে।\nবৃহস্পতিবার (২ জানুয়ারি) সকালে সাড়ে ৯ টায় রাজধানীর আগারগাওয়ের জাতীয় স্থানীয় সরকার ইনষ্টিটিউট (এনআইএলজি) ভবনে উত্তর সিটির মনোনয়নপত্র যাচাই- বাছাই শুরু হয়।\nদিনের শুরুতে উত্তর সিটি করপোরেশনের (ডিএনসিসি) ভোটার না হওয়ায় জাতীয় পার্টির মেয়র পদপ্রার্থী জিএম কামরুল ইসলামের মনোনয়ন পত্র বাতিল উত্তর সিটির রিটার্নিং কর্মকর্তা আবুল কাশেম। দুপুর সাড়ে ১২টা পর্যন্ত একজন মেয়র প্রার্থী ও ১০ জন কাউন্সিলর প্রার্থীর মনোনয়ন বাতিল করা হয়েছে।\nবাতিল হওয়া কাউন্সিলর প্রার্থীরা হলেন-\nউত্তর সিটি করপোরেশনের ২নং ওয়ার্ডের মো. মনির হোসেন, ৩ নং ওয়ার্ডের, ৫ নং ওয়ার্ডের মো. রুহুল আমিন, ৯ নং ওয়ার্ডের মো. আমজাদ হোসেন, ৮ নং ওয়ার্ডের সেলিনা খান, ১১ নং ওয়ার্ডের রেজাউল করিম, ১৫ নং ওয়ার্ডের মো. হাফিজুর রহমান, ১৭ নং ওয়ার্ডের ফরিদ উদ্দিন মৃধা।\nআর সংরক্ষিত আসনে ৫ নং ওয়ার্ডের নারগিজ বেগম ও একই ওয়ার্ডের নাজমা কবির।\nমনোনয়ন পত্র বাতিল হওয়া জাতীয় পার্টির মেয়র পদপ্রার্থী জিএম কামরুল ইসলাম বলেন, প্রথমবারের মতো মেয়র পদে প্রার্থী হতে এসেছিলাম। তবে মনোয়ন বাতিল করা হয়েছে। এটা আমার জন্য খুব দুঃখজনক। আমি ডিওএইচএস এলাকায় থাকি বলে আমার মনোনয়ন বাতিল করা হলো।\nতিনি বলেন, আমার যে ভোটার তালিকা আছে, দুই নম্বর ওয়ার্ড এবং সিটি করপোরেশন দেখানো হয়েছে। সেহেতু আমি যোগ্য ভোটার হিসেবে জমা দিয়েছি। এখন আমি আইনের সহায়তা নেব। আমি অবশ্যই আইনি প্রক্রিয়ায় যাব। আমি নির্বাচন করার জন্য এসেছি।\nএ দিকে সিপিবির প্রার্থী আহম্মেদ সাজ্জাদুল হক বলেন, লেভেল প্লেয়িং ফিল্ড মানে আওয়ামী লীগ আর বিএনপি নয়। যে টাকা জামানত ওয়ার্ড কমিশনারদের জন্য করেছে, একজন সৎ মানুষের পক্ষে এ নির্বাচনে অংশ নেওয়া কঠিন।\nইসলামী আন্দোলন বাংলাদেশের ৬ নং ওয়ার্ডের কাউন্সিলর প্রার্থী বলেন, জনগণের উন্নয়নে কাজ করব। রাস্তা ঘাট, নালা, নর্দমা পরিষ্কার করবো।\nইভিএম আপত্তি আছে জানিয়ে তিনি বলেন, নতুন প্রযুক্তি সম্পর্কে মানুষ জানে না। আমরা ইভিএমে ভোট দেওয়ার পক্ষে না। একই ওয়ার্ডের বিএনপির প্রার্থী মো. ইকবাল হোসেন, নির্বাচনের পরিবেশ ভালো। সবার সমান সুযোগ আছে। ইভিএম নিয়ে আপত্তি আছে জানিয়ে তিনি বলেন, ইভিএম নিয়ে ভোট কারচুপির সুযোগ আছে। ইভিএম চাই না।\n৬,৭,৮ ওয়ার্ডের সংরক্ষিত মহিলা আসনের কাউন্সিলর প্রার্থী শিখা চক্রবর্তী বলেন, নির্বাচনের পরিবেশ খুবই ভালো। সবাই নিজেদের মতো কাজ করতে পারছে। তবে ইভিএম পদ্ধতি সম্পর্কে অনেকেই এখনো ভালোভাবে জানে না।


জর্জিনার আংটিকে ঘিরে বাগদানের জল্পনা!\n/ ফুটবল / জর্জিনার আংটিকে ঘিরে বাগদানের জল্পনা!\nগ্যালারিতে হাজির থেকে রোনালদোকে এভাবেই উৎসাহ যোগান জর্জিনা\nবিশ্বকাপে বুধবার মরক্কো বনাম পর্তুগালের ম্যাচের মধ্যে গ্যালারিতে হাজির ছিলেন ক্রিশ্চিয়ানো রোনালদোর বান্ধবী জর্জিনা রদরিগেস। জর্জিনার হাতের আংটি নিয়ে রোনালদোর ভক্তমহলে শুরু হয়েছে নতুন জল্পনা! আর তা হলো-জর্জিয়ার সঙ্গে কি বাগদান সেরে ফেলেছেন ক্রিশ্চিয়ানো রোনালদো?\nপর্তুগিজ মহাতারকাকে সমর্থন করতে জর্জিনা হাজির ছিলেন লুঝনিকি স্টেডিয়ামের গ্যালারিতে। সেখানেই তার হাতে অনেক দামী হিরের আংটি দেখা যায়। যে ম্যাচে রোনালদো রাশিয়া বিশ্বকাপের চতুর্থ গোল করে দলকে নক-আউটের রাস্তায় এগিয়ে দেন। ব্রিটিশ মিডিয়ার দাবি, স্পেনের বিরুদ্ধে রোনালদো হ্যাটট্রিক করেছিলেন যে জার্সিতে, সেটাই পরে এসেছিলেন জর্জিনা।\nএপ্রিলেও একই জল্পনা উঠেছিল। জর্জিনা তার সোশ্যাল মিডিয়ার ফলোয়ারদের আভাস দিয়েছিলেন রোনালদো বাগদানের। জর্জিনার হাতে সেখানেও একই আংটি ছিল। রোনালদোর সঙ্গে গাড়িতে ভ্রমণে যাওয়ার সময় ক্যামেরার দিকে তাকিয়ে চুম্বন ছুড়ে দিয়েছিলেন জর্জিনা। তখনই নজরে পড়েছিল আংটিটি। বলা হচ্ছে, লুঝনিকি স্টেডিয়ামের গ্যালারিতে সেই আংটিই বুধবার পরে এসেছিলেন তিনি ।\nএই ঘটনার মাস খানেক পরেই বিশ্বখ্যাত অলঙ্কার প্রস্তুতকারক সংস্থার একটি আংটির প্রশংসা করেছিলেন জর্জিনা। সেই আংটির সঙ্গেও জর্জিনার আংটির মিল রয়েছে। আংটির দাম? ছয় লাখ পনেরো হাজার পাউন্ড (প্রায় সাড়ে পাঁচ কোটি টাকা)।\nকয়েক মাস আগেই তিনিও জর্জিনার মেয়ে আলানা মার্টিনার জন্মের পরে পর্তুগিজ তারকার বান্ধবী স্বীকার করেছিলেন তাদের সম্পর্ক এখন আরো মজবুত হয়েছে। তিনি বলেছিলেন, ‘নিশ্চিতভাবে মেয়ে আমাদের আরো কাছাকাছি নিয়ে এসেছে। আমরা দারুণ খুশি এখন।’\nশুধু তাই নয়, জর্জিনা আরো জানিয়েছিলেন কীভাবে মেয়ে হওয়ার পরে রোনালদো পরিবারের জন্য বিশেষ ভোজের ব্যবস্থা করেছিলেন। এ প্রসঙ্গে তিনি বলেন, ‘আমরা যখন হাসপাতাল থেকে বাড়িতে এলাম, তখন দেখলাম একটা চমক অপেক্ষা করছে। আমাদের ঘনিষ্ট আত্মীয়-বন্ধুদের সঙ্গে নৈশভোজের ব্যবস্থা করেছিল ও। আমার তখন নিজেকে বিশ্বের সবচেয়ে ভাগ্যবান মেয়ে মনে হচ্ছিল। আমার প্রিয়তমকে খুঁজে পেয়ে গিয়েছি আমি। আমাদের দু’জনের মধ্যে দারুণ সম্পর্ক। যখন ও আমার পাশে থাকে, মনে হয় আমার কাছে সবকিছু আছে।’\nবিশ্বকাপের কয়েক দিন আগেও রোনালদোর মা মারিয়া দোলোরেস পর্তুগিজ মহাতারকার বিয়ের আসরে বসার ইঙ্গিত দিয়েছিলেন। একটি পত্রিকাকে সাক্ষাৎকার দিতে গিয়ে তিনি স্বীকার করেছিলেন, জর্জিনা তার পূত্রবধূ হতে চলেছেন।\nরোনালদোর প্রাক্তন বান্ধবীদের সঙ্গে তার মা মারিয়ার সমস্যা দেখা গিয়েছিল। যার মধ্যে আছেন রাশিয়ার মডেল ইরিনা শায়েকও। তবে সাক্ষাৎকারে জর্জিনাকে তিনি যে খুব পছন্দ করেন সেটা জানিয়েছিলেন রোনালদোর মা। সঙ্গে বলেছিলেন জর্জিনা খুব শান্ত স্বভাবের। তিনি বলেছিলেন, ‘জর্জিনা আমার নাতনির মা। এখনো পূত্রবধু হয়নি। তবে ভবিষ্যতে আমার পূত্রবধু হবে।’


প্রথম বাংলাদেশি হিসেবে ইতিহাস গড়লেন তামিম! – Online Barta\nHome / খেলা / প্রথম বাংলাদেশি হিসেবে ইতিহাস গড়লেন তামিম!\nMay 25, 2017\t11 Views\nত্রিদেশীয় সিরিজের শেষ ম্যাচে নিউজিল্যান্ডকে ৫ উইকেটে হারিয়ে জয় ছিনিয়ে আনলো টাইগাররা। এদিন ২৭১ রানের টার্গেটটা টাইগারদের সামনে বেশ চ্যালেঞ্জিং ছিল বটে। এই টার্গেটে প্রতিপক্ষকে প্রথমেই ভড়কে দিতে চেয়েছিলেন তামিম ইকবাল। দেশসেরা এই ওপেনার তাতে সফলও হন।\nতামিম এদিন জিতেন প্যাটেলের প্রথম বলেই ঠিক বোলারের মাথার ওপর দিয়ে বিশাল এক ছক্কা হাঁকিয়েছেন। আর এই ছক্কাটিই তাকে ইতিহাসে স্থান করে দিল।\nইনিংসের প্রথম বলেই ছক্কা! হ্যাঁ ঠিকই শুনেছেন, তামিম ইকবলাই প্রথম বাংলদেশী ব্যাটসম্যান যিনি ইনিংসের প্রথম বলেই ছক্কা হাঁকিয়েছেন! একদম ভুল পড়েননি। আরও অবাক করা তথ্য হলো, তামিমের আগে ওয়ানডেতে প্রথম বলে ছক্কা হাঁকিয়েছেন মাত্র ৩ জন ক্রিকেটার!\n১৯৯২ সালে ওয়াসিম আকরামকে ছক্কা হাঁকিয়েছিলেন নিউজিল্যান্ডের ওপেনার মার্ক গ্রেটবাখ। তার ৬ বছর পর ভারতের জাভাগাল শ্রীনাথের করা ইনিংসের প্রথম বলটি সীমানার বাইরে উড়িয়ে দেন ওয়েস্ট ইন্ডিজের ফিলো ওয়ালেস।\nতৃতীয় ছক্কাটি দেখতেও ঠিক ৬ বছর অপেক্ষা করতে হয়েছে! ২০১৫ সালে জেসন গিলেস্পির বলে বিশাল ছক্কা হাঁকান ভারতের সাবেক বিধ্বংসী ওপেনার বীরেন্দ্র শেবাগ। তার ২ বছরের ব্যবধানে বিশ্বের চতুর্থ ব্যাটসম্যান হিসেবে ইতিহাস গড়লেন দেশসেরা ওপেনার তামিম ইকবাল।\nমুক্তা // এসএমএইচ // বৃহস্পতিবার, ২৫ মে ২০১৭\nPrevious: ১০ জুন থেকে ১৬ জেলায় এলপিজি গ্যাস উত্তোলন বন্ধ ঘোষণা\nNext: চলচ্চিত্র নির্মাতা পি এ কাজল আর নেই


ভারতমাতার অঙ্গচ্ছেদের পরেও কি ভারত স্বস্তি পাবে না? – BAARTA TODAY\nভারতমাতার অঙ্গচ্ছেদের পরেও কি ভারত স্বস্তি পাবে না?\nIn: ভারত : National, মতামত : opinion, সামাজিক : Social, স্বস্তিকা : Swastika\nভারতের স্বাধীনতাকে যাঁরা ‘ঝুটা আজাদি’ বলেছেন তারা বা তাদের বংশধরেরা অনেকেই এই যদৃচ্ছালব্ধ স্বাধীনতার বৃত্তিভোগী হয়ে ঔপনিবেশিক ব্রিটিশদের চেয়েও রাজসিক এবং নিশ্চিন্ত ভোগবিলাসিতায় কালাতিপাত করছেন। আর মহাত্মা গান্ধীর মতো স্বপ্ন দ্রষ্টারা, যাঁরা স্বাধীন ভারতকে রামরাজ্য দেখতে চেয়েছিলেন তাদের হতাশা ‘রামরাজ্য তো দূরস্থান, রামের নামে ধ্বনি শুনলেই কেউ কেউ উগ্র মূর্তিতে তেড়ে আসেন। জ্ঞানবানরা বলবেন— গান্ধীজীর ‘রামরাজ্য’ ছিল একটি আর্থ সামাজিক অবস্থান যা পুরুষোত্তম রামচন্দ্রের রাজত্বের মতো প্রজা সাধারণকে ন্যায় ও সুবিচার দেবে— কেউ কষ্টে আছেন। জানলে রাজা শান্তিতে ঘুমোতে পারবেন না’ তবুও বলবো বর্তমান ভারতে উদ্দিষ্ট রামরাজ্য অসম্ভব মনে হলেও ‘জয় শ্রীরাম’ ধ্বনিটি স্বাধীন ভারতে অপাঙক্তেয়। মুখ্যমন্ত্রী মমতা ব্যানার্জির উগ্রতাই রাজ্যে ‘জয় শ্রীরাম’ ধ্বনি নিয়ে বাড়াবাড়িতে ইন্ধন জোগাচ্ছে।\nমহাত্মার অস্পৃশ্যতার বিরদ্ধে আপোশহীন সংগ্রামের পরে আজও কি ভারতবর্ষ অস্পৃশ্যতা এবং জাতিভেদের অভিশাপ থেকে সম্পূর্ণ বেরিয়ে আসতে পেরেছে? উচ্চ-নীচ ভেদাভেদের তাত্ত্বিক প্রারম্ভ আর্য যুগে শুরু হলেও, জন্মসূত্রে ওই প্রভেদ চালু হয় পরবর্তীকালে, আর বঙ্গপ্রদেশে জাঁকিয়ে বসে লক্ষ্মণ সেনের সময়। শুধু মাত্র হিন্দু ধর্মে জাত বিরোধ নয়, বিভিন্ন ধর্মের মধ্যে সংঘাত মোচনে অনেক মহামানব সচেষ্ট ছিলেন। স্বামী বিবেকানন্দ সনাতন ধর্মকে ‘সব ধর্মের জননী স্বরূপ ব্যাখ্যা করেও বলেন, “আমি সেই ধর্মের অন্তর্ভুক্ত বলে গৌরব বোধ করছি, যে ধর্ম জগৎকে শিখিয়েছে পরমত সহিষ্ণুতা এবং সর্বৰ্জনকে গ্রহিষ্ণুতার আদর্শ। আমরা শুধু সব ধর্মকে সহ্যই করি না—সব ধর্মকে সত্য মনে করি। পরাধীন ভারতে যে সামাজিক ও রাজনৈতিক অবক্ষয় দেখে স্বামীজী ব্যথিত হয়েছিলেন তা থেকে কি ভারতমাতা মুক্তি পেয়েছে? বিবেকানন্দ বলেছেন, দেশের জনসাধারণকে অবহেলা করাই আমাদের প্রবল জাতীয় পাপ এবং অবনতির প্রধান কারণ। ভারতের দুই মহাপাপ মেয়েদের পায়ে দলানো এবং জাতি জাতি করে গরিব গুলোকে পিষে মারা’। স্বামীজী আশা ব্যক্ত করে বলেছেন, ইউরোপ-আমেরিকায় ইতর জাতিরা জেগে উঠে লড়াই করছে, ভারতেও তার লক্ষণ দেখা দিয়েছে। হাজার চেষ্টা করেও ভদ্রজাতেরা ছোটো জাতদের দাবাতে পারবে না। ইতর জাতের ন্যায্য অধিকার। পেতে সাহায্য করলেই ভদ্রজাতের কল্যাণ। বিবেকানন্দ পুনরায় বলেছেন, “যাহারা লক্ষ লক্ষ দরিদ্র ও নিষ্পেষিত নর-নারীর বুকের রক্ত দ্বারা অর্জিত অর্থে শিক্ষিত হইয়া বিলাসিতায় আকণ্ঠ নিমজ্জিত থাকিয়াও উহাদের কথা একটি বার চিন্তা করিবার অবসর পায় না— তাহাদিগকে আমি বিশ্বাসঘাতক বলিয়া অভিহিত করি। স্বাধীন। ভারতের আর্থ সামাজিক ও রাজনৈতিক পরিমণ্ডলে স্বামীজী বর্ণিত ‘বিশ্বাসঘাতকদের দাপাদাপিতে ভারতমাতা ক্রন্দরতা।\nপ্রসঙ্গত, ‘ব্রাহ্মণ-শ্রেষ্ঠ’ ধারণাই শতাব্দীর পর শতাব্দী ধরে ভারতবর্ষকে পিছিয়ে রেখেছে। অথচ অত্রিমুনি বর্ণিত জাতি বিবর্তনের কষ্টিপাথরে বিচার করলে ক’জন ব্রাহ্মণ খুঁজে পাওয়া যাবে? অত্রি সংহিতায় বলা আছে, ‘মানুষ জন্ম মাত্রেই শূদ্র, সংস্কারের দ্বারা দ্বিজ হয়, দ্বিজত্ব অর্জনের পরে বেদ পাঠের মাধ্যমে বেদ জ্ঞান লাভ হলে বিপ্র হয় এবং বেদজ্ঞান প্রভাবে ব্রহ্মকে জানতে পারলে ব্রাহ্মণ হয়। অথচ জন্মগত জাত্যাভিমান বর্তমান ভারতের জাতি সংঘর্ষের একটি বড়ো কারণ। তবে তথাকথিত নিম্নজাতের লোকেরা শিক্ষা এবং পেশাগত অগ্রগমনের ফলে ব্যবহারিক জীবনে এবং বৈবাহিক সম্পর্কে ও তথাকথিত উচ্চবর্ণের সঙ্গে আবদ্ধ হওয়ায় সামাজিক ভেদাভেদ কিছুটা কমেছে। তা ছাড়াও রাজনৈতিক ক্ষমতায়নের সাংবিধানিক রক্ষাকবচ এবং পঞ্চায়েত রাজ ব্যবস্থা নিম্নবর্গের মানুষদের ক্ষমতার সঙ্গে যুক্ত করেছে। স্বাধীন ভারতের নিম্নবর্গের লোকেদের রক্ষাকবচ হিসেবে বহু আইন বাবিধি প্রণীত হয়েছে—তার যথাযথ প্রয়োগ না হলেও ওইগুলো সামাজিক ভারসাম্য রক্ষা বা অপরাধ নিবৃত্তিকরণের কাজ করছে। তবুও বলবো ‘জাতের নামে যে বজ্জাতি’ এখনো হচ্ছে তা আমাদের জাতীয় লজ্জা, যদিও তার প্রকোপ বা প্রাবল্য ক্ষীয়মাণ।\nভারতীয় গণতন্ত্রে অগ্রগতির আর একটি বড়ো অন্তরায় জাতীয় সংহতি অর্জনে ঐকমত্যের অভাব। এমনকী ভারতের ঐতিহ্যগত আদর্শ যা এই মহান দেশকে একসূত্রে গ্রথিত করেছে এবং এগিয়ে যাওয়ার অনুপ্রেরণা প্রদান করে যেমন বন্দে মাতরম্ বা ‘ভারতমাতা কী জয়’ এতাদৃশ ‘জাতীয় ধ্বনি বা স্লোগানেও এক শ্রেণীর রাজনৈতিকদের আপত্তি বা বিরোধিতা স্বাধীন ভারতে অকল্পনীয়— কিন্তু বর্তমান। কে না জানেন যে পরাধীন ভারত ভূমির শৃঙ্খলা মোচনের সংগ্রামে ওই স্লোগানে উজ্জীবিত হয়ে কত দেশপ্রেমিক দেশমাতৃকার বেদিতে আত্মহুতি দিয়েছেন। যেমনটি হয়েছে বাংলাদেশের মুক্তি সংগ্রামে ‘জয় বাংলা’ স্লোগানে। ওই দেশে আজ যদি কেউ বলেন যে ইসলামিক নয় বলে ওই স্লোগানটির বিরোধী বাংলাদেশের মানুষ তাকে ক্ষমা করবেন তো? প্রসঙ্গটি এই কারণে গুরুত্বপূর্ণ যে জাতীয়তা বিরোধী যে কোনো উদ্যোগ বা অবস্থান জাতীয় ঐক্য বা অখণ্ডতার পরিপন্থী। কেননা এ ধরনের মনোভাব জাতিতে জাতিতে বিদ্বেষ তৈরিতে ইন্ধন জোগায় যা জাতি দাঙ্গার কারণ এমনকী বিচ্ছিন্নতাবাদীদের উৎসাহিত করে। একটি ধর্মীয় সংগঠনের নেতা ত্বহা সিদ্দিকির একটি সমাবেশের বক্তব্য এখানে প্রাসঙ্গিক। তিনি বলেছেন, মুসলমান সমাজকে কেউ যেন দুর্বল না ভাবেন তারা চাইলে ২৪ ঘণ্টার নোটিশে কলকাতায় ফাইনাল খেলতে পারেন। প্রতিবাদকের জিজ্ঞাসা— ত্বহা সাহেব কি সুবে বাংলার মুখ্যমন্ত্রী সুরাবর্দি সাহেবের ১৯৪৬ সালের ১৬ আগস্টের (জুম্মাবার) গ্রেট ক্যালকাটা কিলিং-এর কথা পশ্চিমবঙ্গবাসীকে মনে করিয়ে দিচ্ছেন?\n৭৩তম স্বাধীনতা দিবসের প্রাক্কালে একটি বক্তব্য পরিষ্কার করে বলাই ভালো। দ্বিজাতিতত্ত্বে ভারতমাতার অঙ্গচ্ছেদের পরেও কি স্বস্তি পাবে না ভারত? তাহলে ১৯৪৭ সালের ১৫ আগস্ট আমরা যা পেয়েছি সত্যিই কি ‘ঝুটা-আজাদি? শ্যামাপ্রসাদ মুখার্জির এবং শতসহস্র স্বাধীনতা সংগ্রামীর বলিদান কি বৃথা যাবে? একদিন যারা Muslims’ right of selfdetermination তত্ত্ব আউরে ভারতবর্ষের সমন্বিত স্বাধীনতা আন্দোলনে পিছন থেকে ছুরি মেরেছেন, তারা একথাটা ভেবে দেখতে পারেন। কারণ, দ্বি-জাতিতত্ত্বের ভিত্তিতে দেশভাগ হিন্দু-মুসলমান’বিভাজনকে স্থায়ী রূপ দিয়েছে। তাই দেশ বিরোধী শক্তিকে পিছন থেকে অক্সিজেন সরবরাহ বন্ধ করলে দেশ ও জাতি উপকৃত হবে, ভারতমাতার শৃঙ্খলা মুক্তির আপোশহীন যোদ্ধা সুভাষ চন্দ্র বসুকে যারা তেজোর কুকুর বা ফ্রান্সের পার্টেন বা নরওয়ের কুইসলিং-এর মতো বিশ্বাসঘাতক বলেছেন, তারা আত্মসমীক্ষা করুন– তবেই দেশের এবং নিজেদের মঙ্গল। বিশাল জনসংখ্যার দেশ ভারতবর্ষ, যার সঙ্গে একমাত্র তুলনীয় চীন, অথচ ওই দেশটি আয়তনে প্রায় ভারতের তিনগুণ। জন ভারাক্রান্ত ভারতবর্ষের সমস্যা যেমন বহুবিধ প্রকৃতিতে তা বিচিত্র। উন্নয়নমুখী ভারতে দারিদ্র্য, নিরক্ষরতা, অস্পৃশ্যতা এবং কুসংস্কার অগ্রগতির বড়ো প্রতিবন্ধক। এতৎসত্ত্বেও, সমস্যাজীর্ণ ভারত কৃষি উৎপাদন, শিল্পে- বাণিজ্যে, বিজ্ঞান ও প্রযুক্তিতে উন্নয়নশীল দেশগুলির মধ্যে প্রথম সারিতে। ভারতে বহুদলীয় গণতান্ত্রিক শাসনব্যবস্থা দ্রুত সিদ্ধান্ত গ্রহণ এবং তা কার্যকর করার ক্ষেত্রে চীনের মতো সফল না হওয়ার কারণে সার্বিক উন্নয়নের ক্ষেত্রে ভারত পিছিয়ে থাকলেও, দেশটির অর্থনীতি এবং রাজনৈতিক কাঠামো শক্ত ভিতের উপর দাঁড়িয়ে, যা যে কোনো ঝাকুনি সহ্য করতে সক্ষম। ভারত বর্তমানে মহাকাশ বিজ্ঞানে উন্নত দেশগুলির সমকক্ষ এবং দেশরক্ষা বা প্রতিরক্ষা ক্ষেত্রে যে কোনো বিদেশি শত্রুর চ্যালেঞ্জ নিতে সক্ষম। আর্থিক ক্ষেত্রে বৃদ্ধি বিশ্বের সবচেয়ে দ্রুত বৃদ্ধিশীল চীনকেও ছাড়িয়েছে এবং খাদ্যশস্য উৎপাদনে উদ্বৃত্ত দেশ। তবুও অনাহারে মৃত্যুর যে কোনো খবর বেদনা দায়ক এবং তার জন্য দায়ী প্রশাসনিক অপদার্থতা। উল্লেখ্য, ভারতের সাড়ে ছয় লক্ষ গ্রামের প্রায় সর্বত্র বিদ্যুৎ ও পানীয় জল পৌঁছেছে। সকল গৃহহীনদের ২০২৪ সালের মধ্যে পাকা ঘর দেওয়ার প্রকল্প নিয়েছে সরকার, এই অভিজ্ঞান প্রায় সমাপ্তির মুখে। জনস্বাস্থ্য ক্ষেত্রে সকল নাগরিকদের কাছে বিনা খরচায় ব্যবস্থা পৌঁছে দিতে রাজ্য এবং কেন্দ্রীয় সরকার বহুবিধ প্রকল্প গ্রহণ করেছে।\nএতৎসত্ত্বেও, একথা জোর দিয়ে বলা যাবে না যে, স্বাধীনতার সুফল ভারতের প্রত্যেকটি নাগরিকের কাছে সমান ভাবে পৌঁছেছে। বিভিন্ন উন্নয়নমূলক প্রকল্পে খরচের টাকার সিংহভাগ দুর্নীতিগ্রস্ত রাজনৈতিক ও প্রশাসনিক কর্তাদের পকেটে চলে যাচ্ছে। ফলে এক শ্রেণীর মানুষ বিপুল বৈভবের মালিক হয়েছে যার তুলনায় সাধারণের আর্থিক স্বাচ্ছন্দ্য সামান্য বেড়েছে। সুতরাং ভারতের উন্নয়নে দুই প্রধান বাধা দুর্নীতি এবং কালোটাকার রমরমা ঠেকাতে ভারত সরকার আরও কড়া পদক্ষেপ নিক— এটাই স্বাধীনতা দিবসে দেশবাসীর প্রত্যাশা। একথা অস্বীকার করা যায় না— উন্নয়নের সমান অংশীদার না হলেও কিন্তু সাধারণের জীবনযাত্রায়। আধুনিকতার ছোঁয়া লেগেছে। প্রত্যন্ত গ্রামেও বিদ্যুৎ পৌঁছে যাওয়ায় গরিব মানুষ এবং শহরের বস্তিবাসীরাও টিভি চ্যানেলের মাধ্যমে দৈনন্দিন ঘটনা সমূহ অবগত হচেছন। পোশাক পরিচছদ এবং আসবাবপত্রেও পরির্তন লক্ষ্য করা যাচ্ছে। পঞ্চায়েত রাজে মহিলা এবং তফশিলি ও জনজাতিদের সংরক্ষণের সুবাদে ক্ষমতায়ন হয়েছে, পিছিয়ে পড়া ওই সমস্ত মানুষের গান্ধীজীর কাঙিক্ষত ‘স্বরাজ-ব্যবস্থা’ বাস্তবায়নের দিকে এগিয়ে দেশ। এই পাওয়া-না পাওয়ার দোলাচালে সর্বপেক্ষা বঞ্চিত ও ক্ষতিগ্রস্ত হয়েছে র্যাডক্লিফের কলমের খোঁচায় ভারতের সীমানার ওপারে বসবাসকারী কোটি কোটি ভাইবোনেরা, যাঁরা সবার সঙ্গে কাঁধে কাঁধ মিলিয়ে ভারতমাতার শৃঙ্খল মোচনের লড়াইয়ে শামিল ছিলেন। অথচ হঠাৎ করে তারা বিদেশি হয়ে গেলেন। পাকিস্তান তাদের সুনজরে কখনো দেখেনি সংগত কারণেই, যেহেতু পাকিস্তান আদায় করেছে মুসলিম লিগ, মুসলমানদের জন্য কাফেররা সেখানে অবাঞ্ছিত। পাকিস্তান বা অধুনা বাংলাদেশ থেকে সাম্প্রদায়িক রাজনীতি এবং মৌলবাদীদের আক্রমণের শিকার হয়ে কোটি কোটি সংখ্যালঘু সম্প্রদায়ের মানুষ সর্বস্ব হারিয়ে জীবন এবং মা-বোনেদের সম্মান রক্ষায় ভারতে আশ্রয় গ্রহণ করেছেন। তাঁদের মধ্যে গরিষ্ঠাংশ মানুষ নাগরিক সুবিধা থেকে বঞ্চিত হয়ে প্রত্যন্ত অঞ্চলে বা শহর এবং শহরতলিতে বস্তিবাসীর জীবন যাপন করছেন। অথচ তাদের পুনর্বাসনে যথাযথ ব্যবস্থা এখনো নেওয়া হয়নি। ভারতের বর্তমান প্রধানমন্ত্রী নরেন্দ্র দামোদরভাই মোদী তাদের নাগরিকত্ব প্রদানের মাধ্যমে ভারতের বৃহত্তর সমাজ জীবনে পুনর্বাসিত করতে চাইছেন। আসুন, আমরা এই উদ্যোগকে সমর্থন করে স্বাধীনতার প্রাক্কালে এদের প্রতি ভারতের জাতীয় নেতৃত্বের দেওয়া প্রতিশ্রুতি রক্ষায় শামিল হই।\n(লেখক স্টেট ব্যাঙ্ক অব ইন্ডিয়ার প্রাক্তন আধিকারিক)\nPrevious Post: কাশ্মীর বিমানবন্দরে আটক সিপিএম নেতা সীতারাম ইয়েচুরি\nNext Post: আজ রাজভবনে মুখ্যমন্ত্রী-রাজ্যপাল বৈঠক


Amitabh Bhacchan And Deepika Padukone’s Funny Moments dgtl - Anandabazar\nAmitabh Bhacchan And Deepika Padukone’s Funny Moments dgtl\n‘অমিতাভ বচ্চন আমার খাবার চুরি করতেন!’ শাহেনশার বিরুদ্ধে অভিযোগ দীপিকার\nকলকাতা ০৪ মার্চ ২০২১ ২১:০২\nঅমিতাভ বচ্চন-দীপিকা পাড়ুকোন\nঅমিতাভ বচ্চন তাঁর খাবার চুরি করতেন? শাহেনশার বিরুদ্ধে তেমনই অভিযোগ তো আনলেন দীপিকা পাড়ুকোন। তাও আবার এক ঝাঁক সাংবাদিকদের সামনে। কী জানিয়েছেন তিনি? বলিউডের এক জনপ্রিয় সংবাদমাধ্যম সম্প্রতি নেট মাধ্যমে শেয়ার করেছে একটি ক্লিপিং। সেখানেই দীপিকা পাশে বসা অমিতাভকে দেখিয়ে সাংবাদিকদের বলেন, ‘‘উনি আমার খাবার চুরি করেন!’’ সঙ্গে সঙ্গে ভাইরাল সেই ভিডিয়ো।\nসত্যি, এমন কাণ্ড ঘটিয়েছেন বিগ বি? জানতে সাংবাদিকেরা চেপে ধরেন অমিতাভকে। পাল্টা জবাবে তিনিও ফাঁস করেন আরেক কাণ্ড, ‘আপনি, আমি দিনে ৩ বার খাই। দীপিকা খান ৩ মিনিট অন্তর! তার থেকেও বড় রহস্য, এত খাবার যায় কোথায়?’ অমিতের কৌতূহল। সারা দিন ধরে এত বার খেয়েও কী করে এত ছিপছিপে দীপিকা! সবার সামনে জানতে চান তিনি।\nসুজিত সরকারের ‘পিকু’ ছবিতে বাবা-মেয়ের চরিত্রে এমনই খুনসুটিতে মাততে দেখা গিয়েছিল অমিতাভ বচ্চন-দীপিকা পাড়ুকোনকে। বলিউড সূত্রে খবর, সেই ছবির প্রচারে এসেই তাঁরা প্রকাশ্য খুনসুটিতে জমিয়ে দিয়েছিলেন সাংবাদিক বৈঠক। সেদিনের বৈঠকের ছোট্ট ঝলক মন ভাল করে দিয়েছে দুই মহা তারকার অনুরাগীদের।\nসৌন্দর্যের খোলস খুলে পড়লে তার পর? জানেন বলি তারকা মাধুরী দীক্ষিত\nভারতে বড় তারকা, বিদেশে কী? প্রিয়ঙ্কার জবাবে হতবাক নেটমাধ্যম\nDeepika Padukone Amitabh Bachchan Piku


ইরানে নারীর কর্মতৎপরতা : অন্য দিগন্ত\nআহমদুল ইসলাম চৌধুরী | Feb 25, 2021 04:42 pm\nইরানে নারীর কর্মতৎপরতা - ছবি সংগৃহীত\n১১ ফেব্রুয়ারি ছিল ইরানের জাতীয় দিবস। রাজধানী তেহরানে ইমাম খোমেনি বিমানবন্দর অথবা আগেকার মেহরাবাদ বিমানবন্দরে নেমে টার্মিনাল ভবনে প্রবেশ করলেই নারীদের কর্মতৎপরতা প্রত্যক্ষ করা যায় ইমিগ্রেশনে এবং কাস্টমসে। হোটেল রিসিপশনে দেখতে পাবেন এক বা একাধিক নারী কর্মতৎপর। তারাই রুম বরাদ্দ দিচ্ছেন, নিচ্ছেন পাসপোর্ট ও বায়োডাটা ফরম। রুম সার্ভিসেও নারীরা। সকাল ১০-১১টার দিকে রুম ও টয়লেট পুনরায় সাজিয়ে দিতে ট্রলি নিয়ে আসবেন নারীরা। রেস্টুরেন্টে গেলে আপনার থেকে অর্ডার নিয়ে খাবার সরবরাহ করবেন নারীরাই। ইরানের যেকোনো শহরে, মার্কেটে, দোকানে বিক্রেতার দায়িত্ব পালন করছেন নারীরা। অনেক নারী চেয়ারের পাশে ফ্লোরে কার্পেটের ওপর নিজের সন্তানকে শুইয়ে রেখে কাজ করছেন। সন্তানের বয়স এক-দেড় বছর বা তার অধিক হলে ডে-কেয়ারে অথবা মায়ের পাশে ঘুরঘুর করছে।\nইরান কার, বাস, ট্রাক, ট্রেন ও ছোট বিমান উৎপাদন করে থাকে। সমগ্র ইরানে পুরুষের পাশাপাশি নারীরা কার চালান। মুসলিম বিশ্বের মধ্যে ইরানে নারীর বিচরণ ব্যাপক। দেশটা সুন্দর ও পরিচ্ছন্ন তার পরিবেশ। জীবন যাত্রায় আমাদের দেশের মতো এত পিছিয়ে নেই, উপসাগরীয় আরব রাষ্ট্রের মতো অতি বিলাসীও নয়। ইরানে ঘরের কাজ তারা নিজেরাই করেন, নেই কাজের লোক আমদানি করার প্রথা। বিশ্বের মধ্যে সুন্দরতম দেহ গঠন লেবানন, জর্দান, ফিলিস্তিন, সিরিয়া এবং ইরানের মানুষের বলে মনে করা হয়। ইমাম খোমেনির আমল থেকে ইরানি নারীদের পোশাকে পরিবর্তন এসেছে। দেশটার ৯০ শতাংশের বেশি নারী কালো পোশাক পরিধান করেন যা বেশ মানানসই। মাথায় ওড়না সবার। বয়স্ক নারীরা ওড়নার স্থলে পর্দা হিসেবে বড় চাদর মাথা ও শরীরের ওপর দিয়ে চাদরের দুই ভাগ সামনে এনে ধরে রাখেন। তাদের মতে নারীর পর্দা করার জন্য এটাই নিয়ম।\n২০০৮ সালে ইরান হয়ে তুরস্কে গেলে মার্সিন শহরের সাগর পাড়ে রাতের খাবারের দাওয়াত খেতে রেস্টুরেন্টে গিয়ে সহযাত্রী সাখাওয়াত হোসেন ও এমদাদ উল্লাহকে নিয়ে তুরস্কের তিন নারীর মুখোমুখি হতে হয়। এক নারী সহযাত্রী সাখাওয়াত হোসেনের ব্যবসায়িক পার্টনার বিধায় আমাদেরকে এ রেস্টুরেন্টে রাতের খাবারের দাওয়াত দিয়েছিলেন। এ তিন নারী বিশেষ করে আমাকে ইরানের নারীদের নিয়ে প্রশ্নবাণে জর্জরিত করে ফেলেন। তাদের বক্তব্য হলো, মোল্লারা ইরানে নারীদেরকে বন্দী জীবনযাপনে বাধ্য করছেন। বারবার বোঝাতে থাকি- ইরানে আমরা যা দেখেছি তা এ ধারণার সম্পূর্ণ বিপরীত। ইরানের নারীসমাজ শালীনতার ভেতর সম্পূর্ণ স্বাধীন অর্থাৎ তারা উলঙ্গপনাও নয়, গৃহবন্দীও নয়।\nখোমেনির নেতৃত্বে ১৯৭৯ সালে ‘ইসলামী’ বিপ্লবের আগে ইরানি নারীদের জীবনযাত্রা পাশ্চাত্যের স্টাইলে ‘খোলামেলা ছিল’। বিশেষ করে দুই শাহের আমলে। ১৯২৫ সালে জেনারেল রেজা শাহ পাহলভী বাদশাহের পদে বসেন। এর তিন বছরের মাথায় ১৯২৮ সালে ‘শাহবানু’ এক অনুষ্ঠানে নিজে মাথার কাপড় খুলে ফেলে প্রথম পর্দাপ্রথা প্রত্যাখ্যান করেছিলেন। তখন থেকে মদ, পতিতালয় প্রভৃতি ইরানে চালু হয়ে যায়। যেমনিভাবে চলছিল পার্শ্ববর্তী দেশ তুরস্কও। কিন্তু ইসলামী বিপ্লবের পর ইরানের জীবনযাত্রা সম্পূর্ণ পাল্টে গেছে। নারীরা শালীনতা রক্ষা করে উচ্চ ডিগ্রি লাভে এখন ব্যস্ত। ডাক্তার, ইঞ্জিনিয়ারসহ উচ্চ পেশায়ও তারা বিচরণরত। অপরদিকে পুরুষরা ভারী কাজে বেশি দায়িত্বরত; যেমন- সশস্ত্রবাহিনী, নির্মাণকাজ ইত্যাদি। ইরান আমাদের বাংলাদেশের চেয়ে ১০ গুণ বড়। জনসংখ্যা সাত কোটির উপরে। ফলে আমাদের দেশের মানুষের মতো দেশের বাইরে গিয়ে কাজ করতে হয় না, অন্য দেশ থেকেও মানুষ আনতে হয় না। অপরদিকে ইরানি নারীরা কর্মতৎপর বিধায় দেশকে এগিয়ে নিয়ে যেতে সহায়ক। ফলে দেশটি প্রকৃতপক্ষে এগিয়ে যাচ্ছে।\nমধ্যপ্রাচ্য সংকটে ইরান-ইসরাইলের ভূমিকা...\nইসরাইলকে কি হারানো সম্ভব?...\nভারতে করোনার দেশী স্ট্রেন! ছড়াতে পারে ১৫ ভাবে...\nচীনের তাইওয়ান নীতিতে বিপর্যয় আসবে!...\nতাইওয়ান দখল করে নেবে চীন!...\nপাক-রুশ বন্ধুত্বের নয়া দিগন্তে ভারতের আকাশে ঘন কালো মেঘ...\nভারতে কুম্ভমেলা হয়ে ওঠছে সুপার স্প্রেডার!...\nবাইডেনের নীতি চীন-যুক্তরাষ্ট্র বিরোধকে জটিল করছে!...\nবাইডেনের নীতি ও মার্কিন স্বার্থ...


নারীর শক্তিশালী হওয়া সবাই অন্য নজরে দেখে: নুসরাত – BSHNEWS\nকরোনার দুই ডোজ টিকা গ্রহীতাদের ৯৯.১৩ শতাংশের দেহে অ্যান্টিবডি\nস্বামীর কারণে শিল্পার জীবনে ঝড়, ছেড়ে দিচ্ছেন ’সুপার ডান্সার’\nডেঙ্গুতে আক্রান্ত আরো ২৪৬ জন\nনারীর শক্তিশালী হওয়া সবাই অন্য নজরে দেখে: নুসরাত\nহাজারো আলোচনা ও সমালোচনার মধ্যেও নিজের মতো করেই চলছেন নুসরাত জাহান। ইচ্ছে মতো চলেন বলেই কি তাকে নিয়ে এত বিতর্ক? এমন প্রশ্ন নুসরাত নিজেই দিলেন মঙ্গলবারের ইনস্টাগ্রাম স্টোরিতে।\nআন্তর্জাতিক মানের কবি সাবা খোদিরের পংক্তি ক্যাপশনে দিয়ে অভিনেত্রী বলতে চাইলেন, ‘নারীকে সবার পরামর্শ, শক্তিশালী হও। সেই নারী আপন শক্তিতে নিজের অবস্থান বদলালেই সমাজের চোখে তার পরিচয় বদলে যায়! তার নামের পাশে তখন নানা তকমা। ততক্ষণে সেই নারী নিজের ক্ষমতায় ক্ষমতাশালী। ফলে, যতই তাকে দমিয়ে রাখার চেষ্টা করা হোক, সে কারওর কথাই শুনবে না’!\nইনস্টাগ্রাম স্টোরি বলছে, এই পংক্তির হাত ধরে কোথাও যেন সাবা খোদির আর নুসরত জাহান মিলেমিশে একাকার। ভক্তরাও এই স্টোরি দেখে প্রশ্ন তুলেছেন, নুসরাত কি ঘুরিয়ে নিজের বর্তমান পরিস্থিতির কথাই বললেন? উত্তর জানা নেই। তবে সাংসদ-তারকার জীবনে ঘটে যাওয়া একের পর এক ঘটনা প্রমাণ করে দিয়েছে, মানসিক দিক থেকে তিনিও প্রচণ্ড দৃঢ়।\nনিখিল জৈন বিতর্ক, গর্ভনিরোধক বিজ্ঞাপনের মুখ হওয়া, যশ দাশগুপ্তের সঙ্গে সম্পর্ক এতগুলো ঘটনার কারণে ইতোমধ্যেই নুসরাত রাজনৈতিক বিরোধীদের কটাক্ষের শিকার। তার পরেও নুসরাত নিজের বিশ্বাসে অটল।\nবরাবরই নিয়মের বেড়াজাল ভাঙতে ভালবাসেন নুসরাত। সমাজের রক্তচক্ষু দেখে তিনি ভয় পান না। নিখিলের সঙ্গে ‘বিয়ে’ হওয়ার পরে কটাক্ষ শুনতে হয়েছিল, কেন তিনি অন্য ধর্মাবলম্বী মানুষের সঙ্গে সংসার করছেন! তার পরে মহালয়া উপলক্ষে দুর্গা সাজা নিয়েও কম আক্রমণ করা হয়নি তাঁকে। তা ছাড়া পোশাক নিয়ে, শরীর নিয়ে অশ্লীল কথায় ভর্তি তার ছবি ও ভিডিওর মন্তব্য ঘর। নিখিলের সঙ্গে তার সম্পর্কের নাম বদলে ফেলা থেকে শুরু করে সন্তানধারণ, সব নিয়েই কটাক্ষের মুখে অভিনেত্রী।\n← ফের পয়েন্ট হারাল আর্জেন্টিনা – শেয়ার বিজ\nএক ম্যাচে রোনালদোর দুই রেকর্ড →


প্রচ্ছদ » সর্বশেষ » জামাল ভূঁইয়ার মতো তারেক কাজীও ফিনল্যান্ড থেকে দেশের ফুটবল মাঠে\nপূর্ববর্তী ব্রিটিশ নির্বাচন; হ্যাট্রিক জয়ের চ্যালেঞ্জ নিয়ে ঘরে ঘরে টিউলিপ\nপরবর্তী আলোচিত গোলাপি বল নিয়ে চিন্তিত বাংলাদেশের বর্তমান ও সাবেকরা\nআক্তারুজ্জামান : ছিলেন ফিনল্যান্ডের নাগরিক। এরপর ক্লাব ফুটবল খেলতে এলেন বাংলাদেশের বসুন্ধরা কিংসে। ব্যস, এবার পুরোদস্তর বাংলাদেশি হয়ে গেছেন ফিনল্যান্ডের তারেক কাজী। কেননা তিনি বাংলাদেশের নাগরিকত্ব পেয়েছেন। বয়সভিত্তিক দলে ফিনল্যান্ডের হয়ে খেলেছেন তারেক। ১৯ বছরের তারেক এখন লাল-সবুজের জার্সি গায়ে চাপানোর স্বপ্নে বিভোর।\nখেলোয়াড়ি কৃতিত্বের কারণে বেশ কিছু দিন ধরেই সামাজিক যোগাযোগ মাধ্যমে আলোচনার কেন্দ্রবিন্দুতে তারেক। বাংলাদেশি বংশোদ্ভূত এ তরুণ ফিনল্যান্ডের অনূর্ধ্ব-১৭, অনূর্ধ্ব-১৮ ও অনূর্ধ্ব-১৯ দলের হয়ে খেলেছেন! ১৯ বছর বয়সী এই প্রবাসী তরুণ খেলেন রক্ষণে। শেষ খেলেছেন ফিনল্যান্ডের ক্লাব ইলভেস ট্যাম্পেরেতে। ফিফা র‌্যাঙ্কিংয়ে ৫৫ নম্বরে থাকা ফিনল্যান্ডের সর্বোচ্চ পর্যায়ের ক্লাব এটি। এ ক্লাবের হয়ে গত বছর ইউরোপা লিগের বাছাইপর্বের ম্যাচে খেলার অভিজ্ঞতাও আছে তার।\nইউরোপের হাওয়া বাতাসে বড় হলেও, এই ছেলের শেকড় যে বাংলাদেশে গাঁথা। বাবার মুখে গল্প শুনতে শুনতে তাই মনের গভীরে বাংলাদেশের পতাকা আঁকা। আর এখন তো রীতিমতো বাংলাদেশের জার্সিতে খেলার স্বপ্ন নিয়ে পরিবার ছেড়ে চলে এসেছেন বাংলাদেশে।\nবাংলাদেশের বর্তমান অধিনায়ক জামাল ভূঁইয়া ডেনমার্কের অধিবাসী। জামালের মতোই প্রবাসজীবন থেকে দেশের ফুটবলে এসেছেন তারেক। তিনি যে বসুন্ধরায় নাম লেখাতে যাচ্ছেন, তা জানা আছে জাতীয় দলের কোচ জেমি ডেরও। মাঠে সরাসরি তারেকের খেলা না দেখলেও ভিডিও ফুটেজ দেখে সন্তুষ্টি প্রকাশ করেছেন জেমি। কিংসের জার্সিতে ভালো খেলতে পারলে তারেকের জন্য জাতীয় দলের দরজা খোলা বলে জানিয়েছেন জেমি। সম্পাদনা : ভিক্টর কে. রোজারিও


সরকারি নির্দেশিকা মেনে চা-বাগানে কাজ শুরু!\nহোমTRIPURAসরকারি নির্দেশিকা মেনে চা-বাগানে কাজ শুরু!\nডেস্কও ব্যুরোঃ লক ডাউনের সময় বন্ধ করে দেওয়া হয় সমস্ত শিল্পপ্রতিষ্ঠান ও চা বাগিচা গুলি। ধীরে ধীরে পরিস্থিতির দিকে নজর রেখেই শিল্প ক্ষেত্রে উৎপাদন শুরু করার উদ্যোগ নেওয়া হচ্ছে। একই সঙ্গে চা শিল্পের সঙ্গে যুক্তদের কাজে নামার উদ্যোগ নেওয়া হয়।\nইতিমধ্যে রাজ্যের চা- বাগান গুলিতে করোনা নির্দেশিকা মেনে বাগানের শ্রমিকরা পাতা তোলার কাজ শুরু করেছে। সামাজিক দূরত্ব , মুখে মাস্ক ও ভাল করে হাত ধোওয়ার বিষয়টি নিশ্চিত করেই কাজ শুরু করেছেন শ্রমিকেরা। রাজধানী সংলগ্ন চা- বাগান গুলিতে এই নির্দেশিকা মেনে শ্রমিকেরা রবিবার কাজ শুরু করে।\nদুর্গা বাড়ি চা বাগানে এই দৃশ্য পরিলক্ষিত হয়। অন্যান্য বছরের চেয়ে এইবার উৎপাদন কম। এর উপর করোনার প্রকোপ। সব মিলিয়ে শ্রমিকদের অবস্থা সঙ্গিন। অর্ধেক শ্রমিককে নির্দেশিকা মোতাবেক বাগানে কাজে লাগানো হয়েছে। সরকারী নির্দেশিকা মেনেই বাগানে শ্রমিকরা কাজ করছেন বলে জানান বাগানের দায়িত্ব প্রাপ্তরা।


টেস্ট সিরিজেও হোয়াইটওয়াশ নিউজিল্যান্ড\nপাঁচ ম্যাচ টি-টোয়েন্টি সিরিজে নিউজিল্যান্ডকে হোয়াইটওয়াশ করে সফর শুরু করে ভারত। কিন্তু পরে তিন ম্যাচ ওয়ানডে সিরিজে কিউইদের কাছে ধবলধোলাই হন তারা। এবার দুই ম্যাচ টেস্ট সিরিজেও ধোলাই হলেন সফরকারীরা।\nএর পর সংবাদ সম্মেলনে মেজাজ হারালেন বিরাট কোহলি। মাঠে তার আচার-আচরণ নিয়ে প্রশ্ন তোলেন এক সাংবাদিক। রোববার টেস্টের দ্বিতীয় দিন দর্শকদের উদ্দেশে বাজে মুখভঙ্গি করেন ভারতীয় অধিনায়ক। ঠোঁটে আঙুল দিয়ে গ্যালারিকে চুপ থাকতে বলেন তিনি।\nক্যামেরায় সবকিছু ধরা পড়েছে। সঙ্গে সঙ্গে সেই ভিডিও সোশ্যাল মিডিয়ায় ভাইরাল হয়েছে। কিউই অধিনায়ক কেন উইলিয়ামসনকে তার দেয়া সেন্ড-অফ নিয়েও চলছে সমালোচনা।\nসবকিছু আমলে নিয়ে ওই সাংবাদিক বিরাটকে প্রশ্ন করেন, আউট হওয়ার পর কেন উইলিয়ামসনের প্রতি আচরণ নিয়ে কী বলবেন আপনি? টিম ইন্ডিয়ার ক্যাপ্টেন হিসেবে আপনার কি আরও ভালো দৃষ্টান্ত স্থাপন করা উচিত নয়?\nজবাবে পাল্টা প্রশ্ন করেন কোহলি। তিনি বলেন, আপনার কী মনে হয়? পরিপ্রেক্ষিতে সেই সাংবাদিক বলেন, আমি তো আপনাকেই প্রশ্নটা করেছি। ফের বিরাট বলেন, আমি আপনাকে এর উত্তর দিতে বলছি। সাংবাদিক তখন বলেন, আরও ভালো উদাহরণ রাখা উচিত আপনার।\nএবার কোহলি বলেন, ঠিক কী ঘটেছিল, তা আপনাকেই বের করতে হবে। আরও ভালো করে প্রশ্ন করা উচিত ছিল আপনার, যা ঘটেছিল সেটির অর্ধেক খবর নিয়ে এখানে আসতে পারেন না আপনি। আর হ্যাঁ, আপনি যদি বিতর্ক তৈরি করতে চান, তবে এটি সেটার উপযুক্ত জায়গা নয়। আমি এ নিয়ে ম্যাচ রেফারির সঙ্গে কথা বলেছি। যা ঘটেছে, তা নিয়ে উনার কোনো সমস্যা নেই। ধন্যবাদ।\nএর আগেও সংবাদ সম্মেলনে মেজাজ হারিয়েছেন কোহলি। ২০১৮ সালের সেপ্টেম্বরে ইংল্যান্ডে টেস্ট সিরিজ হারার পর এক সাংবাদিকের উদ্দেশে এমনই কড়া ভাষায় কথা বলেন তিনি।


সারাদেশে জাতীয় নিরাপদ সড়ক দিবস পালন – Dhaka Protidin\nHome / জেলার খবর / সারাদেশে জাতীয় নিরাপদ সড়ক দিবস পালন\nসারাদেশে জাতীয় নিরাপদ সড়ক দিবস পালন\nOctober 22, 2019\t57 Views\nনিরাপদ সড়ক চাই (নিসচা) দীর্ঘ ২৬ বছর ধরে সড়ককে নিরাপদ করার লক্ষ্যে আন্দোলন করে আসছে। সড়ককে নিরাপদ করার আন্দোলনের ধারাবাহিকতায় প্রতি বছর ২২ অক্টোবর জাতীয় নিরাপদ সড়ক দিবস পালন হয়। গতকাল মঙ্গলবার সারাদেশে নানা কর্মসূচির মধ্য দিয়ে জাতীয় নিরাপদ সড়ক দিবস পালন করা হয়েছে। ঢাকা প্রতিদিন- এর নিজস্ব প্রতিবেদক ও প্রতিনিধিদের পাঠানো সংবাদ\nসাভার প্রতিনিধি জানান,\nজীবনের আগে জীবিকা নয়, সড়ক দুর্ঘটনা আর নয় এই সেস্নাগানকে ধারণ করে জাতীয় নিরাপদ সড়ক দিবস উপলক্ষে সাভারে র‌্যাাল ও সমাবেশ অনুষ্ঠিত হয়েছে। গতকাল বেলা ১১টায় নবীনগর-চন্দ্রা মহাসড়কের বাইপাইল এলাকা থেকে একটি র‌্যালি শুরু হয়ে একই স্থানে এসে শেষ হয়। এসময় র‌্যালি থেকে সড়ক দুর্ঘটনা রোধে গণসচেতনতা মূলক লিফলেট বিতরণ করা হয়। পরে বাইপাইল এলাকায় এক সংক্ষিপ্ত সমাবেশ অংশ নিয়ে বক্তারা সড়ক দুর্ঘটনা রোধে সবাইকে ট্রাফিক আইন মেনে চলার পাশাপাশি সচেতন থাকার আহ্বান জানান।\nজাতীয় নিরাপদ সড়কের আশুলিয়া কমিটির সদস্য সচিব মো. মোবারক হোসেন শাকিলের নেতৃত্বে র‌্যালিতে অংশগ্রহণ করেন আশুলিয়া থানার ওসি শেখ রিজাউল হক দীপুসহ আরও অনেকে। প্রসঙ্গত, ২৬ বছর আগে বান্দরবানে যাবার পথে মর্মান্তিক এক সড়ক দুর্ঘটনায় ইলিয়াস কাঞ্চনের স্ত্রী জাহানারা কাঞ্চন নিহত হন। রেখে যান অবুঝ দুটি শিশু সন্তান জয় ও ইমাকে। ইলিয়াস কাঞ্চন সে সময় সিনেমার শুটিংয়ে বান্দরবান অবস্থান করছিলেন। স্ত্রীর অকাল মৃত্যুতে দুটি অবুঝ সন্তানকে বুকে নিয়ে শোককে শক্তিতে রূপান্তরিত করে ইলিয়াস কাঞ্চন নেমে আসেন পথে। পথ যেন হয় শান্তির, মৃত্যুর নয়- এই সেস্নাগান নিয়ে গড়ে তোলেন সামাজিক আন্দোলন নিরাপদ সড়ক চাই (নিসচা)।\nময়মনসিংহ ব্যুরো প্রধান জানান, ময়মনসিংহে জাতীয় নিরাপদ সড়ক দিবস উপলক্ষে সড়ক নিরাপত্তা, জনসচেতনতা বৃদ্ধি মূলক রচনা প্রতিযোগিতার পুরস্কার বিতরণ ও আলোচনা সভা অনুষ্ঠিত হয়। গতকাল সকাল ১০টায় ময়মনসিংহ তারেক স্মৃতি অডিটরিয়ামে এর আয়োজন করা হয়।\nজেলা প্রশাসন ও বিআরটিএর ময়মনসিংহ সার্কেলের যৌথ আয়োজনে আলোচনা সভায় সভাপতিত্ব করেন ময়মনসিংহের জেলা প্রশাসক মো. মিজানুর রহমান। প্রধান অতিথি ছিলেন ময়মনসিংহের বিভাগীয় কমিশনার খোন্দকার মোস্তাফিজুর রহমান এনডিসি। বিশেষ অতিথি ছিলেন ময়মনসিংহ রেঞ্জের অতিরিক্ত ডিআইজি ড. আক্কাছ উদ্দিন ভূঁইয়া, আনন্দমোহন কলেজের অধ্যক্ষ প্রফেসর নারায়ণ চন্দ্র ভৌমিক, সড়ক ও জনপথ বিভাগের অতিরিক্ত প্রধান প্রকৌশলী সাইফুল আলম, অতিরিক্ত জেলা ম্যাজিস্ট্রেট ফরিদা ইয়াসমিন, জেলা মটর মালিক সমিতির সভাপতি আলহাজ্ব মো. মমতাজ উদ্দিন, সাধারণ সম্পাদক মাহবুবুর রহমান, নিরাপদ সড়ক চাই এর ময়মনসিংহ শাখার সভাপতি আব্দুল কাদের চৌধুরী, মটর কর্মচারী ইউনিয়নের আহ্বায়ক হাজী মো. আব্দুল মান্নান।\nশুরুতেই পবিত্র কুরআন থেকে তেলওয়াত করেন হাফেজ মো. তোফাজ্জল হোসেন ও গীতা পাঠ করেন প্রীতিষ ভট্টাচার্য। স্বাগত বক্তব্য রাখেন বিআরটিএ এর ময়মনসিংহ সার্কেলের সহকারী পরিচালক ইঞ্জিনিয়ার মো. আব্দুল খালেক। বক্তারা সড়ক দুর্ঘটনা হ্রাস কল্পে গণসচেতনতা বৃদ্ধিমূলক প্রচারণার আহ্বান জানিয়ে সবাইকে সচেতন হওয়ার জন্য পরামর্শ দেন।\nপ্রধান অতিথি বলেন, আমি সাবধান ও সহিষ্ণু না হলে আমার নিরাপদ সড়ক সম্ভব নয়। সবাইকে সাবধান হতে হবে। সহকারী পরিচালক ইঞ্জিনিয়ার মো. আব্দুল খালেক তার স্বাগত বক্তব্যে বাংলাদেশের নিরাপদ সড়কের নানা তথ্যউপাত্ত তুলে ধরে বলেন, নিরাপদ সড়ক মানে নিরাপদ জীবন। আমার জীবন ও শরীরের নিরাপত্তা নির্ভর করে আমার উপর। চালককে ধৈর্য্য ও সাবধানতার সঙ্গে গাড়ী চালাতে হবে, প্রত্যেকেই রাস্তা পারাপারে সাবধান থাকতে হবে। তাহলে নিরাপদ জীবন সম্ভব। আলোচনা শেষে রচনা প্রতিযোগিতায় অংশগ্রহণকারী বিজয়ী ৩ ছাত্রের হাতে পুরস্কার তুলে দেন সম্মানিত অতিথিবৃন্দ। প্রথম পুরস্কার লাভ করেন জেলা স্কুলের ছাত্র উৎস সরকার, দ্বিতীয় পুরস্কার পান নাদিম তাহমিদ ও তৃতীয় পুরস্কার পান মাজহারুল ইসলাম ফাহিম। এর আগে জেলা প্রশাসকের কার্যালয়ের সামনে থেকে এক বর্ণাঢ্য র‌্যালি বের করা হয়। র‌্যালিতে বিভাগীয় কমিশনার সহ বিভিন্ন প্রতিষ্ঠানের প্রশাসনিক কর্মকর্তা সুধীজন ও বিভিন্ন শিক্ষা প্রতিষ্ঠানের ছাত্র-ছাত্রীরা অংশগ্রহণ করেন। র‌্যালিটি টাউন হল চত্বরে গিয়ে শেষ হয়।\nটাঙ্গাইল প্রতিনিধি জানান, জীবনের আগে জীবিকা নয়, সড়ক দুর্ঘটনা আর নয় এ প্রতিপাদ্যকে সামনে রেখে টাঙ্গাইল জেলা প্রশাসন ও বিআরটিএ’র উদ্যোগে নিরাপদ সড়ক দিবস পালন করা হয়েছে। এ উপলক্ষে গতকাল সকালে কেন্দ্রীয় শহীদ মিনার থেকে একটি র‌্যালি বের হয়ে শহরের প্রধান প্রধান সড়কগুলো প্রদক্ষিণ শেষে পুনরায় শহীদ মিনারে এসে সমবেত হয়ে সংক্ষিপ্ত আলোচনা সভার আয়োজন করে।\nনিরাপদ সড়ক দিবস উপলক্ষে অতিরিক্ত জেলা ম্যাজিস্ট্রেট মশিউর রহমানের সভাপতিত্বে বক্তব্য রাখেন টাঙ্গাইল পৌরসভার মেয়র জামিলুর রহমান মিরন, অতিরিক্ত পুলিশ সুপার শফিকুল ইসলাম, টাঙ্গাইল বাস-কোচ-মিনিবাস মালিক সমিতির সভাপতি গোলাম কিবরিয়া বড় মনি, বিআরটিএ’র সহকারী পরিচালক মো. আবু নাঈম, জেলা আওয়ামী যুবলীগের সভাপতি এম এ রৌফ, টাঙ্গাইল পৌর কাউন্সিলর আমানুর রহমান আমিন প্রমুখ।\nএসময় বক্তারা নিরাপদ সড়ক বিষয়ে বিভিন্ন সচেতনতামূলক বক্তব্য রাখেন। তারা বলেন, একটি দুর্ঘটনা সারা জীবনের কান্না। তাই এ দুর্ঘটনা এড়াতে বর্তমান সরকার নিরলস ভাবে কাজ করে যাচ্ছে। অতীতের তুলনায় বর্তমানে সড়ক দুর্ঘটনা কমে এসেছে।\nবাগেরহাট প্রতিনিধি জানান, জীবনের আগে জীবিকা নয়, সড়ক দুর্ঘটনা আর নয় এই সেস্নাগানে বাগেরহাটে নানা আয়োজনে জাতীয় নিরাপদ সড়ক দিবস পালন করা হয়েছে। গতকাল সকালে শহরের খানজাহান আলী ডিগ্রী কলেজের সামনে থেকে একটি র‌্যালি বের করা হয়। র‌্যালিটি বাগেরহাট-খুলনা মহাসড়ক ঘুরে জেলা প্রশাসকের কার্যালয়ে গিয়ে শেষ হয়। জেলা প্রশাসন, নিরাপদ সড়ক চাই আন্দোলন, বিআরটিএ, এবং সড়ক ও জনপথ বিভাগের যৌথ আয়োজনে দিবসটি পালন করা হয়। র‌্যালিতে বাগেরহাট প্রশাসনের কর্মকর্তা, বিভিন্ন শিক্ষা প্রতিষ্ঠানে শিক্ষক ও শিক্ষার্থীরা অংশ নেন।\nপরে জেলা প্রশাসকের সম্মেলন কক্ষে এক আলোচনা সভা অনুষ্ঠিত হয়। অতিরিক্ত জেলা প্রশাসক দেব প্রসাদ পালের সভাপতিত্বে আলোচনা সভায় বক্তব্য দেন অতিরিক্ত পুলিশ সুপার মিজানুর রহমান, বিআরটিএ সহকারি পরিচালক তানভীর আহমেদ, সদর উপজেলা পরিষদের নারী ভাইস চেয়ারম্যান জেলা নিরাপদ সড়ক চাই আন্দোলনের নেত্রী রিজিয়া পারভীন, নিরাপদ সড়ক চাই আন্দোলনের জেলা শাখার সভাপতি আলী আকবর টুটুল।\nবক্তারা বলেন, বেপরোয়াভাবে গাড়ী চালানোর কারণে দেশের সড়ক মহাসড়কগুলোতে প্রতিদিনই দুর্ঘটনা ঘটছে। এই সড়ক দুর্ঘটনায় আমাদেরই আপনজনকে হারাতে হচ্ছে। একটি সড়ক দুর্ঘটনা একটি পরিবারের সারা জীবনের কান্না হয়ে দাঁড়াচ্ছে। তাই সড়ক দুর্ঘটনার রোধে অদক্ষ, অপ্রাপ্ত বয়স্ক চালক, সহযোগীদের দিয়ে গাড়ি চালানো বন্ধ করতে সরকারকে আরও কঠোর হওয়ার আহ্বান জানানো হয়।\nমৌলভীবাজার প্রতিনিধি জানান, মৌলভীবাজারে বিশাল র‌্যালি ও আলোচনা সভার মধ্যদিয়ে পালন করা হয়েছে নিরাপদ সড়ক দিবস। মৌলভীবাজার জেলা প্রশাসন ও সড়ক পরিবহন কর্তৃপক্ষ (বিআরটিএ), মৌলভীবাজার এর যৌথ আয়োজনে দিবসটি পালন করে। জীবনের আগে জীবীকা নয়, সড়ক দুর্ঘটনা আর নয় এই সেস্নাগানকে সামনে রেখে টানা তৃতীয় বারের মতো এ দিবসটি পালন করা হয়। গতকাল সকালে মৌলভীবাজার জেলা প্রশাসকের কার্যালয় থেকে র‌্যালি নিয়ে শহরের গুরুত্বপূর্ণ সড়ক পরিদর্শন করে পুনরায় জেলা প্রশাসকের কার্যালয়ে এসে শেষ হয়। র‌্যালি শেষে জেলা প্রশাসন সম্মেলন কক্ষে আলোচনা সভা অনুষ্ঠিত হয়।\nআলোচনা সভায় মৌলভীবাজার জেলা প্রশাসক নাজিয়া শিরিন এর সভাপতিত্বে প্রধান অতিথি ছিলেন মৌলভীবাজার-৩ আসেন সাংসদ নেছার আহমদ। জেলা শিশু বিষয়ক কর্মকর্তা জসীম উদ্দিন মাসুদের সঞ্চালনায় বিশেষ অতিথি ছিলেন অতিরিক্ত পুলিশ সুপার (অপরাধ) আনোয়ারুল হক, মৌলভীবাজার পৌরসভার মেয়র মো. ফজলুর রহমান, সিভিল সার্জন শাহজাহান কবীর চৌধুরী।\nঅনুষ্ঠানের শুরুতে স্বাগত বক্তব্য রাখেন বিআরটিএ মৌলভীবাজার এর সহকারী পরিচালক মোঃ হাবিবুর রহমান। এছাড়া বক্তব্য রাখেন জেলা আওয়ামী লীগের সহ-সভাপতি আজমল হোসেন চৌধুরী, শ্রমিক ইউনিয়নের সাধারণ সম্পাদক আনোয়ার হোসেন প্রমুখ।\nআলোচনা সভায় সড়ক পরিবহন কর্তৃপক্ষ (বিআরটিএ) মৌলভীবাজার এর পক্ষ থেকে সড়ক দুর্ঘটনার কারণ ও এর প্রতিকারে বিভিন্ন তথ্য সংবলিত একটি বই সকলে হাতে তুলে দেয়া হয়। এছাড়াও ২ শত বই জেলা পুলিশের হাতে তুলে দেন প্রধান অতিথি সহ বিআরটিএ কর্তৃপক্ষ।\nআলোচনায় সড়ক দুর্ঘটনা বৃদ্ধির কারণ ও চালকদের সচেতন করার ব্যাপারে জোর দেওয়া হয়। সাংসদ নেছার আহমদ বলেন কঠোরভাবে আইন প্রয়োগ করতে হবে। বিআরটিএ কর্তৃপক্ষ শতভাগ নিয়মের মধ্যে থাকতে হবে। কোনো অবস্থাতেই দুর্নীতিকে প্রশ্রয় দেওয়া যাবে না। প্রধানমন্ত্রীর মিশন ও ভিশন বাস্তবায়নে সকলের সম্মিলিত প্রচেষ্টা থাকতে হবে।\nতিনি আরো বলেন সড়কে মানুষের নিরাপত্তা নিশ্চিত করতে আইন প্রয়োগকারী সংস্থার সক্রিয় ভুমিকা থাকতে হবে। কোথাও যেনো স্বজনপ্রীতি না হয় সেদিকে লক্ষ রাখতে হবে।\nউল্লেখ্য, গত ২০১৮ সালে সড়ক পরিবহন কর্তৃপক্ষের হিসেবে ২ হাজার ৬ শত ৯ জন সড়ক দুর্ঘটনায় নিহত হয়েছেন এবং চলতি বছরের জুলাই পর্যন্ত ২ হাজার ১ শত ৭৪ টি সড়ক দুর্ঘটনায় নিহত হন ২ হাজার ১ শত ৬ জন।\nগোপালগঞ্জ প্রতিনিধি জানান, জীবনে আগে জীবিকা নয়, সড়ক দুর্ঘটনা আর নয় এই প্রতিপাদ্য বিষয় সামনে রেখে গোপালগঞ্জে জাতীয় নিরাপদ সড়ক দিবস পালন করা হয়েছে।\nবাংলাদেশ সড়ক পরিবহন কর্তৃপক্ষ (বিআরটিএ) গোপালগঞ্জ সার্কেল কর্তৃক আয়োজিত এবং গোপালগঞ্জ জেলা প্রশসনের সার্বিক সহযোগিতায় জাতীয় নিরাপদ সড়ক দিবস উপলক্ষে জেলা প্রশাসকের কার্যালয়ের সামনে থেকে এক বর্ণাঢ্য শোভাযাত্রা বের হয়। শোভাযাত্রায় গোপালগঞ্জ জেলা প্রশাসনের উচ্চপদস্থ কর্মকর্তা, সড়ক ও জনপথ বিভাগের পদস্থ কর্মকর্তা ও কর্মচারীরা, শিক্ষক ও ছাত্র-ছাত্রীরা এবং জেলার নানা পেশার মানুষ অংশগ্রহণ করেন। শোভাযাত্রাটি শহরের প্রধান প্রধান সড়ক প্রদক্ষিণ করে জেলা প্রশাসকের কার্যালয়ে এসে শেষ হয়। শোভাযাত্রা শেষে জেলা প্রশাসকের সম্মেলন কক্ষ স্বচ্ছতায় এক আলোচনা সভা অনুষ্ঠিত হয়। গোপালগঞ্জের অতিরিক্ত জেলা ম্যাজিস্ট্রেট মো. ইলিয়াছুর রহমানের সভাপতিত্বে প্রধান অতিথি ছিলেন গোপালগঞ্জ জেলার অতিরিক্ত জেলা প্রশাসক (শিক্ষা ও আইসিটি) আবদুল্লাহ আল বাকী। বিশেষ অতিথি ছিলেন গোপালগঞ্জ সড়ক ও জনপথ অধিদপ্তরের নির্বাহী প্রকৌশলী খ: মো. শরীফুল আলম,উপ-বিভাগীয় প্রকৌশলী মো. শাকিরুল ইসলাম, গোপালগঞ্জ জেলা আওয়ামী লীগের সাধারণ সম্পাদক মাহাবুব আলী খান, গোপালগঞ্জ বিআরটিএর সহকারী পরিচালক সুবীর কুমার সাহা, পুলিশ পরিদর্শক মো. উজ্জ্বল শেখ, বিআরটিসির টেকনিক্যাল ম্যানেজার নীহার রঞ্জন মজুমদার। আলোচনা সভায় বক্তারা উপযুক্ত প্রশিক্ষনের মাধ্যমে দক্ষ চালক গড়ে তোলা এবং ট্রাফিক আইন যথাযথ বাস্তবায়নের মাধ্যমে সড়ক দুর্ঘটনা কমিয়ে আনা এবং নিরাপদ সড়ক ব্যবস্থা নিশ্চিতের তাগিদ দেন।\nকিশোরগঞ্জ প্রতিনিধি জানান, জীবনের আগে জীবিকা নয়, সড়ক দূর্ঘটনা আর নয় সড়ক দুর্ঘটনা হ্রাস ও জনসচেতনতা সৃষ্টির লক্ষ্যে জাতীয় নিরাপদ সড়ক দিবসের র‌্যালি ও আলোচনা সভা অনুষ্ঠিত হয়। গতকাল সকালে কিশোরগঞ্জ কর্মচারী কল্যাণ সমিতির ক্লাব ভবনে এক আলোচনা সভা অনুষ্ঠিত হয়।\nঅতিরিক্ত জেলা ম্যাজিস্ট্রেট মোহাম্মদ গোলাম মোস্তফার সভাপতিত্বে প্রধান অতিথি ছিলেন জেলা প্রশাসক মো. সারওয়ার মুর্শেদ চৌধুরী। বিশেষ অতিথি ছিলেন জেলা পুলিশ সুপার মো. মাশরুকুর রহমান খালেদ, সড়ক ও জনপথ বিভাগের নির্বাহী প্রকৌশলী মো. রাশেদুল আলম। আরও বক্তব্য রাখেন নারী নেত্রী বিলকিস বেগম, জেলা মটরযান মালিক সমিতির আহ্বায়ক লেলিন রায়হান শুভ্র শাহীন। স্বাগত বক্তব্য রাখেন মোটর যান পরিদর্শক মো. ফয়েজ আহাম্মদ।\nআলোচনা সভায় কিশোরগঞ্জ জেলার সড়ক পরিবহন মালিক সমিতি, শ্রমিক ইউনিয়ন, স্থানীয় সাংবাদিক ও সংবাদ সংস্থার প্রতিনিধিরা উপস্থিত ছিলেন। সভার পূর্বে কিশোরগঞ্জ শহরে এক বর্ণাঢ্য র‌্যালির আয়োজন করে। সুদৃশ্য প্ল্যাকার্ড, ফেস্টুন সম্বলিত র‌্যালিটি সেস্নাগাননে মুখরিত হয়ে কিশোরগঞ্জ পুরাতন স্টেডিয়াম থেকে বের হয়ে কালেক্টরেট ভবনে গিয়ে শেষ হয়।\nফুলবাড়ী (দিনাজপুর) প্রতিনিধি জানান, দোষারপ নয়,জীবনের আগে জীবিকা নয়,সড়ক দূর্ঘটনা আর নয় এই সেস্নাগানকে সামনে রেখে দিনাজপুরের ফুলবাড়ীতে নিরাপদ সড়ক চাই ফুলবাড়ী শাখার, ফুলবাড়ী থানার উদ্যোগে জাতীয় নিরাপদ সড়ক দিবস পালন করা হয়েছে।\nগতকাল বেলা ১১টায় ফুলবাড়ী উপজেলা চত্তর থেকে এক র‌্যালি বের হয়ে পৌর শহরের প্রধান প্রধান সড়ক প্রদক্ষিণ করে উপজেলা চত্তরে এসে শেষ হয়। র‌্যালি শেষে উপজেলা পরিষদ চত্ত¡রে এক আলোচনা সভা অনুষ্ঠিত হয়। আলোচনা সভা নিরাপদ সড়ক চাই ফুলবাড়ী শাখার অর্থ সম্পাদক আল-আমিন এর সঞ্চালনায় ফুলবাড়ী উপজেলা সহকারী কমিশনার (ভূমি) ও ভারপ্রাপ্ত নির্বাহী কর্মকর্তা মোছা. কানিজ আফরোজের সভাপতিত্বে প্রধান অতিথি হিসাবে বক্তব্য রাখেন ফুলবাড়ী উপজেলার ভাইস চেয়ারম্যান মঞ্জু রায় চৌধুরী।\nআরও বক্তব্য দেন ফুলবাড়ী থানার ওসি মো.ফকরুল ইসলাম, সহকারী শিক্ষা কর্মকর্তা মো. আতিকুর রহমান, নিরাপদ সড়ক চাই উপজেলা শাখার সভাপতি মো. খাজানুর হায়দার লিমন, সাধারণ সম্পাদক মো. হাসান ফরিদ, সাংগঠনিক সম্পাদক এস.এম রাসেল পারভেজ প্রমুখ।


Mira Rajput reacts to severe air pollution of Delhi after Diwali arc ‘এ আমার ঘর হতে পারে না’, ফেলে আসা দিল্লি নিয়ে উদ্বেগ মীরা রাজপুতের বার্তায় – News18 Bangla\nMira Rajput on Delhi: ‘এ আমার ঘর হতে পারে না’, ফেলে আসা দিল্লি নিয়ে উদ্বেগ মীরা রাজপুতের বার্তায়\nইনস্টাগ্রামে তিনি উদ্বেগ প্রকাশ করেছেন দিল্লির পরিস্থিতি নিয়ে\nMira Rajput on Delhi: দীপাবলি পরবর্তী দিল্লির চরম দূষিত আবহাওয়া নিয়ে ক্ষোভ ঝরে পড়ল মীরা রাজপুতের (Mira Rajput) গলায়৷ ইনস্টাগ্রামে তিনি উদ্বেগ প্রকাশ করেছেন দিল্লির পরিস্থিতি (Delhi after Diwali) নিয়ে৷ প্রসঙ্গত মীরা এই শহরেরই মেয়ে৷ দিল্লিতেই তাঁর জন্ম৷ শাহিদ কপূরকে বিয়ের পর ২০১৫ সালে তিনি মুম্বই চলে যান৷\nঅমৃতসর : দীপাবলি পরবর্তী দিল্লির চরম দূষিত আবহাওয়া নিয়ে ক্ষোভ ঝরে পড়ল মীরা রাজপুতের (Mira Rajput) গলায়৷ ইনস্টাগ্রামে তিনি উদ্বেগ প্রকাশ করেছেন দিল্লির পরিস্থিতি (Delhi after Diwali) নিয়ে৷ প্রসঙ্গত মীরা এই শহরেরই মেয়ে৷ দিল্লিতেই তাঁর জন্ম৷ শাহিদ কপূরকে বিয়ের পর ২০১৫ সালে তিনি মুম্বই চলে যান৷\nদীপাবলির এক দিন পর মীরা দিল্লির অবস্থা (Delhi Air Pollution) নিয়ে লিখেছেন ‘সত্যি!কেন? কারা এই আতসবাজি পোড়াচ্ছে?’ ইনস্টাগ্রাম পোস্টে তিনি আবেদন করেছেন যাতে সাধারণ মানুষ আতসবাজি ব্যবহার করা থেকে সরে আসেন৷\nআরও পড়ুন : টি টোয়েন্টি বিশ্বকাপের মঞ্চে চুটিয়ে প্রেম ‘গার্লফ্রেন্ডের’ সঙ্গে, জন্মদিনে যা করলেন কেএল রাহুল\nনিজের পোস্টের সঙ্গে একটি ছবি শেয়ার করেছেন মীরা৷ সেখানে দেখা যাচ্ছে দিল্লির আকাশ স্মোগ বা ধোয়াঁশায় ঢাকা৷ ফেলে আসা শহরের এই পরিস্থিতি দেখে আহত মীরা লেখেন, ‘‘এ আমার ঘর হতে পারে না…আমাদের যা সামর্থ্য সেটুকু আমাদের করতেই হবে৷ আতসবাজি পোড়াবেন না, বর্জ্যপদার্থ যা পোড়ানো যায় না, সেগুলির যথাযথ ব্যবস্থা করুন৷ যাঁরা এই নিয়ে সচেতনতা প্রচার করছেন, তাঁদের পাশে থাকুন৷’’\nআরও পড়ুন : আরিয়ান মামলা থেকে সরিয়ে দেওয়া হল সমীর ওয়াংখেড়েকে! গঠন হল নতুন SIT\nস্বামী শাহিদ কপূর এবং দুই সন্তান মিশা ও জেইনকে নিয়ে গত দু’ বছর ধরে মীরা পঞ্জাবে আছেন৷ তিনি সংবাদমাধ্যমে জানিয়েছেন, ২০২০ সালে কোভিড লকডাউন ঘোষণা হওয়ার আগে তাঁরা পঞ্জাবে ছুটি কাটাতে গিয়েছিলেন৷ তার পর থেকে সপরিবার পঞ্জাবেই থেকে গিয়েছেন তাঁরা৷\nআরও পড়ুন : বিরাটের ৩৩ বছরের জন্মদিনে কিছু স্পেশ্যাল ঝলক, সঙ্গী অনুষ্কা-ভামিকা! দেখুন\nমীরার কথায়, ‘‘লকডাউনের ঠিক আগে আমরা অমৃতসরে গিয়েছিলাম৷ ভেবেছিলাম দু’ সপ্তাহের মধ্যে সব ঠিক হয়ে যাবে৷ আমরা জানতামই না সব ঠিক হতে দু’ বছর লেগে যাবে৷’’ তবে শাহিদপত্নীর কথায়, তাঁর ওখানে থাকতে খুবই ভাল লাগছে ৷ কারণ তাঁর বাবা এবং শ্বশুর শাশুড়ি, সকলে কাছাকাছিই আছেন৷ তাঁর দুই সন্তানও সকলের কাছে ঘুরেফিরে থেকে দিব্যি মজায় সময় কাটাচ্ছে৷ সংযোজন করেছেন মীরা৷\nFirst published: November 06, 2021, 12:16 IST\nDiwali 2021Mira Rajput